ဒီနေ့သူငယ်ချင်း တစ်ယောက်ကပြောပြလို့pdf file ထဲမှာ ရေးထားတာတွေကို နားထောင်လို့ ရတယ်ဆိုတာ သိလိုက်ရတယ်။ ကျွန်မ အဲ့လို နားထောင်လို့ရတယ်ဆိုတာကို အရင်က လုံးဝမသိဘူး။ ဒီနေ့ မှပဲ သိတော့တယ်။ စမ်းကြည့်တော့ မဆိုးဘူး။ တစ်ခြား ဘာမှ install လုပ်စရာ မလိုပဲ နားထောင်လို့ ရတယ် ဆိုတာ တော်တော် မိုက်တယ်။ မြန်မာလို ရေးထားကို ဆိုရင် ဘယ်လို နေမလည်းလို့စမ်းကြည့်လိုက်သေးတယ်။ နားထောင်လို့မရဘူး။ သူတို့မြန်မာလို ရေးထားတာတွေကိုမှ နားမလည်တာ။ ကျွန်မ စမ်းကြည့် သလောက်တော့ အင်္ဂလိပ်လို ရေးထားတာတွေ ကိုတော့ သေချာနားထောင်လို့ ရတယ်။ စာဖတ်ပျင်းတဲ့ သူတွေ အတွက်တော့ အတော်ကောင်းတဲ့ feature တစ်ခုပဲ။ တစ်ခုတော့ရှိတယ်။ ဖတ်ပြတဲ့ သူရဲ့အသံကြီးကိုတော့ ကျွန်မ မကြိုက်ဘူး။ အသံကောင်းကောင်းလေးနဲ့ဖတ်ပြတယ်ဆို ဘယ်လောက်များ ကောင်းလိုက်မလဲ။ဒါလေးကို စမ်းကြည့်ပြီး၊ နောင်တစ်ချိန် ချိန်မှာ.. ဘယ်သူကများ မြန်မာလိုရေးထားတဲ့ file တွေကို နားထောင်လို့ ရအောင် တီထွင်မလဲ ဆိုတာကိုလည်း သိချင်နေပြန်တယ်။ အဲ့လို တီထွင်မယ့်လူဟာ ကျွန်မ မဟုတ်ဘူးဆိုတာ ကိုလည်း ကျွန်မ အသေအချာသိနေ ပြန်ပါတယ်။ You can listen to any PDF file instead of reading. Note that this feature works with Adobe Acrobat Reader 6.0 or7.0, and the short cut is: * Ctrl+Shift+B - to hear the entire document* Ctrl+Shift+V - to hear the page* Ctrl+Shift+C - to resume* Ctrl+Shift+E - to stop If the audio is not clear for hearing/understanding or because the voice is slow or fast, you can adjust the diction using the adjustment in Voice Speed of Text to speech tab from Settings > Control Panel > Speech.\nတစ်ကယ် စိတ်ကုန်တယ်။ ဘာလို့ လည်းဆိုတာတော့ ဒီ မှာ ဖတ်ကြည့်ကြပါ။ ဒါတစ်ကယ်ပဲလား။ ဒီကိစ္စတွေ ကြားနေတာတော့ ကြာပြီ။ ဒါတကယ်ပဲဆို ဒီတစ်ခုနဲ့ ရပ်မယ် မထင်ဘူး။ နောက်ဘာတွေများ ရောင်းဦးမလဲ။ ရန်ကုန်မှာ အထင်ကရ နေရာတွေ အများကြီး ကျန်သေးတယ်။ အကုန်လုံးများ ရောင်းတော့မှာလား။ ဒါတွေကို ဘယ်သူတွေကမှ မတားဆီးနိုင် ကြတော့ဘူးလား။ မတားဆီးချင်ကြတော့ ဘူးလား။ငါကိုယ်တိုင်ကရော။ မနှစ်သက်ပေမယ့် တွန်းလှန်ဖို့မဝင့်ရဲ သူတစ်ယောက်လား။ ငါတို့နိုင်ငံမှာ ငါလို လူတွေ က အများစုဖြစ်နေတယ် ထင်ပါရဲ့။ ငါတို့ အတွက် ဘာလို အပ်နေလဲ။ဒီအတိုင်း ဆက်သွားနေမယ် ဆိုရင် .......Source : DVB\n8/30/2006 09:50:00 AM\nဒီအားလပ်ရက် ဘလောခ့်တောင် မဝင်ဖြစ်ဘူး ဖြစ်သွားတယ်။ ဒီနှစ်ရက်လုံး ရုပ်ရှင်တွေ ဒေါင်းလုပ်လုပ်ပြီး ကြည့်နေတာ။ လွန်ခဲ့တဲ့ တစ်နှစ်ကျော် လောက်ကဆို အလုပ်လုပ်ရတဲ့ ရက်တွေမှည ညတိုင်း ရုပ်ရှင်တွေ ဒေါင်းလုပ်လုပ်တယ်၊ နောက် အားလပ်ရက် ရောက်ရင် အဲ့ဒီဟာတွေ ကြည့်တယ်။ ရုပ်ရှင်ကြိုက်လွန်းလို့တော့ မဟုတ်ဘူး။ ကျွန်မ ရုပ်ရှင်ကြည့်တယ် ဆိုတာကလည်း တစ်နေရာတည်း ထိုင်ပြီး ကြည့်နေတာ မဟုတ်ဘူးလေ။ လုပ်စရာရှိတာတွေ လုပ်ရင်း ကွန်ပြူတာနဲ့ရုပ်ရှင်ကို ဖွင့်ထား လိုက်တာ။ တစ်ချို့ရုပ်ရှင်တွေဆို ဇတ်လမ်းကို သေချာသိဖို့ ဆို့အနည်းဆုံး နှစ်ခါ၊ သုံးခါလောက်ကြည့်မှ သိတယ်။ ဟိုလုပ်ဒီလုပ်နဲ့ ဆိုတော့ ရုပ်ရှင်ကသာ ပြီးသွားတယ်၊ ကျွန်မကတော့ ဘာတွေပြသွားမှန်း မသိလိုက်ဘူး။ အဲ့ဒီတုန်းကဆို တစ်ပတ်ကို မနည်းဆုံးတော့ ရုပ်ရှင် ၄ကား၊ ၅ ကားပြီးအောင် ဒေါင်းလုပ် လုပ်လေ့ရှိတယ်။ နောက်ပိုင်း ကျွန်မရဲ့ အစ်ကို ဒီရောက်လာတော့ ရုပ်ရှင်တွေ ဒေါင်းလုပ် မလုပ်ဖြစ်တော့ဘူး။ ပြီခဲ့တဲ့ အပတ်က ဒေါင်းလုပ် လုပ်ဖို့ လိုတဲ့ software တွေကို ပြန် install လုပ်ပြီး ရုပ်ရှင်တွေ ဒေါင်းလုပ် လုပ်ဖြစ်ပြန်တယ်။ ဒါနဲ့ဒီင်္အားလပ်ရက်တော့ ရုပ်ရှင် ကြည့်ဖြစ်တယ်။ မဆိုးဘူး၊ မကြည့်တာ ကြာလို့လားမသိဘူး ခုပြန်ကြည့်ဖြစ်တော့ စိတ်ဝင်တစားနဲ့အားလုံးပြီးအောင် အစ၊အဆုံး ကြည့်ဖြစ်တယ်။ စနေ နေ့ ကြည့်လိုက်တာ ဒေါင်းလုပ် လုပ်ထားတဲ့English ကားတွေ ကုန်သွားတယ်။ ၂ ကားပဲ ဒေါင်းလုပ် လုပ်ထားမိတာကို။ ဒါနဲ့မနေ့ ကတော့ ကိုရီးယားဇာတ်လမ်းတွဲတစ်ခုကို website က ဒေါင်းလုပ် ပြီးကြည့်ဖြစ်သွားတယ်။ ကျွန်မက ကိုရီးယား ဇာတ်လမ်းတွဲ တွေကို သိပ်မကြိုက်ဘူး။ ဒါပေမယ့် မနေ့ကကြည့်တဲ ဇတ်လမ်းတွဲကိုတော့ နည်းနည်း သဘောကျသွားတယ်။ နောက်မှ ကျွန်မ နဲ့ကိုရီးယား ဇတ်လမ်းတွေ အကြောင်း စိတ်ပါရင် ရေးဦးမယ်။အချိန်ကုန်တာကလည်း၊ မြန်လိုက်တာ။ အားလပ်ရက် နှစ်ရက်ဆိုတာ ဘယ်လို ကုန်သွားမှန်း မသိလိုက်ဘူး။ ရုပ်ရှင် ကြည့်စရာတွေက ကျန်သေးတယ်။ ကြည့်ချင်တဲ့ကားတွေ အများကြီးတွေ့ ထားတယ်။ ခုလည်း အလုပ်မှာ၊ အလုပ်လုပ်ရဦးမယ်။ ဒီအလုပ်ဖွင့်ရက် တွေတော့ ရုပ်ရှင်တွေ ကြည့်နိုင်မယ် မထင်ဘူး။ ဒေါင်းလုပ်လောက်တော့ လုပ်နိုင်ကောင် ပါရဲ့။ နောက်တစ်ပတ် အလုပ်ပိတ်ရက်မှပဲ ကြည့်တော့မယ်။\n8/28/2006 11:42:00 AM\nကျွန်မရဲ့ အစ်ကို တစ်ယောက်က ပြောလို့ဒီမှာ အလုပ်လုပ်တဲ့ သူတွေအတွက် pass နောက်တစ်မျိုး ထပ်ပေးမယ် လို့သိရပါတယ်။ကျွန်မ ဒီကို စရောက်တော့ WP, EP Q1 , EP Q2, EP P ဆိုပြီး ရှိခဲ့တယ်။ နောက်တော့ EP Q1 ကို ဖြုတ်ပြီး S Pass ဆိုတာကို လုပ်တယ်။ ခုနောက်တစ်ခု PEP ဆို ထပ်လုပ်ပြန်ပြီ။ ကျွန်မ ရဲ့ အစ်ကို ပေးတဲ့ လင်ခ့်က စာတွေကို ဒီမှာ ထပ်ဆင့်ဖော်ပြ လိုက်ပါတယ်။ အသေးစိတ်သိချင်ရင် ဖတ်လို့ ရအောင် MOM က လင်ခ့်ကိုပါ ဒီပိုစ့်မှာ ပေးထားလိုက်ပါတယ်။ နောက်အချိန်ရမှ ကျွန်မသိတဲ့ ဒီမှာ လျှောက်လို့ ရတဲ့ pass တွေ အကြောင်းရေးပါဦးမယ်။ ခုအလုပ်မှာဆိုတော့ ဒီလောက်ပါပဲ။Personalised Employment Pass from January to attract and retain foreign talentA new scheme has been announced to help Singapore better attract and retain global talent.From January next year, foreigners who have been working here forafew years and earn at least $30,000ayear will be eligible foranew Personalised Employment Pass (PEP).The Manpower Ministry says with the new pass, the foreign talent will no longer be tied to an employer.It would be issued based on the workers' own merits and they do not need to reapply foranew one when they change jobs.The pass, which is valid for5years and non-renewable, allows them to stay in Singapore for up to6months in between jobs.Current P1, P2 and Q1 employment pass holders who meet the criteria can apply for the new pass.For other foreign workers who are not eligible, the current employment pass will remain. - CNA/irChannelNewsAsia : Personalised Employment Pass from January to attract and retain foreign talentMinistory Of Manpower : Specifics on the PEP\n8/24/2006 04:58:00 PM\nအလုပ်မှာ ဒီနေ့မန်နေဂျာမ ကမေးတယ်။ အလုပ်ထွက်မှာ သေချာသွားပြီလားတဲ့။ သြော် ခက်ပါလားနော်။ ထွက်စာတင်ပါတယ်ဆို မှတော့ အလုပ်ထွက်မှာ သေချာလို့ ပေါ့။ သူထူးထူးဆန်းဆန်း မေးတာလေးကို ပြောရဦးမယ်။ မပြောခင် ဒီက ထုံစံလေး တစ်ချို့ ပြောပြမယ်။ ဒီမှာ အလုပ်ထွက်ချင်ရင် ချက်ချင်းထွက်လို့မရဘူး။ ဒီလိုပဲ ကြိုပြောပြီးမှ ထွက်လို့ ရတယ်။ ခု ကျွန်မ လက်ရှိ အလုပ်က အလုပ်ထွက်မယ်ဆို ၂ လ ကြိုပြောရမယ်။ ဥပမာ စက်တင်ဘာ ၁ ရက်မှာ ထွက်စာတင်ရင်၊ ဒီဇင်ဘာ ၁ ရက် အထိ ဒီအလုပ်မှာ လုပ်ရမယ်။ နိုဝင်ဘာလ ၁ ရက်နေ့ မှာ အလုပ်မလာချင်တော့ဘူးဆိုရင် သူတို့ ကို ၁ လစာ လျှော်ကြေးပေးရမယ်။ ကျန်တဲ့ နိုင်ငံတွေတော့ မသိဘူး ဒီမှာကတော့ အဲ့လိုပဲ။ တစ်ချို့အလုပ်တွေမှာတော့ ၁ လ ပဲကြိုပြော ရတယ်။ ကျွန်မရဲ့ သူငယ်ချင်းတစ်ယောက်လုပ်တဲ့အလုပ်မှာဆို ၃ လ တောင် ကြိုပြောရတယ်တဲ့။ တော်တော် မလွယ်တဲ့ နိုင်ငံပဲ။ ဒါပေမယ့် ခွင့်လက်ကျန်တွေ ရှိသေးရင်တော့ ကျန်တဲ့ ခွင့်ရက်နဲ့ တွက်ပြီး စောထွက်လို့ ရတယ်။ ကျွန်မအလုပ်ထွက်စာမတင်ခင်က မန်နေဂျာကို သွားမေးတယ်။ ကျွန်မမှာ ခွင့်ရက် ၁၂ ရက်လောက် ကျန်သေးတယ်၊ ထွက်စာတင်ရင် အဲ့ဒီ ရက်တွေတွက်ပြီး စောထွက်လို့ရမလားပေါ့။ အဲ့ဒီတော့ သူက ဘာပြန်ပြောလဲ၊ သိလား။ စောထွက်ခွင့် မပြုနိုင်ဘူးတဲ့လေ။ စာချုပ်မှာ ၂ လ ကြိုပြောရမယ်ဆို ထွက်စာတင်ပြီး နောက်၂ လ ပြည့်တဲ့ နေ့အထိ ဒီမှာ လုပ်ရမယ်တဲ့။ ကျန်တဲ့ ခွင့်ရက်တွေကို ပိုက်ဆံပေးမယ်တဲ့။ ဒါအလုပ် ပြောင်းလို့မရအောင် တမင်လုပ်တာ။ ဒီမှာက အလုပ်လျှောက်ရင် အလုပ်အသစ်က အလွန်ဆုံး ၁လ လောက်ပဲ စောင့်ချင်ကြတာ။ ကိုယ့်ဟာကို လျှော်ထွက်ဖို့ဆိုတာကလည်း တော်တော်မလွယ်တဲ့ ကိစ္စ။ အလုပ်အသစ်က လခက ဒီလက်ရှိအလုပ်ထက် ၂ဆ လောက်ရ ရင်တော့ ၊ ဘာအရေးလဲ၊ လျှော်ထွက်မှာပေါ့။ လခ ၂ဆ တိုးရဖို့ဆိုတာက ခက်တယ်။ အလွန်ဆုံးတိုးလှ ၇၀၀/၁၀၀၀ ပေါ့။ ဒီတော့ ဘယ်သူမှ လျှော်ထွက်လေ့ မရှိကြဘူးလေ။ ဒီတော့ ကျွန်မလည်း ထွက်စာတင်ခဲ့ တယ်လေ။အဲ့ဒီတုန်းက သူတို့က ကျွန်မ အလုပ်အသစ် အရင်လျှောက်တာ ရပြီး၊ ထွက်စာလာတင်တယ် ထင်နေတယ်နဲ့တူတယ်။ ကျွန်မရဲ့ ခွင့်တွေကို သုံးခွင့် မပေးဘူး။ ဒါပေမယ့် ကျွန်မ အဲ့လို မှ မဟုတ်တာ။ ထွက်စာ အရင်တင်ပြီး၊ နောက်မှ အလုပ်ရှာမှာ။ မိုက်တယ်ပဲ ပြောမလား။ ၂ လ အပြည့် အလုပ်လုပ်ရမယ်ဆိုတော့ စိတ်တိုတိုနဲ့ထွက်စာ ကောက်တင်လိုက်တာ။ မထူးဘူးလေ။ ထွက်မယ်က ဆုံးဖြတ်ထားပြီပဲ။ အရမ်းမက်မော စရာလည်း ဒီအလုပ်မှာ ဘာမှ မရှိတာ။အင်း ခုမှ ပြောချင်တဲ့ ကိစ္စ ရောက်တော့ တယ်။ နိဒါန်ပျိုးနေတာ တော်တော်များသွားတယ်။ ဒီနေ့မန်နေဂျာ က မနက်စောစော အလုပ်ရောက်ရောက်ခြင်း ဘာပြောလည်း ဆိုတော့ ကျွန်မဘာတွေ လုပ်ဖို့စိတ်ကူးထားလဲက စ မေးတယ်။ သူ့ ကိစ္စမှမဟုတ်တာ၊ ကျွန်မလည်း ဖြေချင်စိတ် သိပ်မရှိတာနဲ့ဘာကိုမေးတာလဲလို့ထပ်မေးလိုက်တော့ အလုပ်ရပြီလားတဲ့။ ကျွန်မက ဒီအလုပ်မှာ နောက်ဆုံးကျွန်မ လုပ်ရမယ့် နေ့ ကိုပြောပြီး၊ ငါ အဲ့ဒီနေ့ အထိ ဒီမှာ လုပ်ရဦးမယ်လို့ ၊ အဲ့ဒီနေ့ပြီးရင်တောင် ငါက အလုပ် အသစ်ချက်ချင်း ဝင်ချင်မှ ဝင်မှာ ၊ ငါ့နိုင်ငံ ခဏပြန်ရင်ပြန်မှာ၊ ခု အလုပ် ရှာတောင်မရှာ သေးဘူးလို့ပြောလိုက်တယ်။ သူက ထပ်မေးတယ်။ အလုပ်ရ သေးဘူးလားတဲ့။ ကျွန်မလည်း သေချာအောင်ထပ်ပြောလိုက်တယ်။ စပြီး ရှာကို မရှာသေးတာလို့ ။ အဲ့ဒီတော့ ဘာပြောလည်း သိလား။ ဟင်း... ကျွန်မကို လိုချင်တယ်ဆို ခွင့်တွေကို သုံးပြီး အလုပ်ကနေ စောထွက်ခွင့် ပြုပါတယ်တဲ့။ ဘယ်နေ့ မှာ ထွက်လို့ရတယ်ပေါ့။ ကျွန်မလည်း ဟုတ်လား။ ကျေးဇူးပဲပေါ့။ ပြီးတော့ ဘာဆက်ပြောလည်း ဆိုတော့ သူတို့ဒီအလုပ်မှာ ကျွန်မလုပ်နေတဲ့ အလုပ်တွေကို ကျွန်မတစ်ယောက်ပဲသိတယ်၊ နောက်ပြီး ဒီဟာကလည်း ပြီးတော့မှာ ဆိုတော့ နောက်ထပ် လူသစ်လည်း ထပ်မငှါးချင်ဘူး၊ အရမ်း အရေးမကြီးရင် နိုင်ငံမပြန်ပဲ ဒီမှာ အချိန်ပိုင်းဆက် လုပ်ပေးပါပေါ့။ ကျွန်မလည်း သူပြောတာ နားထောင်ပြီး တော်တော် အူကြောင်ကြောင်ဖြစ်သွားတယ်။ ခွင့်ကို သုံးပြီး စောထွက်ခွင့် ပြုတယ်လည်းပြောသေးတယ်၊ ပြီးတော့ အချိန်ပိုင်း ဆက်လုပ်ပေးပါလည်း ပြောသေးတယ်။ ဒီမှာ တစ်ခုပြောဖို့ ရှိတာက ဒီအလုပ်မှာ အချိန်ပိုင်းဆိုတာ မနက် ၈ နာရီ၊ ညနေ ၆ နာရီ အထိလုပ်ကြတာ။ လခ နဲ့မပေးပဲ နာရီနဲ့ တွက်ပေးတာလေ။ မလာတဲ့ နေ့လခမရဘူး။ ကျွန်မ တစ်ခြားသူတွေ အချိန်ပိုင်း လုပ်တာ မြင်နေတာက တော့ အဲ့လိုပဲ။ ကျွန်မလည်းပြောလိုက်တယ် ငါက အလုပ်ရ ရင် ဘယ်လို လုပ် ဒီမှာ အချိန်ပိုင်းလာလုပ်နိုင် မလဲ လို့ ။ အဲ့ဒီ တော့ သူကပြောတယ် မရခင် လာလုပ်ပါတဲ့။ ဖြစ်နိုင်ရင် ဒီမှာ အချိန်ပိုင်း ၃ လလောက်လုပ်စေချင်တယ်တဲ့။ သူဒါလေးပဲ တောင်းဆိုချင်ပါတယ်ပေါ့ ။ ပြီးတော့ ချက်ချင်းအဖြေ မပေးပါနဲ့ ဦးတဲ့၊ စဉ်းစားပါဦး၊ နောက်မှ သူ့ကို အဖြေပေးပါတဲ့လေ။ ဒီနေ့တစ်နေ့ လုံး ကျွန်မ စဉ်းစာကြည့်နေတယ်။ ဒီလောက် လုပ်စေချင်နေရင် ဘာလို့ခွင့်တွေကို သုံးပြီး စောထွက်ခွင့် ပြုတာလဲ။ ကျွန်မရဲ့ ခွင့်တွေကို သုံးခွင့်ပေးရင် ကျွန်မက ဒီအလုပ်ကနေ ၃ပတ်လောက် စောထွက်လို့ရတာ။ ပြီးတော့ ဖြစ်နိုင်ရင် နိုင်ငံမပြန်သေးပဲ ဒီက ဟာတွေ ပြီးအောင် လုပ်ပေးပါတဲ့။ ဒါဆို ကျွန်မ ဒီကနေ ခွင့်တွေသုံးပြီး အလုပ်စော ထွက်ခွင့် ပေးတယ် ဆိုတာ ဘာလဲ။ ကျွန်မ အတွက်တော့ ဘာမှ အကျိုးမရှိဘူးလိုပဲ။ ဒါပေမယ့် သူတို့အတွက်တော့ ထူးတဲ့ပုံပဲ။ ကျွန်မ အချိန်ပိုင်း သာဒီမှာ လုပ်မယ်ဆိုရင် သူတို့ကျွန်မကို ပေးရတဲ့ လခ အများကြီး သက်သာသွားပြီ။ ဘယ်နည်းနဲ့ မှ ကျွန်မ ခုရနေတဲ့ လခလောက်ကို ပေးမှာ မဟုတ်ဘူး။ အချိန်ပိုင်းလုပ်တယ်ဆိုတာ ပုံမှန်လုပ်သလောက်တော့ ဘယ်ပေးပ မလဲ။ တစ်ခြားသူတွေ တုန်းကလည်း ဒီလိုပဲ ပုံမှန် လခထက် အများကြီး လျှော့ပေးတာပဲ။ တော်တော်ကောင်းတဲ့ အိုင်ဒီယာပဲနော်။ အား.. ဒီလောက်ပဲ တော်ပြီ။ ရေးရတာ တော်တော်ပင်ပန်းသွားပြီ။ ဘာလုပ်ရမလဲ နောက်မှ စဉ်းစားပြီး ဘာတွေဖြစ်လဲ နောက်မှ ရေးတော့မယ်။ ကောင်းသော ညပါ။\n8/23/2006 11:10:00 PM\nBob Dylan ကို ကြိုက်နှစ်သက်သူ နားဆင်ဖို့ ...ဒီဗားရှင်းက 1965 ကဆိုထားတာနော်.. BlackMoore's Night ရဲ့ MTV ကို ရှာနေတာတော့ မရသေးဘူး။ YouTube မှာရှာကြည့်တာတော့ ကျွန်မလိုချင်တဲ့ ဗားရှင်းမရဘူး ဖြစ်နေတယ်။ နောက်တွေ့ မှပဲ ဒီမှာ လာပိုစ့်လုပ်တော့မယ်။\n8/23/2006 11:20:00 AM\nကျွန်မ ကြိုက်တဲ့ သီချင်းတစ်ပုဒ်ပါ။ ဒီသီချင်းကို လွန်ခဲ့တဲ့ ၅ နှစ် လောက်က စတင် နားထောင်ဖြစ်ခဲ့ တာပါ။ ဒီသီချင်းကို ပြန်နားထောင်ဖြစ်တိုင်း သူငယ်ချင်းတွေကို အသိရမိတယ်။၂၀၀၁ နွေရာသီ ကျောင်းပိတ်ရက်မှာ သူငယ်ချင်းတွေနဲ့ အတူ စုနေကြတဲ့အချိန်၊ သီချင်းအရမ်းကြိုက်တဲ့ သူငယ်ချင်း တစ်ယောက်က အဲ့ဒီ အခွေကိုဝယ်လာတယ်။ အဲ့ဒီမတိုင်ခင်ကတော့ ကျွန်မတို့သူငယ်ချင်တစ်စုလုံး ဘယ်သူမှ BlackMoore's Night ဆိုတာကို မကြားဘူးခဲ့ကြဘူး။ ဒါပေမယ့် သူ ဝယ်လာတဲ့ အခွေကိုယူပြီး နားထောင်ရင်းကနေ အဲ့ဒီ အခွေလေးကို ကြိုက်သွား ခဲ့တယ်။ အဲ့ဒီအခွေမှာ MTV တစ်ပုဒ်လား၊ နှစ်ပုဒ်လား မသိဘူး လက်ဆောင် အဖြစ်ပါသလိုပဲ။ အဲ့ဒီထဲက ခု ကျွန်မတင်ထားတဲ့ သီချင်းရဲ့ MTV လေးကို ကျွန်မတို့အားလုံး အရမ်းကြိုက်၊ အမြဲနားထောင် ဖြစ်သွားခဲ့ ကြတယ်။ ဘယ်လောက်တောင် ကြိုက်ကြလည်းဆို အဲ့ဒီ သီချင်း MTV ကို ၂၄ နာရီလုံး လုံးဝ ရပ်နားခြင်းမရှိ ၊ ရက်ပေါင်းများစွာ ဖွင့်ပြီး နားထောင်ခဲ့ကြဘူးတယ်။ အဲ့ဒီ အချိန်က ရှင်တို့ သာ ကျွန်မတို့ နေတဲ့ အိမ်ကို လာလယ် ဖြစ်ခဲ့ကြမယ်ဆိုရင် အခန်းတိုင်းမှာ ဒီသီချင်းဖွင့်ထားသံ တိုးတိုးလေးကို ကြားမိမှာ သေချာပါတယ်။အဲ့ဒီ သီချင်းရဲ့ မူရင်းအဆိုတော်က BlackMoore's Night မဟုတ်ပါဘူး။ BlackMoore's Night က ပြန်ဆိုထားတာပါ။ ဒါပေမယ့် ကျွန်မ စပြီး နားထောင်ဘူးတာက BlackMoore's Night ဆိုတဲ့ ဗားရှင်းပါ။ ဒီနေ့မနက်တော့ THKZ က ပို့ပေးတာနဲ့အရင် အဆိုတော်ဆိုထားတဲ့ ဗားရှင်းကို နားထောင်ဖြစ်ခဲ့တယ်။ နှစ်ခုလုံးကို နှစ်သက်ပါတယ်။ ရသတစ်မျိုးစီပေးသလိုပဲ ။ဒီမှာ ဗားရှင်း နှစ်မျိုးလုံး ကို နားထောင်ချင်ရင် နားထောင်လို့ ရအောင်၊ download လုပ်ချင်ရင်လည်း download လုပ်လို့ရအောင် ပေးထားပါတယ်။ နားထောင်ကြည့်ကြပါ။ ဒီသီချင်းနှစ်ပုဒ်ကို နားထောင်ဖြစ်ခဲ့ပြီး ကြိုက်နှစ်သက်ရင် ကျွန်မ တစ်ခုလောက်တော့ တောင်းဆိုချင်ပါတယ်။ ဘယ်သူ ဆိုထားတာကို ပိုကြိုက်တယ် ဆိုတာလေးကို ပြောပေးနိုင်ရင် ပြောခဲ့ပေးစေချင်ပါတယ်။ မကြိုက်တဲ့ သူများကိုတော့ ဘာလို့ မကြိုက်လဲ လို့မမေးလိုပါဘူး။Bob Dylan - Times They Are A Changin'BlackMoore's Night - Times They Are A Changin'Come gather 'round peopleWherever you roamAnd admit that the watersAround you have grownAnd accept it that soonYou'll be drenched to the bone.If your time to youIs worth savin'Then you better start swimmin'Or you'll sink likeastoneFor the times they are a-changin'.Come writers and criticsWho prophesize with your penAnd keep your eyes wideThe chance won't come againAnd don't speak too soonFor the wheel's still in spinAnd there's no tellin' whoThat it's namin'.For the loser nowWill be later to winFor the times they are a-changin'.Come senators, congressmenPlease heed the callDon't stand in the doorwayDon't block up the hallFor he that gets hurtWill be he who has stalledThere'sabattle outsideAnd it is ragin'.It'll soon shake your windowsAnd rattle your wallsFor the times they are a-changin'.Come mothers and fathersThroughout the landAnd don't criticizeWhat you can't understandYour sons and your daughtersAre beyond your commandYour old road isRapidly agin'.Please get out of the new oneIf you can't lend your handFor the times they are a-changin'.The line it is drawnThe curse it is castThe slow one nowWill later be fastAs the present nowWill later be pastThe order isRapidly fadin'.And the first one nowWill later be lastFor the times they are a-changin'.\nဒီ အလုပ်ပိတ်ရက်မှာ ကိုယ့်ဘလောခ့်ကို ပိုစ့်လုပ်ဖို့ မအားဘူး ဖြစ်သွားတယ်။ ဒီရက်ပိုင်း ဘာတွေ လုပ်ဖြစ်သလဲ။သောကြာနေ့ ညနေ က အလုပ်ကနေ ညစာကျွေးလို့ သွားစားတယ်။ ကစားပွဲတွေ လုပ်ပြီး ကစားကြတယ်။ သူများတွေကြည့်ရတာ တော်တော်ပျော်နေ သလိုပဲ။ ကျွန်မ အတွက်တော့ ပျော်စရာ မကောင်းပါဘူး။ ဒါနဲ့၈ နာရီ ထိုးတော့ ပြန်လာလိုက်တယ်။ အိမ်အပြန်လမ်းမှာ သူငယ်ချင်းတစ်ယောက်က ဖုန်းဆက်ခေါ်တာနဲ့အိမ်မပြန်ဖြစ်ပဲ မြို့ ထဲရောက်သွားတယ်။ သူငယ်ချင်းတွေနဲ့လျှောက်သွား၊ ဟိုကြည့်ဒီကြည့်လုပ်ပြီ ကော်ဖီသောက်ရင်း စကားပြော နေလိုက်တာ အိမ်ပြန်ရောက်တော့ ည ၁၂ ကျော်နေပြီ။ ဒါ ၁၀လ ကျော် အတွင်း ပထမဆုံး သူငယ်ချင်းတွေနဲ့ညဘက် အပြင်ထွက်၊ ကော်ဖီဆိုင်မှာ စကားထိုင်ပြော ဖြစ်ခြင်းပဲ။စနေ နေ့ညနေက ဆံပင်ညှပ်ဖြစ်တယ်..အဲ့ဒီ ကိစ္စ လုပ်မယ် စဉ်းစားနေတာ ကြာပြီ။ စနေ နေ့ ကမှ တစ်ကယ်လုပ်ဖြစ် သွားတော့တယ်။ နောက်ဆုံး ဆံပင်ညှပ်ထားတာ ၃၁ ဒီဇင်ဘာ ၂၀၀၅ က။ မညှပ်တာ ၈လလောက်ရှိပြီ ဆိုတော့ ဆံပင်ကတော်တော်ရှည်နေပြီ။ ကျောလယ်လောက် ရောက်နေတာကို ပခုံးလောက်ပဲ ကျန်အောင် ညှပ်လိုက်တယ်။ ဒီလောက် တိုအောင်ညှပ်ဖို့ ဟာကို တော်တော်ပြော လိုက်ရတယ်။ ဆံပင်ညှပ်ဆိုင်သွားတာ သူငယ်ချင်း က အဖော်လိုက်ပေးတယ်။ ဆိုင်ရောက်တော့ ဆံပင်ညှပ်ပေးမယ့် သူကမေးတယ် ဘယ်လိုပုံစံ ညှပ်မှာလဲ တဲ့။ ရွေးထားတဲ့ ပုံစံပြလိုက်တော့ ကျွန်မ့ ဆံပင်က ပျော့လွန်းတယ်။ အဲ့လို ပုံထွက်မှာ မဟုတ်ဘူးတဲ့။ ကိစ္စ မရှိဘူး နမူနာပုံအဖြစ်သာ ပြတာ အဲ့လောက် တိုရင်ပြီရော တူတူမတူတူ အဲ့လို ပုံသာညှပ်လိုက်လို့ ပြောတာကို သိပ်လက်ခံချင်ပုံ မပေါ်ဘူး။ သူကညှပ်လို့ ပြီးပြီဆိုလို့ကြည့်လိုက်တာ ကိုယ့်မျက်စိထဲတော့ သိပ်မတိုဘူးလိုပဲ။ သူငယ်ချင်းကို ဘယ်လို ထင်လဲလို့မေးတော့ သူက ထပ်တိုမလားတဲ့၊ တိုချင်ရင် တိုလို့ရလောက်သေးတယ်လို့ပြောတယ်။ ဒါနဲ့ဆံပင်ညှပ်တဲ့သူကို ထပ်တို ပေးပါဦးလို့ ပြောတာကို .. သူက ဒီအတိုင်း ကောင်းပါတယ်၊ အရမ်းတိုသွားရင် ပြန်ရှည်ချင်လို့မရဘူးနော်တွေ လာလုပ်နေတယ်။ ရတယ် ကိစ္စမရှိဘူး ညှပ်သာညှပ်လို့ပြောမှ ရတော့တယ်။ ဒါတောင် အရှည်လေးက လှတယ်၊ ဘာညာ ဆက်ပြောနေသေးတယ်။ ဟုတ်ပါတယ်။ သူပြောတာ မှန်ပါတယ်။ ပထမ သူညှပ်ပေးထားတဲ့ နည်းနည်း ရှည်တာက ပိုလှတယ်။ ဆံပင်ကို ဂရုတစိုက်ထားမယ် ဆိုရင်တော့ ကောင်းတာပေါ့။ ဒါပေမယ့် ကိုယ့်ဒုက္ခ ကိုယ်သာသိတယ်။ ဒီမှာက ခုတလော အရမ်းပူတယ်။ ဆံပင်ရှည်နဲ့ဆိုနေ့ တိုင်း ခေါ်င်းလျှော်ဖို့ က မဖြစ်နိုင်ဘူး။ ဆံပင်ကို ဂရုစိုက်နေဖို့ ကလည်း စိတ်မရှည်ဘူး။ဆံပင်ညှပ်ပေးတဲ့ တစ်ယောက်က သဘောကောင်းပါတယ်။ ပထမတုန်းက စကားသိပ်မပြောဘူး။ နောက်ထပ် တိုပေးပါပြောလိုက်မှပဲ ဘာလို ဒီလောက်တိုချင်တာလဲ၊ ပုံစံပြောင်းချင်လို့ လား ၊ အရင် ဆံပင်ပုံ ထားတာ ဘယ်လောက်ကြာပြီလဲ မေးတော့တာတယ်။ မြန်မြန်စကားပြတ်အောင် မလှလည်း ကိစ္စ မရှိဘူး၊ ပူလို့ဆံပင်တိုတို ညှပ်ချင်တာလို့ ပဲ ပြောလိုက်ရတော့တယ်။ အားလုံးလည်းပြီးရော ကျွန်မကို ဆံပင်စည်းပုံ စည်းနည်းတွေ လာပြော နေသေးတယ်။ ပူတယ်ဆို ခုသူညှပ်ပေးလိုက်တဲ့ ပုံစက စည်းထားလို့ရတယ်ပေါ့၊ စည်းထားမယ်ဆို ဘယ်လိုလေး စည်းထား၊ လှတယ်။ ဟိုပုံစံမစည်းနဲ့မလိုက်ဘူး။ အိုး... စုံသွားတာပဲ။ အားတောင် နာသွားတယ်။ ကိုယ်က ဒီလောက် စိတ်ရှည်တာ မဟုတ်ဘူး။ ဘာပဲပြောပြော စိတ်ကူး ပေါက်တဲ့နေ့ မှ သူပြောသလို စည်းကြည့်အုံးမယ်။ လှမလားလို့။ဒါပြီးတော့ သူငယ်ချင်းက စာအုပ်ဝယ်စရာရှိတယ်။ ဖုန်းကပ်ဝယ်မယ်ဆို လို့သွားဝယ်ဖြစ်တယ်။ တစ်လက်စတည်း စားစရာ နည်းနည်းဝယ်တယ်။ ဝယ်စရာရှိတာ တွေဝယ်ပြီး ညစာ သွားစားဖြစ်တယ်။ ကျွန်မကျွေးတာမဟုတ်ဘူး။ သူငယ်ချင်းက ဝယ်ကျွေးတာ။ သူခမျာ ကျွန်မ ဆံပင်ညှပ်တာလည်း လိုက်ပေးရသေးတယ၊် ညစာလည်း ဝယ်ကျွေးသေးတယ်။ တော်တော် ချစ်ဖို့ကောင်းတဲ့ သူငယ်ချင်းပါပဲ။ ပြီးတော့ ထုံစံအတိုင်း ညစာ စားပြီး အိမ်တန်းမပြန်သေးဘူး။ ဟိုကြည့် ဒီကြည့် လိုက်လုပ်ကြတာပေါ့။ နောက်တော့ skirt တစ်ထည်ဝယ်ဖြစ်တယ်။ ဝယ်တော့ ဝယ်လိုက်တယ်၊ ဘယ်တော့များမှ ဝတ်ဖြစ်မလဲ မသိဘူး။ကျွန်မရဲ့ ဆံပင်က ဘယ်လောက်ညှပ်ညှပ် ဒီပုံပဲ ထွက်နေသလား မသိဘူး။ အိမ်ရောက်တော့ အစ်ကို ကပြောတယ်။ ဒါဆံပင်ညှပ်လာတာ လားတဲ့။ ဟုတ်တယ်လေ ဆိုတော့၊ ဒီတိုင်းလိုပါပဲတဲ့ ။ ဘာမှလည်း မထူးပါဘူးတဲ့။ စိတ်ကို ညစ်သွားတာပဲ။ THKZ ကလည်းပြောတယ်၊ ဘာမှ မထူးဘူးတဲ့။ သူ မြင်နေရတာတော့ နဂိုပုံလိုပဲတဲ့ရှင်။ ကျောလယ်လောက်ရှိတဲ့ ဆံပင်ကို ပုခုံးလောက် ဖြစ်အောင်ညှပ် ထားတာကို ဘာမှ မပြောင်လဲဘူး ဆိုတော့၊ ဘယ်လိုများကြမှ ပြောင်းလည်းသွားတယ် ပြောကြမလဲ။ ဂတုံး တုံးလိုက်ရင်ရော... ပြောင်သွာမလား။ အဲ့လိုတော့ မမေးရဲဘူး။ အစ်ကိုရော THKZ ရောက တားမယ့် သူတွေမဟုတ်ဘူး။ သူတို့ ကို သွားမေးလို့ ကတော့ ဂတုံးလား၊ တုံးသာ တုံးလိုက်၊ မတားပါဘူးလို့ပြောကြမယ့် သူတွေကြီးပဲ ဖြစ်နေတယ်။ ဒါကစနေ နေ့ ။တနင်္ဂနွေနေ့ ကတော့ ဘာမှ ထူးထူးခြားခြားမလုပ်ဖြစ်ပါဘူး။ တစ်နေလုံး စကားပြော၊ စာဖတ်၊ အိပ်... ဒါနဲ့ ပဲ တစ်နေကုန်သွားတာပါပဲ။ အပြည့်အဝ အနားယူတယ်ပေါ့။ဒီလောက်ပါပဲ။ ဘာမှ ထူးထူးခြားခြားမရှိပါဘူး။\nကျွန်မရဲ့ ချစ်သူ ကြိုက်နှစ်သက်တယ်ဆိုတဲ့ သီချင်းလေးတစ်ပုဒ်ပါ။ သီချင်းစာသားကိုတော့ ချစ်သူဖတ်ဖို့သီချင်းကို နားထောင်ပြီး ကျွန်မကြားသမျှ ကြိုးစားရေးသားထားခြင်းဖြစ်လို့အမှားအယွင်းများ ရှိနိုင်ပါတယ်။ ဒီသီချင်းကို မျှဝေပေးတဲ့ Native Myanmar Forum က ကို SoMeOnEnUlL ကို ကျေးဇူးတင်ပါတယ်။အချစ်ထောင်..သံယောစဉ် ကြိုးနဲ့တည်းနှောင်ထားတဲ့ အကျဉ်းဆောင်ကိုယ်ဘယ်လို လုပ်ပြီး.. ရုန်းမှာလဲ မင်းပြောပါကိုယ်ပိုင်တဲ့ လွတ်လပ်မှု့ တွေ စွန့် လွှတ်.... ထားလိုက်ပြီအချစ်ထောင်..လူ့ လောက အကြီးမားဆုံး အရာဝတ္တု .. နှိုင်းမရအောင်အပါယ်ဘုံဖြစ်လိုက်.. နတ်ပြည်ဖြစ်လိုက် .. ရူးချင့်စရာမဆိုင်လှတဲ့ ဦးနှောက် အတွေးအခေါ်များလည်း .. အပ်လိုက်ပြီကိုယ့်ကို ထာဝရ ချုပ်နှောင်.. မင်းအကျဉ်းထောင်နေပူပစေ မိုးကျပစေရတယ် .. မှောင်နေပစေ လင်းလွန်းပစေရမယ်ရယ်ပစေ ငိုပစေ ပြုံးပစေ မဲ့ပစေ.. ဘာဖြစ်ဖြစ်ရနေပါတယ်.. အစဉ်အမြဲလည်း ရပါစေမယ်အချစ်... အကျယ်ချုပ်လား .. အချစ်.. တကယ်လုပ်မလား .. အချစ်ကြေအက်နှလုံးသား စံပြအကျဉ်းသားချစ်တာ .. ရင်ထဲက တငွေ့ ငွေ့ နဲ့ ခံစားချက် မေတ္တာ .. အကုန်ပေါ်အောင် ထုတ်ပြီး မပြနိုင်စွမ်းလို့ပေါက်ကွဲမတတ် ကြင်နာ တဲ့ စကားလေးတစ်ခွန်းလောက် ပေးသနား ရမယ်နော် အချစ်မှာ ဘယ် ဥပဒေ .. ပုဒ်မ နဲ့ လာဖမ်းလို့မဖြစ်ပါဒါပေမယ် မင်းအတွက်တော့ လိုအပ်အမျှ ဖြစ်ရမယ်စကားနာတွေ ထိုးခြင်းမျိုး မဟုတ်ဘူးကွယ့် မင်းနားထောင်ကိုယ့်ကို ထာဝရ ချုပ်နှောင်... မင်းအကျဉ်းထောင်အပြင်မှာလေ .. တစ်စက္ကန့် အချိန်တိုင်းဟာရင်မှာလေ .. ခဏနဲ့ တစ်ကမ္ဘာလောက်ထင်ပိုရင် .. တို တကိုယ်ဆွေးရင် .. ဆန့် သကိုလိုအပ်သမျှရှိနေပါတယ်.. ထာဝရအထိရှိပါစေမယ့် .. အချစ်အမြန်စီးလား .. အချစ် .. ပြန်နှေးမလား .. အချစ်ခုန်တဲ့ နှလုံးသား စံပြအကျဉ်းသားနေပူပစေ မိုးကျပစေရတယ် .. မှောင်နေပစေ လင်းလွန်းပစေရမယ်ရီပစေ ငိုပစေ ပြုံးပစေ မဲ့ပစေ .. ဘာဖြစ်ဖြစ်ရနေပါတယ် အစဉ်အမြဲလည်း ရပါစေမယ်အချစ်... အကျယ်ချုပ်လား .. အချစ် .. တကယ်လုပ်မလား .. အချစ်ကြေအက်နှလုံးသား စံပြအကျဉ်းသား\n8/19/2006 09:44:00 AM\nဒီနေ့ကျွန်မရဲ့ အစ်မ တစ်ယောက်လို ချစ်ခင်ရတဲ့ သူငယ်ချင်း တစ်ယောက်မွေးနေ့ ပါ။ မနေ့ က သူု့ မွေးနေ့ ထင်ပြီး မွေးနေ့ဆုတောင်း သွားပြောမိတယ်။ ဟီး ဟီး။ မှတ်ထားတာ နေ့မှားပြီး မှတ်မိ ရက်သား ဖြစ်နေတာ။ တော်သေးတယ်၊ သူ့ မွေးနေ့ ကို မမှတ်မိရကောင်းလားဆိုပြီး စိတ်မဆိုးလို့ ။သူ့ မွေးနေ့ ဆုတောင်းရင် အဲ့ဒီက သူငယ်ချင်းတွေကို သတိရသွာတယ်။ ကျွန်မရဲ့ မမေ့နိုင်တဲ့ ချစ်သူငယ်ချင်းတွေ။ သြော် မွေးနေ့ ရှင်ကို ... မ.. လို ခေါ်နေလို့ကျွန်မထက် အသက်မရမ်းကြီးတဲ့ အစ်မကြီး တစ်ယောက်လို့မထင်လိုက်ကျပါနဲ့ ။ ကျွန်မ နဲ့လပိုင်းလေးပဲ ကွာတာပါ။ ကျွန်မထက်လည်း နုပျိုချောမောပါတယ်။ ဒါပေမယ့် သူက ကျွန်မ့ဆိုးအမျှ ကျွန်မအပေါ် နာလည်မှု့အပြည့် နဲ့ခွင့်လွတ်တတ်၊ ကျွန်မကို ညီမ တစ်ယောက်လို သဘောထားပြီး ဂရုတစိုက်လည်းရှိ၊ ကျွန်မကလည်း သူငယ်ချင်းတစ်ယောက်လိုရော၊ အစ်မတစ်ယောက်လိုပါ ခင်တွယ်တဲ့ အတွက် .. မ.. လို့ခေါ်တာပါ။မိန်းကလေး သူငယ်ချင်းဆို လက်ချိုးရည်ရင်တောင် လက် ၁၀ချောင်း ပြည့်အောင်မရှိတဲ့ ကျွန်မ အတွက်တော့ တကယ့် ရှားရှားပါးပါး သူငယ်ချင်း တစ်ယောက်ပါ။ မှတ်မိပါသေးတယ် ။ နောက်တစ်နေ့ဆို ကျွန်မ ဘွဲ့ တစ်ခုယူဖို့အတွက် နောက်ဆုံးတင်ရတဲ့ စာတမ်းက တင်ရတော့မယ်။ ဘယ်အရာမဆို အချိန်ကပ်မှ လုပ်တတ်တဲ့ ကျွန်မကလည်း ထုံစံ အတိုင်း တစ်ချို့ ဟာတွေက အဆင်သင့် မဖြစ်သေးဘူး။ တစ်ချို့ ရေးဖို့လိုတာတွေကို ဒီနေ့မွေးနေ့ ရှင် ကရေးပေးတယ်။ နောက် သူလို့ ပဲ ကျွန်မက အစ်မတစ်ယောက်လို ချစ်ခင်ရတဲ့ သူငယ်ချင်းတစ်ယောက်က လိုတာတွေ စစ်ပေးတယ်။ စာအုပ်ပုံစံ တင်ရမှာဆိုတော့ လိုတာတွေ၊ ပါရမှာတွေကို မေ့ကျန်ခဲ့မှာ စိုးလို့စစ်ပေးတာ။အရမ်းလည်း ရယ်ဖို့ ကောင်းပါတယ်။ ကျွန်မတို့အားလုံး IT သမားတွေ ဖြစ်ပေမယ့် ကျွန်မ အဲ့ဒီတုန်းက စာတမ်း အတွက် လုပ်တဲ့ အကြောင်းအရာက သူတို့ တွေ မသိကြပါဘူး။ ကျွန်မကိုယ်တိုင်တောင် စာတမ်း တင်ပြီးမှ ရေးရေးလေး သဘောပေါက်သလို ရှိတဲ့ အကြောင်း အရာတစ်ခုပါ။ သူတို့ က မေးတယ်။ ကျွန်မရေးနေတာ ဘာကြောင်းလဲ တဲ့။ ဟီး ဟီး။ ကျွန်မလည်း တတ်သလောက်ရှင်းပြပေမယ့် သူတို့ကြည့်ရတာ နားလယ်တဲ့ ပုံ မပေါ်ပါဘူး။ သူတို့ မှ မဟုတ်ပါဘူး၊ အဲ့ဒီတုန်းက ကျွန်မနဲ့ကျောင်းတူတူတက်နေတဲ့ သူတွေလည်း ကျွန်မရဲ့ စာတမ်း နာမည်ကြားရင် ဘာကြီးလဲ၊ နားမလည်ဘူး၊ ရှင်းပြပါလား၊ အဲ့လိုတွေ အမြဲမေးခံထိ ခဲ့တာပါ။ ဒါတွေထားပါ။ ကျွန်မ အခု အဓိကပြောချင်တာက ဘာမှန်းမသိတဲ့ ကြားက ရအောင် ရေးပေး၊ ကူညီပေးခဲ့ ကြတာတွေကို ကျွန်မဘယ်တော့မှ မေ့မှာ မဟုတ်ပါဘူး။ ကျေးဇူး အရမ်းတင် ပါတယ်။သူတို့ မှ မဟုတ်ဘူး တစ်ခြား သူငယ်ချင်းတွေ အားလုံးကလည်း ကျွန်မ လိုသမျှ၊ သူတို့ လုပ်ပေးနိုင်တာတွေ မှန်သမျှ အားလုံးကို ဘယ်တော့မဆို မငြီမငြူလုပ်ပေးခဲ့ ကြတာပါ။ ဒီမှာ တစ်ယောက်တည်း စိတ်ညစ်စရာတွေ ကြုံလာတိုင်း အဲ့ဒီတုန်းက သူငယ်ချင်းတွေနဲ့တူတူနေခဲ့တဲ့ အချိန်တွေကို အရမ်းသတိရမိတယ်။ နောင်ဖြစ်နိုင်ရင် တစ်ချိန်ချိန်မှာတော့ သူငယ်ချင်း အားလုံးနဲ့ပြန်ဆုံချင်ပါသေးတယ်။ဒီနေ့ တော့ ဒီလောက်ပဲ၊ တော်ပြီ။ နောက်မှပဲ အချိန်ရရင် ကျောင်းတုန်းက အကြောင်းတွေ၊ သူငယ်ချင်းတွေ အကြောင်းတွေ ရေးတော့မယ်။\nမင်္ဂလာရှိသော မွေးနေ့ဖြစ်ပါစေ။ အစစ အရာရာ အားလုံး အဆင်ပြေပြီးမ.. လိုချင်တဲ့ ပျော်ရွှင်ဖွယ်ကောင်းသော မိသားစု ဘဝလေး ကို မြန်မြန်ရပါစေ။မ ရေ.. ဒီနေ့ တော့ မွေးနေ့အမှန်နော်။ နောက်ဆို လုံးဝ မမှားတော့ပါဘူး။ မှတ်မိသွားပြီ။\n8/18/2006 04:07:00 PM\nThe farthest planet from the Earth, Pluto, is under attack from astronomers and may be demoted asaplanet. 3,000 astronomers and scientists from around the world will meet in Prague this week to discuss this very topic. They need to decide if Pluto, which was discovered in 1930, is actuallyaplanet by definition. "The pivotal question is the status of Pluto, which is clearly very different from Jupiter, Saturn, Uranus, and Neptune," Owen Gingerich, professor of Astronomy and History of Science emeritusathe Harvard-Smithsonian Center for Astrophysics told Reuters. Suchachange would cause quiteastir as millions of text books would be outdated and the curriculum for teaching the solar system would have to be drastically changed.Source : RevolutionPortalAbout Pluto : Wiki , NinePlanets\n8/15/2006 01:38:00 PM\nGood Morning Everybody!! တစ်ပတ်ပြီး တစ်ပတ် အချိန်တွေက အကုန်မြန်လိုက်တာနော်။ ဒီနေ့မနက် အလုပ်ကို လာရင်းစဉ်းစားမိတယ်။ ခုတစ်လော အချိန်တွေသာ ကုန်သွားတယ်၊ ဘာများ အကျိုးရှိတဲ့ အလုပ်တွေ လုပ်ဖြစ်သလဲလို့ ။ အလုပ်သွားတယ်၊ လကုန်တော့ လခ ရတယ်ဆိုတာ ကို ထဲ့ စဉ်းစားဖို့မလိုဘူး ထင်တယ်။ ဒါ လူတိုင်း နေ့ စဉ် မလုပ် မနေရ လုပ်နေရတဲ့ အရာတစ်ခုပဲ။ အဲ့ဒါကလွဲလို့တစ်ခြားဟာရော၊ ပညာရေး၊ လူမှု့ ရေး ၊ အလုပ် ၊ စီးပွားရေး နဲ့ပတ်သက်လို့ တိုးတက်မှု့ လို့ပြစရာရှိအောင် ဘာတွေ လုပ်ဖြစ်သလဲ။ သေချာစဉ်းစား ကြည့်တယ်။ ဘာဆိုဘာမှ မလုပ်ဖြစ်ဘူး ဆိုတဲ့ အဖြေထွက်လာတယ်။ ဒီလိုပဲ အချိန်တွေ အကုန်ခံသွားတော့ မှာလား။ ကိုယ်က သာ ဒီအတိုင်းရှိနေမယ်။ အချိန်တွေကုန်ပြီး အသက်တွေ ကြီးလာတာပဲ ရှိမယ်။ တစ်ခြားတော့ ဘာမှ ဖြစ်လာမှာမဟုတ်ဘူး။ တစ်ခု ခုတော့ လုပ်ဦးမှ။ ဒီအတို်င်းဆက်သွား နေလို့မဖြစ်ဘူးထင်တယ်။ တကယ်ဆို လုပ်လို့ရတာတွေ အများကြီးပဲ။ တစ်ခု ခု မလုပ်ခင်တော့ ဘယ်အရာက ကိုယ့်အတွက် အရေးကြီးတယ်၊ ကိုယ်ဘာကို လိုအပ်တယ်၊ဘယ်လို လုပ်လို့ ရတယ် ဆိုတာတွေကို သေချာ စဉ်းစားဖို့အရင် လိုမယ်။ ကဲ ကိုယ်ကိုကိုယ် မမေ့အောင်၊ သတိပေးတယ့် အနေနဲ့ တော့ မှတ်ထားလိုက်ပြီး။ တစ်ကယ် လုပ်ဖြစ် မဖြစ်ကတော့ စောင့်ကြည့် ရမှာပဲ။ ဘာတွေ လုပ်ဖြစ်မလဲ။\nဒီနေ့ ဖန်နဲ့လုပ်ထားတဲ့ ပေါင်ချိန်စက် တစ်လုံးဝယ်ဖြစ်တယ်။ ဖန်နဲ့လုပ်ထားတာ ဆိုတော့ ကြည်ကြည်လေး။ လှတယ်။ ဒါက ဒီနေ့ ဝယ်လာတဲ့ ပေါင်ချိန်စက်လေး။ဝယ်ပြီး အိမ်ပြန်ရောက်တာနဲ့ ပေါင်ချိ်န်ကြည့်တယ်။ အိမ်မှာရှိတဲ့ လူတွေအားလုံး ကျွန်မရဲ့ ပေါင်ချိန်စက်လေးမှာ လာစမ်းချိန်ကြည့်ကြတယ်။ လူတိုင်းဝ လာတယ်၊ ကျွန်မက လွဲရင်ပေါ့။ ကျွန်မကတော့ အရင်ကထက် နည်းနည်းပိုပိန် သွားတယ်။ ဘယ်လောက် ရှိလည်းတော့ မပြောတော့ဘူး။ ဟီး ဟီး။ ပိန်သွားတယ်ဆိုတာ သိပေမယ့် ဒီလောက်ပဲရှိမယ် မထင်ဘူး။ စိတ်ကို လေ သွားတာပဲ။ ကျွန်မရဲ့ ချစ်သူကို ကျွန်မခု ဘယ်လောက် ပေါင်ချိန်ရှိနေလည်း မပြောရဲတော့ဘူး။ သူသိရင် ဒီလောက်တောင် ပိန်နေရလားဆိုပြီး ဆူမှာ။ ဆူတာ သူ့ အလွန် မဟုတ်ပါဘူး။ သူက ကျွန်မကို အစာမှန်မှန် စားဖို့အမြဲပြောတယ်။ နေ့ လယ်စာ စားချိန် ဖုန်းဆက်ရင်လည်း အစာကုန်အောင်စားဖို့အမြဲ သတိပေး၊ မနက်ဆိုလည်း နွားနို့ သောက်၊ ညဆို မိုင်လို သောက်လို့မှာတဲ့ ကြားက ကျွန်မကလည်း ကျွန်မပါပဲ။ ဝလာတယ်ကိုမရှိ၊ ပိန်မြဲ ပိန်လျှက်ပါပဲ။အရင် က နွားနို့ နဲ့မိုင်လို သောက်လို့ မရဘူး။ သောက်တာနဲ့ အမ် ချင်တယ်။ ခုတော့ မနက်နဲ့ညတွေမှာ ချစ်သူက ဖုန်းဆက်၊ အတင်းသောက်ခိုင်းလို့ ၊ နှာခေါင်းပိတ် သောက်ရင်နဲ့ တော့ အဲ့ဒါတွေသောက်လို့ဝင်လာပြီ။ တိုးတက်လာတဲ့ သဘောလို့ပြောရမယ်။ ဒါတောင်ခုတလော သူကမပြောလို့မသောက်ဖြစ်ပြန်ဘူး။ သူ့ ခဗျာလည်း အမြဲလိုက်ပြော နေရတာ ပင်ပန်းသွားပြီနဲ့ တူပါရဲ့။ဒီနေ့ ပေါင်ချိန်စက်လေး သွားဝယ်တာကလည်း ကိုယ့်ကိုကိုယ် ဝလာမလာ သိချင်လို့ ပါ။ နည်းနည်း ဝလာရင် ပိုပြီး အားတက်သရောနဲ့အစာတွေ မှန်မှန်စား၊ အိပ်ရေး ဝအောင်အိပ် လုပ်ဖြစ်မလားလို့ ။ ဘာပဲ ပြောပြော စမ်းကြည့်တာပေါ့။ ဒီနေ့ပေါင်ချိန်ကြည့်လိုက်တော့ ပိန်နေတာ သိလိုက်ရလို့ညစာလည်း စားလိုက်တယ်၊ အိပ်ခါနီး မိုင်လိုသောက်ပြီး စောစောအိပ်မယ်။ ကိုယ်ကိုကိုယ် ဂရုစိုက်ပါ၊ ဝအောင်လုပ်ပါ၊ ဒီလောက်ပိန်နေတာ မြင်ရတာ စိတ်မချမ်းသာဘူးလို့ အမြဲ ပြောနေတဲ့ မိဘတွေနဲ့ချစ်သူ စိတ်ချမ်းသာအောင် ကြိုးစားလိုက်ဦးမယ်။ တစ်ခုပြောရဦးမယ်၊ ကျွန်မကို ကီလို ၄၀ ပြည့်တဲ့နေ့လုပ်ချင်တဲ့ အရုပ်တွေ ဝယ်ပို့ ပေးမယ်လို့ပြောတဲ့ မောင်ငယ်တစ်ယောက်၊ လိုချင်တာ ဝယ်ပေးမယ်၊ စားချင်တာ လိုက်ကျွေးမယ် ပြောတဲ့ သူငယ်ချင်း တစ်ယောက်။ ၄၅ ကီလို ရှိရင် ကြိုက်တာ အကုန်ဝယ်ပေးမယ် ပြောထားတဲ့ မောင်ငယ်ကတစ်ယောက် ရှိတယ်။ သူတို့ ပြောတာ ကြာလှ ရှိပြီပေါ့၊ ကျွန်မကတော့ ခုချိန်ထိ သူတို့ ကို တစ်စုံတစ်ရာ ဝယ်ခိုင်းခွင့် တစ်ခါမှ မရဘူးသေးပါဘူး။\n8/13/2006 08:21:00 PM\nစိတ်ထဲ ရှိတိုင်း ဖွင့်ပြောတာ မကောင်ဘူးထင်တဲ့ အတွက် စိတ်ထဲရှိ နေတဲ့ တစ်ချို့ သောအရာတွေကို မြင်နိုင်သူတွေသာ မြင်ရအောင် သိမ်းဆည်းထား လိုက်တော့ မယ်။13 August 2006 - 09:50 AM\n8/13/2006 09:59:00 AM\n8/10/2006 04:24:00 PM\nဒီနေ့အလုပ်မှာ အလုပ် လုပ်ရင်း ထုံးစံ အတိုင်း အချိန် နည်းနည်းရတာ နဲ့google video မှာ Myanmar ဆိုပြီး ရှာရင် ဘာတွေများ ထွက်လာမလည်း သိချင်တာနဲ့ရှာကြည့်လိုက် တော့ မြန်မာနဲ့ဆိုင်တဲ့ video တော်တော်များများ တွေရတယ်။ ဒါနဲ့ဟိုဟာဖွင့်ကြည့် ဒီဟာဖွင့်ကြည့် နဲ့စပ်စုနေတာ နောက်တော့ ဒီက TP poly က 2005 Thingyan ပွဲမှာ ရိုက်ထားတဲ့ TP Myanmar Play 1 ဆိုတဲ့ video လေးကို တွေလို့ကြည့်လိုက်တာ သဘောကျ သွားတာနဲ့လိုက်ရှာကြည့်တော့ video အပိုင်းလေးတွေ တော်တော်များများ တွေ့ ရတယ်။ အလုပ်မှာ ပဲ အားလုံးပြီအောင် ကြည့်လိုက်တယ်။ အဲ့လောက်တောင် အလုပ်ကို အရမ်းကြိုးစား တာပါ။ TP Thingyan 2005 အခွေကို ဒီက လူတော်တော်များများကတော့ ကြည့်ပြီးကြမယ် ထင်တာပဲ။ ဒီမှာ Poly တွေမှာ Thingyan ပွဲတွေ လုပ်လေ့လုပ်ထ ရှိကြတယ်။ ကျွန်မ ဒီရောက်ခါစကတော့ TP Thingyan 2004 ကို ကျွန်မရဲ့ မောင်ဝမ်းကွဲ နဲ့သူ့ သူငယ်ချင်းတွေ အတင်းဖိတ်တာနဲ့ သွားဖြစ်တယ်။ အဲ့ဒီနေ့ က နေ့ တစ်ဝက်အလုပ် လုပ်ရတော့ အလုပ်ကနေ တန်းသွားရတာ။ ဟိုရောက်တော့ လူတွေက အများကြီးပဲ။ အဲ့လောက် လူများမယ် ထင်မထားဘူး။ ကျွန်မက လူတွေ အရမ်းများရင် မနေတတ်တော့ဘူး။ ကိုယ်နဲ့သိတဲ့ သူ သိပ်မရှိတာလည် ပါမယ်ထင်တယ်။ သူတို့ တွေက တော့ ပြဇာတ်ကောင်းတယ်၊ အကုန်ပြီးအောင် ကြည့်ပါ၊ ပြီးရင် ရေလည်းပတ်ကြဦးမှာ၊ မုန့် တွေလည်းကျွေးမယ်၊ ပြီးရင် အိမ်လိုက် ပို့ ပေးမယ် ဘယ်လောက်ပဲ ပြောပြော အလုပ်က လာရတာ ပင်ပန်းနေတယ်လို့ရောချလိုက်ပြီး၊ သူတို့ ကျေနပ်အောင် နာရီဝက်လောက်ပဲ နေပြီး ပြန်လာလိုက်တယ်။ သူတို့က TP Thingyan ကို အခွေထုတ်မှာ လို့ လည်း ကြိုပြောထားတာလည်းပါ ပါတယ်။ ရေပတ်ခံရ မှာလည်း မကြိုက်ဘူး၊ လူများတဲ့ ပွဲတွေလည်း မသွားချင်တော့၊ နောက်ပိုင်း ဘယ် Thingyan ပွဲမှ မသွားတော့ဘူးလို့ဆုံးဖြတ်လိုက်တယ်။ 2005 Thingyan ပွဲတွေတော့ သူငယ်ချင်းတွေက ဖိတ်သေးတယ်။ မလာနိုင်ဘူးပြောရင် စိတ်ဆိုးကြမှာ။ ဒါပေမယ့်လည်း ကျွန်မ ရန်ကုန်ပြန်တဲ့ နေ့ နဲ့တိုက်နေလို့ထွေထွေထူးထူး အကြောင်ရှာ ငြင်းနေစရာ မလိုတော့ဘူး ဖြစ်သွားတယ်။ နင်မလာဖြစ်လည်း အခွေ ထွက်ရင် လာပေးမယ် ပြောလိုက်ကြတာ ဘယ်လောက်တောင်များ သတိတရ ရှိလိုက်ကြလည်းဆိုတော့ ဒီနေ့ မှပဲ google ရဲ့ ကျေးဇူးနဲ့TP Thingyan 2005 ကို ကြည့်ရပါတော့တယ်။ မကြည့်ရ သေးတဲ့ သူငယ်ချင်းတွေ ကြည့်ချင်ရင် ကြည့်လို့ ရအောင် ကျွန်မ ဒီနေ့ကြည့်ဖြစ်တဲ့ google video က TP Thingyan 2005 လင့်ခ်တွေကို ဒီမှာ ထပ်ဆင့်မျှဝေ လိုက်တာပါ။ ဒီ video တွေကို ပိုစ့်လုပ်ပေးထားသူ တွေကိုလည်း ကျေးဇူးတင်ပါတယ်။ Google Video - TP MYANMAR Thingyan 2005 YouTube မှာ ရှာရင်လည်း ဒီက Poly တွေရဲ့ Thingyan အခွေတွေ တွေနိုင်မယ် ထင်တယ်။ ကျွန်မတော့ ခုဟာက အလုပ်မှာ ဆိုတော့ Google Video လောက်နဲ့ ပဲ ကျေနပ်လိုက်တော့မယ်။ YouTube ကဟာတွေ တော့ အိမ်ရောက်မှ ကြည့်တော့မယ်။YouTube - Thingyan\nSingapore National Dayဒီနေ့ဒီနိုင်ငံ ရဲ့ အနှစ် ၄၁ ပြည့် မွေးနေ့ တဲ့။ အပြင်မှာ အရမ်းစည်းကား နေတယ် ပြောကြတာပဲ။ ဘာတွေ နဲ့စည်ကားနေလဲ တော့ ငါမသိဘူး။ သိလည်း မသိချင်ဘူး။ ခု ငါတစ်ယောက်တည်း အိမ်မှာ ရှိနေတယ်။ အစ်ကိုတော့ အပြင်ထွက် သွားတယ်။ အိမ်က တူတူနေတဲ့ လူတွေအားလုံး အပြင်သွားနေကြတယ်။ ငါကို အပြင်မထွက်ဘူးလားတဲ့။ အပြင်ထွက်ဖို့ စိတ်မဝင်စားဘူး ဖြစ်နေတယ်။ လူတွေ အများကြီးနဲ့တိုးဝှေ့ ပြီး သွားလာရမယ် နေရာတွေ ဆို အရမ်းအရေးကြီးတဲ့ ကိစ္စ၊ မသွားမဖြစ် ကိစ္စတွေ ကလွဲရင် ဘယ်နေရာမှ မသွားချင်ဘူး။ အိမ်မှာ အိပ်နေတာကမှ၊ အိပ်ရေးဝပြီး အနားရသေးတယ်။ ဒီနေ့ ပြီးရင် နောက်လ အတွင်း အားလပ်ရက် တစ်ရက်မှ မရှိတော့ဘူး။ စက်တင်ဘာလ ကုန်ခါနီးမှ အားလပ်ရက် ရတော့မှာ။ ရှားရှားပါးပါး ရတဲ့ ဒီ အားလပ်ရက်လေးမှာ အပြင်မထွက်ချင်ပါဘူး။ အင်တာနက် က သတင်းတွေလိုက်ဖတ်၊ စာအုပ်တွေဖတ် လုပ်ဖြစ်တယ်။ ဘလောခ့်တစ်ချို့ လိုက်ဖတ်ဖြစ်တယ်။ ဘလောခ့်တွေ တောင် အရင်ကလောက် မဖတ်ဖြစ်တာကြာပြီ။ ဖတ်စရာ အကြွေးတွေက အများကြီးပဲ။Happy Birthday Py Pyဒီနေ့ပိုင်ပိုင် ရဲ့ မွေးနေ့ ။ ဖုန်းဆက်ပြီး မွေးနေ့ဆုတောင်းလုပ်ရင် ကောင်မလား စဉ်းစားမိသေးတယ်။ မလုပ်တော့ဘူး။ အီးကတ်တော့ ပို့ လိုက်တယ်။ ပိုက်ဆံ မရှိတာနဲ့ဒီနှစ်တော့ ဘာမှ မွေးနေ့လက်ဆောင်မပေးဖြစ်လိုက်ဘူး။ အိမ်ပြောင်းသွားပြီပြောတယ်။ အိမ်လိပ်စာ အသစ် လည်း မသိဘူး။ မေးလည်း မမေးမိဘူး။ အဲ့ဒီတော့ ဘာမှ မပို့ဖြစ်လိုက်တော့ဘူး။ နောက်နှစ်မှပဲ မွေးနေ့လက်ဆောင်ပို့ တော့မယ်။ မွေးနေ့လေး ဆုတောင်းပေးလိုက်ဦးမယ်။ပိုင်ပိုင်ဒီနေ့ပိုင်ပိုင်ရဲ့ ၂ရ နှစ်မြောက် မွေးနေ့ မှသည်.. နောင်နှစ်ပေါင်းများစွာတိုင်အောင် လိုအင်ဆန္ဒ အားလုံးပြည့်စုံပါစေ။ အရင်က ထက် ဂိမ်းများများ ပိုဆော့နိုင်ပါစေ။ ပိုက်ဆံတွေ အများကြီးရှာနိုင်ပြီး နေနေ့ ကို မုန်းဖိုးများများပေးနိုင်ပါစေ။ အမွေများများ ပေးနိုင်ပါစေ။ဒီပိုစ့် ကို မတော်တဆ ပိုင်ပိုင် ဖတ်ဖြစ်ခဲ့လို့သူ့ အသက်ကြီထဲ့ ရေးထားတာ တွေ့ ရင် စိတ်များဆိုးနေမလားပဲ။ ဟား ဟား။\n8/10/2006 10:10:00 AM\nပျော်ရွှင်ဖွယ်ကောင်းသော မွေးနေ့ဖြစ်ပါစေ.. ချစ်သူ။ယနေ့မှစ နှစ်ပေါင်းများစွာတိုင်အောင် စိတ် ချမ်းသာ၊ ကိုယ် ကျန်းမာစွာ ဖြင့်ဖြစ်ချင်တာ၊ဖြစ်သင့်တာ နဲ့ ဖြစ်နေတာတွေ တထပ်တည်းကြပြီး ပျော်ရွှင်ချမ်းမြေ့ဖွယ်ကောင်းသော ဘဝကို ပိုင်ဆိုင်နိုင်ပါစေ။ချစ်ခြင်းများစွာဖြင့်နေနေ\nတစ်ကယ်ပါ အလုပ်က မောမောပန်းပန်းနဲ့အိမ်ပြန်ရောက်ပြီဆို ပွစိ ပွစိ နဲ့နားငြီး မယ့်ဟာတွေ နားမထောင်ချင်ဘူး။ ပင်ပင်ပန်းပန်းလည်း ဘာမှ မလုပ်ချင်ဘူး။ အရင်က ကြားဘူးတာတွေ၊ စာအုပ်ထဲမှာ ဖတ်ဘူးတာတွေ အရ အိမ်ထောင် တစ်ခုမှာ ယောက်ျားက အလုပ်က မောမောပန်းပန်းနဲ့ပြန်လာ၊ အိမ်မှာ မိန်းမက ပွစိပွစိ လုပ်တော့ ရန်တွေဖြစ်ကြရော ဆိုတာတွေကို .. ခံစားလို့မရခဲ့ဘူး။ ခုမှပဲ နည်းနည်း ကိုယ်ချင်းစာ မိတော့တယ်။ အရင်က တစ်ယောက်တည်း နေတော့၊ အလုပ်က အိမ်ပြန်ရောက်ပြီဆို အနားယူ၊ သီချင်းနားထောင်၊ ရုပ်ရှင်ကြည့်၊ အိပ်ချင်ရင်လည်း တန်းအိပ်လိုက်၊ စိတ်အေးလက်အေး ကိုယ်နေချင် သလိုနေ ပြောမယ့်သူ ဆိုမယ့်သူမရှိ၊ မလုပ်ချင်တဲ့အရာတွေကို ထပြီး လုပ်နေစရာလည်း မလို၊ ဘယ်လောက် ကောင်းလိုက်လဲ။ ခုကြ တော့ အစ်ကို ဖြစ်တဲ့ သူက ရောက်နေတယ်။ တစ်ခုခုဆို ကိုယ်လုပ်တာ ကိုင်တာတွေ သူ့ စိတ်နဲ့မတွေ့ ရင် အိမ်ပြန်ရောက်တာနဲ့အဆူက ခံရပြီ။ အစ်ကိုက ကောင်းစေချင်းလို ပြောနေတာတွေ ဆိုတာသိပေမယ့် ကိုယ်က နားမှ မထောင်ချင်တာ။ မောလည်းမောနေတော့ စကားကို လေ လုံးကွဲအောင် ပြန်မပြောချင်ဘူး။ အဲ့ဒီတော့ အစ်ကိုက စိတ်တွေဆိုးလာပြီး ပိုပြီးဆူရော။ ပိုပြီးဆူတော့ ကိုယ်က ပိုပြီး နားမထောင်ချင်ဖြစ်လာတယ်။ ဒါတောင် သူက အစ်ကို မို့ လို့ ပြန်မပြောရဲလို့သာ ငြိမ်နေရတာ။ သူကလည်း ညီမလေး ဆိုပြီ ကိုယ့်ရဲ့ မလှုပ်တလှုပ်ပုံစံကို သည်းငြီးခံနေလို့ ။ ကိုယ်က ပြန်ပြော၊ သူက သည်းငြီးမခံနဲ့ ဆို ရန်ပွဲတွေ ဆက်နေမှာ ကြာလှပေါ့။ဒါကြောင့်လည်း ဖေဖေနဲ့မေမေက သမီးရဲ့ အကျင့်တွေနဲ့ဆို ယောက်ျားယူလို့ ကတော့ တော်ရုံ ကောင်လေးမျိုးနဲ့ဖြစ်မှ မဟုတ်ဘူး၊ အဲ့ဒီတော့ အပျိုကြီပဲလုပ်တော့ လို့အမြဲပြောနေတာဖြစ်မယ်။ ကြာလေ တစ်ယောက်တည်း လွတ်လွတ်လပ်လပ် နေရတာ ဘယ်လောက်ကောင်းလည်းဆိုတာ ပိုသိလေ၊ ကိုယ့်ရဲ့ အကျင့်ဆိုးတွေနဲ့ ဆို တစ်ယောက်တည်းနေတာ ပိုအဆင်ပြေလောက်တယ် ဆိုတာ ပိုသိလေ။ အင်း ဒီအတိုင်းဆို ကြာရင် ငါလည်း အပျိုကြီးပဲ ဖြစ်တော့မလား မသိပါဘူး။\n8/07/2006 09:50:00 PM\nအလုပ် လုပ်ရတာ စိတ်မဖြောင့်ဘူး ဖြစ်နေတယ်။ ခု သူ ဗိုက်အောင့်နေ ပြန်ပြီလေ။ ဘာလို့ခဏ ခဏ ဗိုက့်အောင့်နေရတာလဲ။ အစာ များများစားတာနဲ့ ဖြစ်ရောပဲ။ တော်တော့်ကို ပေတိ ပေကပ်နဲ့လုပ်ချင်တာလုပ်၊ စာချင်တာ စားတယ်။ ဒီနေ့ဗိုက်အောင့်နိုင်တယ် စိတ်ထဲ ထင်နေလို့မနေ့ ညက ကိုယ်မအိပ်ခင် သူ့ စီ ဖုန်းခေါ်ဖို့ကြိုစားသေးတယ်။ အစာ စားတာ ဂရုတစိုက်စားဖို့ ၊ အစာကျေလွယ်တာတွေပဲစားဖို့မှာမလို့့ဟာကို ဖုန်းကဆက်လို့မရ။ မနက် မိုးလင်း၊ အလုပ်သွားခါနီး ဖုန်းထပ်ဆက်တော့ မှပဲ ရတော့တယ်။ ဖုန်းဆက်လို့ရတဲ့ အချိန်ကြတော့ ညစာက စားပြီးနေလို့အိမ်တောင်ပြန်တော့မယ်။ ခု အိမ်ပြန် ရောက်တော့ ဗိုက်ကအောင့်ပြီ။ ခက်တယ်။ကိုယ်က အနီးအနားမှာ ဆိုလည်း အစား၊ အသောက်ကိစ္စကို ကိုယ်တတ်နိုင် သလောက် ဂရုတစိုက် လိုက်လုပ်ပေးလို့ရသေးတယ်။ ခုဟာက အဝေးကြီး။ ဘာလုပ် ပေးရ မှန်းကို မသိတော့ဘူး။ ခုရော အိပ်လို့ ပျော်ရဲ့ လား မသိဘူး။ ဖုန်းဆက်လို့လည်း မဖြစ်ဘူး။ အိပ်ပျော်နေရင် နိုးသွားမှာ စိုးရသေးတယ်။သူ့ မှာ ကျန်တာတွေ ဘာမှ စိတ်ပူစရာ၊ စိုးရိမ်စရာ မရှိဘူး။ ဒီ အစားအသောက် ကိစ္စတစ်ခုပဲ စိုးရိမ်နေရတယ်။ အစာအ်ိမ်ကလည်း ကောင်းတာ မဟုတ်။ အစားမျုားများ စားရင်ဗိုက်က အောင့်ပြီ။ ဟင်း... ဒီလို ဗိုက်အောင့်နေပြီဆို သူလည်း ခံရတာ မသက်မသာ၊ ကိုယ်လည်း စိတ်ပူပြီ ဘာလုပ်ရမှန်း မသိတော့ဘူး။ နောက်ဆို အစားအသောက် ဂရုစိုက်ဖို့အမြဲသတိပေးနေမှ ဖြစ်တော့မယ်။ မနက်ကြရင်လည်း အလုပ် သွားရအုံးမယ်။ ခုတော့ သူ ဗိုက်အောင့် သက်သာပြီး အ်ိပ်သွားပါစေလို့ ပဲ ဆုတောင်းရတော့မှာပဲ။ ကျန်တာ ဘာမှ လုပ်ပေးလို့မှမရတာ။\n8/07/2006 02:31:00 PM\nဥဒစ္စအလွန် သီချင်းကို အရမ်းကြိုက်နှစ်သက်တယ် ပြောသူတစ်ယောက်အတွက် ကြိုးစား ရေးသားထားခြင်းပါ။ အောက်ကစာသားတွေဟာ သီချင်းကို နားထောင်ကြည့်ပြီး၊ ကြားမိသမျှကြိုးစား ရေးထားခြင်းဖြစ်လို့စာသားတွေမှာ မှားယွင်းမှု့တွေ ရှိနိုင် ပါတယ်။ ကျွန်မ ဒီ ဥဒစ္စအလွန် သီချင်းကို ကိုအောင်လံမောင်ရဲ့ ဇူလိုင်လ အတွက် သီချင်းများ ဆိုတဲ့ ပိုစ့်မှ ရရှိခြင်း ဖြစ်ပါတယ်။ သီချင်းပေါင်းများစွာကို အမှတ်တရ ပြန်လည်နားထောင်ဖြစ်အောင် မျှဝေခဲ့ တဲ့ အစ်ကိုကြီး ကိုအော်လံမောင် ကို အရမ်းကျေးဇူး တင်ပါတယ်။ ဒီလင်ခ့်က http://awlanmg.blogspot.com/ ကိုအော်လံမောင်ရဲ့ ဘလောခ့်ပါ။ ကျွန်မ အမြဲသွားရောက် ဖတ်ရှု့လေ့ ရှိတဲ့ သလောခ့်တစ်ခုပါ။ အဲ့ဒီ ဘလောခ့်မှာ ဖတ်စရာ၊ မှတ်စရာ အကြောင်အရာပေါင်းများစွာ၊ နားထောင်ချင်စရာ သီချင်းပေါင်းများစွာ ရှိပါတယ်။ ဥဒစ္စအလွန် - စိုင်းထီးဆိုင်ရင်ထဲက နှင်းများကျတဲ့ ဒီဟေမာန် နံနက်ခင်းမှာချယ်ရီပန်းများလည်း ဖူးပွင့်ဝေပြီအမှောင်ကွယ်ကာ တိမ်တွေကြားကပြူထွက်မယ့် ရှင်နေမင်းလို မျှော်ကိုးဆဲ ချစ်သူရယ် မလာတော့ တုန်ချမ်းလို့ခိုက်ခိုက်အေးနေ အပြင်ဘက်က တိုက်တဲ့ မြောက်လေဝတ်ထားတဲ့ ကိုယ့်ရဲ့ အနွေးထည် ... မကာနိုင်ရှာဒါပေမယ့် သေချာလည်းလေ ကြင်နာသူ ပေါ်မယ့်လမ်းမှာမျက်လုံးက မှိတ်လည်း စိတ်နဲ့ မြင်နေမယ်ဥဒစ္စအလွန် ကမ်းကုန်နေပြီ ချစ်လုံ့ လ ချစ်ဝိရိယများ ရင်ထဲက မီးပြင်းတိုက်သလိုဒီဂိန်မာန် နေမွန်းတည့်နွေဥသြကလေးလည်း လွမ်းတေးသီပြီချောင်ငယ်မှာ ထိုင်ကာတွေးမိလိုချိန်မှာ မသာတဲ့လလိုမျှော်လင့်ဆဲ ညချိန်ရယ်လာတော့ ကျိမ်စာတွေ ပြုကာထားသလားဝေဟင်က ကျတဲ့မျှား ပမာကိုယ်ဆောင်းတဲ့ ထီးကပျော့တယ် မခံနိုင်ရှာဒါပေမယ့် သေချာလည်းလေ ကြင်နာသူ ပေါ်မယ့်လမ်းမှာမျက်လုံးက မှိတ်လည်း စိတ်နဲ့ မြင်နေမယ်ဥဒစ္စအလွန် ကမ်းကုန်နေပြီ ချစ်သောက ချစ်စိတ်တဇများရင်ထဲကကျတဲ့ မျက်ရည် ဒီဝတ်သာန် အခါညချမ်းမှာကိုယ်တစ်ယောက်တည်း အဖော်လွဲ ထီးတည်းကျန်နေလှောင်ရယ်ကာ နေနိုင်ရက်သူ ရွာလေပြီ လျှပ်ပြက်မိုးခြိန်းမျက်လုံးနဲ့ နား ခံနိုင်ရည်ဝမုန်တိုင်းများ ပုန်းတဲ့ ငုတ်ကောင်မျှော်လင့်ချက် ဆက်ရွေ့ထားကာမာနလည်း မထားပြီ၊ မရှိပြီ ယုံပါတော့ ဆိုချင်တယ် သေချာလည်းလေကြင်နာသူ ပေါ်မယ့်လမ်းမှာမျက်လုံးက မှိတ်လည်း စိတ်နဲ့ မြင်နေမယ်ဥဒစ္စအလွန် ကမ်းကုန်နေပြီ ချစ်အတိတ်ကောင်း ချစ်နိမိတ်ကောင်းများ\n8/05/2006 11:16:00 PM\nဒီနေ့ကျွန်မကို THKZ က Microsoft ကနေပြီးတော့ Window Live Spaces ဆိုတာကို စသုံးလို့ ရပြီ ဆိုပြီ သတင်းပေးပါတယ်။ အသစ်ဆို တော့ ဘယ်လိုဟာလည်းလို့သိချင်၊ စမ်းချင် သွားတယ်။MSN Spaces မှာ ကျွန်မရဲ့ hotmail နဲ့လုပ်ထားတဲ့ site တစ်ခုရှိပါတယ်။ http://spaces.msn.com/naynaynaing ဆိုတဲ့ site ပါ။ Window Live Spaces ဆိုလို့MSN Spaces နဲ့ဘာကွာ လည်း သိချင်လို့http://spaces.live.com/ မှာ account သွား လုပ်တာ၊ hotmail နဲ့password ထည့်လိုက်တော့ ကျွန်မ ဘာမှ မလုပ်ရပဲ account က ရှိနေတယ်။ တော်တော် အံ့သြသွားတယ်။ ဘာဖြစ်လို့ လည်းလို့ ၊ သေချာကြည့် မှ သိတော့ တယ်။ အဲ့ဒီက data တွေက ကျွန်မရဲ့ MSN Spaces က data တွေပဲ။ Window Live Spaces ဆိုတာ MSN Spaces ပဲလို့အဲ့ဒီမှ သိတော့တယ်။MSN Spaces မှာ account မရှိသေးတဲ့ သူတွေမှသာ Window Live Spaces မှာ new account လုပ်ဖို့ လိုတာပါ။ ကျွန်မတို့ လို MSN Spaces မှာ account ရှိပြီးသာလူတွေကြတော့ ဘာမှ ထပ်လုပ်ဖို့ မလိုတော့ပါဘူး။ Micorsoft က MSN spaces ကနေ Window Live Spaces လို့နာမည်ပြောင်းပြီး Feature အသစ်တွေ ထပ်ထည့်ပေးထားတာပဲလေ။ တူတူပဲပေါ့။ ကျွန်မကို ကလည်း တော်တော်ကို တုန်းပါတယ်၊ တုန်းရုံ မက စာဖတ်တာ လည်းပျင်းတော့ MSN Live Spaces အကြောင်းကို သေချာဖတ် မကြည့်ပဲ၊ ဒီတိုင်း စမ်းကြည့် လိုက်တာပါ။ နောက်မှ ကျွန်မရဲ့ MSN spaces site link ကို သွားကြည့်တော့ http://naynaynaing.spaces.live.com/ ဒီလင်ခ့်ကို redirect လုပ်သွားတာတွေရတယ်။ ခုဆို MSN Spaces ဆိုတာ မရှိတော့ ပါဘူး။ MSN Live Spaces ဆိုတာပဲ ရှိပါတော့တယ်။ထုံစံ အတိုင်း အသစ်ဆိုလို့သာ စမ်းကြည့်ချင်တာ။ ခုဟာက account ရှိပြီး သားဆို တော့ စမ်းကြည့်ဖို့စိတ်မပါတော့ဘူး။ ဘာ Feature အသစ်တွေပါ လည်းဆိုတာကိုတော့ နောက်၊ အားမှ စမ်းကြည့်တော့မယ်။ ခုတော့ ပျင်းသွားပြီ။Window Live Spaces အကြောင်း သိချင်ကြရင်တော့ အောက်ကလင်ခ့် မှာ ဖတ်လို့ရပါတယ်။DailyTech (Window Live Spaces)ဒါ ကျွန်မ ဖတ်ဖို့ ဆိုပြီး THKZ က ပို့ ပေးတဲ့ လင့်ခ်ပါ။ ကိုယ်ဟာကို ဆို ဘာမှ မဖတ်ဘူး။ ပျင်းတယ်။\nဒီနေ့ဖေဖေ ရန်ကုန်ပြန်သွားပြီ ဆိုတော့ နောက်ရက်တွေမှာ အလုပ်သိပ် မရှုပ်လောက်တော့ဘူး ထင်ရတာပဲ။ လုပ်စရာ ရှိတာတွေ လည်း တော်တော်ပြီး သွားပြီ၊ ဖေဖေလည်း ပြန်သွားပြီ။ ပြီးခဲ့တဲ့ အပတ် စနေနေ့ညထဲက ဖေဖေ ဒီရောက်နေတာ၊ ဒီတစ်ခေါက် ထူးထူးခြားခြား hotel မှာ မနေပဲ ကျွန်မ တို့အိမ်မှာ လာနေတယ်လေ။ သူ့ ရဲ့ သမီး ဒီမှာ နေတဲ့ Life Style ကို သိချင်လို့ တဲ့လေ။ ခုတော့ ပြန်သွားပြီး။ ဖေဖေ ဘာတွေ များ သိသွားလဲ မသိဘူး။ ဖေဖေ သိသွားမှာ သေချာတာ တစ်ခုတော့ ရှိတယ်၊ အဲ့ဒါက ကျွန်မဟာ ကျွန်မရဲ့ အဖေ သူနဲ့ တချို့ နေရာတွေမှာ အရမ်းကို တူနေ တယ်ဆိုတာကိုပါ။ ဟီး ဟီး။ အရင်ထဲကလည်း သိမှာပါ။ ခုတော့ ပိုသိသွားမယ်လို ထင်ရတာပဲ။ကျွန်မ က ရုပ်ရည် အရ အဖေတူ သမီး ဆို တာ ရင်းနှီး သူတိုင်းသိကြတယ်။ အဲ့ဒီလို တူနေတာက ကျွန်မ့အတွက် တစ်မျိုးကောင်းနေတယ်။ တစ်ခုခုဆို အဆူခံ ရတော့ မယ်ဆို.. "သမီးက အဖေ တူ သမီးပဲ ဒီလောက်တော့ ရှိမှာပေါ့" လို့သာပြောလိုက် အဖေဆူ တာကိုလုံဝ မခံရတော့ ဘူးဆိုတာ သေချာသလောက် ရှိသွားပြီ။ ဆူခံရ ခါနီးတိုင်း တင် မဟုတ်ပါဘူး၊ ကောင်းတာတွေ လုပ်ထားလို့ချီးကျူး ခံရ ခါနီးတိုင်လည်း ပြောပေးဖို့တော့ လို တာပေါ့ နော်။ဒီတစ်ခေါက် ဖေဖေ ဒီကိုလာတာ မဆိုးဘူး။ မုန့် ဖိုး ပေးပါဆိုပြီး တောင်းလိုက်တော့ ပေးသွားတယ်။ ဟီး ဟီး။ အရင် နှစ်လ လောက်က မေမေ လာတုန်းက လည်း ပြန်ခါန်ှီးမှာ မုန့် ဖိုး ပေးသွား သေးတယ်။ ခဏ ခဏ လာပြီး၊ မုန့် ဖိုး အမြဲပေးသွား ကြရင် ကောင်းမယ်။ အမေ ဒီမှာ ရှိနေတုန်း ကဆို၊ အိမ်မှာ ဘာမှ မလုပ်ရဘူး။ အလုပ်ကနေ အိမ်ပြန်လာပြီဆို မေမေ ချက်ထားတဲ့ ထမင်းကို အစဉ်သင့်လေး စားရုံပဲ။ အဝတ်လျှော် စရာလည်း မလိုဘူး၊ မီးပူလည်း တိုက်ပြီးသား၊ ဝတ်တော့မယ်ဆို အစဉ်သင့်ပဲ။ အမေကျေးဇူး များတယ်ကြီး ပါလာနော်။ ခုများကြတော့ ကိုယ့်ဟာကို အကုန်လုပ် နေရတယ်။ မေမေ ဒီမှာရှိနေတုန်း ကျွန်မ နည်းနည်းတောင်ဝ လာတယ်။ ညဆို စောစော အိပ်ခိုင်း၊ မနက်ဆို မနက်စာ စားခိုင်း၊ နွားနို့ သောက်ခိုင်းနဲ့ ဆိုတော့ ဝလာတာ ဘာဆန်းမလဲ။ အဲ့ဒီတုန်းက ဝလာတာ မဆန်းသလို ခု ပြန်ပိန်သွားတာလည်း ဘာဆန်းမလည်းနော်.. ။နွားနို့ ဆိုလို့ ကျွန်မက နွားနို့လုံးဝ မကြိုက်ဘူး။ ပြီးခဲ့တဲ့ အပတ်က နွားနို့မှန်မှန် မသောက်လို့မေမေ ဖုန်းဆက်ပြီး လှန်းဆူတာ ခံလိုက်ရသေးတယ်။ ကျွန်မ အဆူခံရတာ မဟုတ်ဘူး၊ ဖေဖေ နဲ့အစ်ကို အဆူခံရတာ။ ကျွန်မ နွားနို့ မကြိုက်တာ၊ မသောက်ချင်တာ၊ အတင်းသောက်ခိုင်းရင်လည်း အကြောင်ရှာ လျှောင်ပြေးနေတာကို မေမေ သိနေတာပဲ။ အဲ့ဒီတော့ ကျွန်မကို မဆူဘူး၊ ကျန်တဲ့ သူတွေကို ဆူတာပေါ့။ ဟား ဟား။ ဖေဖေကလည်း သူ အဆူမခံရအောင်ဆိုပြီး၊ သူရှိနေ တဲ့ မနက်တိုင်း ကျွန်မကို အလုပ် မသွားခင် နွားနို့သောက်ခိုင်းတယ်။ ပြန်ခါနီးတော့ ကျွန်မ သောက်ဖို့ဆိုပြီး နွားနို့တွေ အများကြီးဝယ်ပေးသွားတယ်။ Full Cream တွေဝယ်ပေးတာ။ သောက်ရတာ အော်ကလီဆန်လိုက်တာ။ ကိုယ်ဟာကိုဆို Skmi အလွန်ဆုံးဝယ်တဲ့ ဟာကို၊ ခုတော့ မနက်တိုင်း အဲ့ဒီဟာတွေသောက်ပြီး အန်ချင်နေတယ်။ အဲ့ဒီဟာတွေ ကုန်ရင် အစ်ကို ကို နွားနို့အမြဲမပြတ်အောင် ဝယ်ရမယ်လို့ပြောသွားတာ ကြားတာပဲ။ စိတ်ညစ်နေတယ်။ နွားနို့အစား တစ်ခြားတစ်ခုခု ပြောင်းသောက်မယ် ပြောရမှာပဲ။ အစ်ကိုနဲ့နားလည်မှု့ ယူရအုံးမယ်။ခုတစ်လော သာမာန်ထက် ပို အပျင်းထူနေတယ်။ လုပ်စရာ လေးတွေ ပြီးအောင်လုပ်မှ ဖြစ်မယ်။ စာမေးပွဲ ဖြေဖို့ ဟာလည်း နည်းနည်း ခေါင်းထဲ ထည့်ထားအုံးမှ ဖြစ်မယ်။ လူက ကြာလေ အပျင်းထူ လေဖြစ်လာ သလိုပဲ။ ကိုယ်တစ်ယောင်တည်းတော့ မဟုတ်လောက်ပါဘူး။ ဒီနိုင်ငံမှာ ရှိနေတဲ့ ရှားရှားပါးပါး သူငယ်ချင်းကလည်း ကိုယ့်လိုပဲ ဆိုတော့ ဘာပဲ ပြောပြော အဖေါ်ရှိ သေးတာပေါ့။ ကိုယ်က သူ့ ထက် ပိုပျင်းတာ တော့ အသေအချာပဲ နေမှာ။ သူမှာ ဟို တစ်လောကလည်း ဘာဆိုလားလည်း မသိဘူးတတ်သေးတယ်။ ပြီးခဲ့တဲ့ လ တုန်ုးကလည်း စာမေးပွဲ တစ်ခု ဖြေတာ ခုအောင်စာရင်းထွက်ပြီ၊ အောင်သွားပြီလို့ပြောတယ်။ သူ့ ကို အားကျပြီး သူ့ လို လိုက်လုပ်ချင်စိတ် ပေါက်ရင်ကောင်းသား။ ခုတော့ အဲ့ လို စိတ်ကူး မပေါက်ပဲ သူ့ ကို မုန့် လိုက် ဝယ်ကျွေးခိုင်း ချင်စိတ်ပေါက် နေတယ်။ ( မုန့် ဝယ်ကျွေး မလား။ )ပြီးခဲ့တဲ့ အပတ်တုန်းက သူငယ်ချင်းစီက လက်ဆောင်ရတယ်။ သူဘန်ကောက်က ဝယ်လာတာ ဆိုပြီးပေးတာ။ နောက် သူငယ်ချင်း တစ်ယောက်က ရန်ကုန်ကနေ (The Waves) magazine နှစ်စောင်နဲ့ ၊ journal တစ်စောင် ဝယ်လာ ပေးတယ်။ နောက် သူငယ်ချင်း တစ်ယောက်က အထိမ်းအမှတ် တစ်ခု အတွက် ရှေ့အပတ်မှာ မုန့် လိုက်ကျွေးမယ်ပြော ထားတယ်။ ခု ဆုတောင်းရင် သူငယ်ချင်းတွေ ခရီးများများ သွားရပါစေ၊ ရန်ကုန် ခဏ၊ခဏ ပြန်ကြ ပါစေ၊ အောင်မြင်မှု့တွေ များများ ရကြ ပါစေ လို့ ပါ ထဲ့ပြီး ဆုတောင်းရမလို ဖြစ်နေုပြီ။ ရှိသေးတယ် အစ်ကို စာမေးပွဲ မြန်မြန် အောင်ပါစေ၊ ဖေဖေ နဲ့မေမေ စီက မုန့် ဖိုး များများရပါ စေလို့ ပါထဲ့ ဆုတောင်း ရမယ်။ ပြောသာ ပြောတာ ဘုရားမှာ ဆုမတောင်း ဖြစ်တာ တောင် အတော်ကြာပြီ။ဘာရေးစရာ ကျန်သေးလဲ။ မရှိတော့ဘူး ထင်တယ်။ ဒီနေ့တော့ ဒီလောက်ပါပဲ။ အိပ်သင့်ပြီ။ ကောင်းသော ည ပါ။\n8/03/2006 11:28:00 AM\nဒီနေ့နားထောင်ဖြစ်ပြီး ကြိုက်နှစ်သက်သွားတဲ့ သီချင်းတစ်ပုဒ်..Background Song of Democratic Federation of BurmaDownload Email ThisBlogThis!Share to TwitterShare to Facebook\n8/01/2006 02:22:00 PM


ဘလော့ | Join4Biz\nဇြန္လ 1, 20190မှတ်ချက်များ\nသင်တစ်ဦးစီးပွားရေးလုပ်ဖော်ကိုင်ဖက်သို့မဟုတ်ရင်းနှီးမြှုပ်နှံသူကဘာလဲရာခိုင်နှုန်းပေးရမည်နည်း ကျနော်တို့မေးခွန်းအပေါ်ကွဲပြားခြားနားသောစကားသံကိုကွားချင်ပါတယ်။ ဆက်ဖတ်ရန်\nအမေရိကန်, တရုတ်သို့မဟုတ်အိန္ဒိယကနေ business အပေါင်းအဖေါ်များ & ရင်းနှီးမြှုပ်နှံသူများ? သငျသညျကြိုက်တတ်တဲ့အရာ? ဤသည်လူအပေါင်းတို့အားပွင့်လင်းမေးခွန်းတစ်ခုဖြစ်ပါသည်, အောက်တွင်သင့်အဖြေကိုစွန့်ခွာပါ။ ဆက်ဖတ်ရန်\nကျနော်တို့ကိုသူတို့သူတို့အဘို့အကောင်းဆုံးမထိုက်မတန်ခဲ့သူတစ်ဦးစီးပွားရေးလုပ်ဖော်ကိုင်ဖက်ရှာဖွေနိုင်ခဲ့ပါတယ်ဘယ်လိုဝေမျှဖို့လုပ်ငန်းရှင်များ '' အဖွဲ့အစည်း (EO) ၏အဖွဲ့ဝင်များကိုမေးခဲ့တယ်။ 1 ။ ဖြစ်နိုင်လျှင်အတူတကွစီးပွားရေးလုပ်ငန်းသို့မသွားမီကြောင်းလူတစ်ဦးနှင့်အတူအလုပ်လုပ်ရန်, "အတူတကွပထမဦးစွာအလုပ်လုပ်ကြသည်။ အကြှနျုပျ၏လက်ရှိစီးပွားရေးလုပ်ဖော်ကိုင်ဖက်နဲ့ကျွန်မ 12 လွန်ခဲ့တဲ့နှစ်ပေါင်းကျွန်တော်တို့ရဲ့နောက်ဆုံးအလုပ်မှာအတူတူအလုပ်လုပ်ခဲ့ပါတယ်။ ဒါက [ ... ] ဆက်ဖတ်ရန်\nဧပြီလ 25, 20190မှတ်ချက်များ\nApr. 6th, အမေရိကန်ရေရှည်တည်တံ့ Sneaker အမှတ်တံဆိပ် Allbirds ရှန်ဟိုင်းရဲ့ Taikoo Hui စျေးဝယ်ကုန်တိုက်မှာတရုတ်နိုင်ငံတွင်၎င်း၏ပထမဆုံးဆိုင်ကိုဖွင့်လှစ်။ 2016 ခုနှစ်, Allbirds သိုးရဲ့မွေးရာမှဖန်ဆင်းသိုးမွှေး Runners ခေါ်ဖိနပ်၏တစ်ခုတည်းသောအမျိုးအစားနှင့်အတူစတင်ဆောင်ရွက်ခဲ့သည်။ ဒါဟာ [ ... ] သစေသည်အနေနဲ့ Eco-friendly ကုမ္ပဏီ "ကမ္ဘာ့အများဆုံးအဆင်ပြေဖိနပ်," နှင့်စတိုင်အဖြစ်သူ့ဟာသူ branded ဆက်ဖတ်ရန်


နမ်အိုမြစ် - ဝီကီပီးဒီးယား\nလာအိုအတွက် အရေးပါသော သယ်ပို့လမ်းကြီး\nနမ်အို (လာအို: ນ້ ຳອູ [nâːm ùː] စပါးကျီ) သည် လာအိုနိုင်ငံ၏ အရေးပါသောမြစ် ဖြစ်သည်။ ၄၄၈ ကီလိုမီတာ ရှည်ပြီး မဲခေါင်မြစ်၏ မြစ်လက်တက်များအနက် အရှည်ဆုံးဖြစ်သည်။ ဖုံဆလီပြည်နယ် အရှေ့မြောက်ဘက်၊ မောင်အိုနာအရပ် (တရုတ်နယ်စပ်) မှ ဘန်ပအို့ (လောင်ဖရာဘွမ်မြို့အထက် ၁၅ မိုင်အကွာ) သို့ စီးလာကာ မဲခေါင်မြစ်အတွင်း ဝင်သည်။ မဲခေါင်မြစ်နည်းတူ နမ်အိုသည်လည်း ရေယာဉ်ကြီးများအတွက် သင့်လျော်သည့်ရေလမ်း ဖြစ်သည်။\nမဲခေါင်မြစ်နှင့် ကပ်နေသော ပတ်ဝန်းကျင်ရှိ ပအို့ဂူများအတွင်းမှ လက်ရာမြောက်သော ဗုဒ္ဓရုပ်ပွားတော်များသည်လည်း ထင်ရှားသည်။\nမြစ်ရေသောက်လယ်များကို မဲခေါင်မြစ်နှင့် ဆက်နေသည့် မြစ်ခြေပိုင်းတွင် အများဆုံး တွေ့ရသည်။\nအောက်ပါမြို့ရွာများမှာ နမ်အိုမြစ်ဘေးမှ ခရီးသွားတို့အကြိုက် လူသိများနေရာများ ဖြစ်သည် -\nနမ်အိုမြစ်၏ မြစ်ညာတွင် ရှိပြီး ရေလမ်းဖြင့်သွားနိုင်သော အစွန်ဆုံးနေရာ ဖြစ်သည်။ လန်တိုင်ရွာ (Lan Tui / Ban Xieng Siew) မှတဆင့် ဖိုဒိုင်တော (Phou Doi) နေ ဆဲလာတိုင်းရင်းသား (Cela) တို့ လူနေမှုကို လေ့လာနိုင်သည်။\nဖုံဆလီမြို့ (Phongsali) သည် လောင်ဖရာဘွမ်နှင့် ဗီယန်ကျင်းတို့ထံ ကားလမ်းပေါက်သော မြို့ဖြစ်ပြီး လေဆိပ်လည်း ရှိသည်။ တရုတ်နယ်စပ်ဖြစ်၍ တရုတ်ခရီးသွားတို့အတွက် တံခါးမ ဖြစ်သည်။ ဖုံဆလီမှ နွမ်ခီအောသို့ ရေလမ်းနှင့်သွားသော မြစ်ကြောင်းခရီးကို လူကြိုက်များသည်။\nမောင်ခွါးမြို့ (Muang Khua) သည် ဗီယက်နမ်မှ ဒန်ဘန်ဖူးမြို့ (Dien Bien Phu) နှင့် လမ်းပေါက်သည့်အတွက် ဗီယက်နမ်မှ လှည့်လာသော ခရီးသွားတို့ ဦးတိုက်ရာနေရာ ဖြစ်လာသည်။ တည်းခိုခန်း၊ ဟိုတယ်များ ရှိသည်။ မြို့အနီးတွင် ရိုးရာဓလေ့အတိုင်း နေထိုင်ကြသော ကျေးရွာ များစွာ ရှိသည်။\nမောင်ငိုင်ရွာ (Muang Ngoi) သည် သောင်ပြင်ကျယ်ပြီး လှေဆိပ်ရှိသော ရွာဖြစ်သည်။ တည်းခိုခန်းငယ်သာ ရှိသော်လည်း အချို့ခရီးသွားများက ထိုရွာ၌ တညအိပ်တတ်ကြသည်။ ဗီယက်နမ်နှင့် စစ်ပွဲတွင် ဗုံးကျဲခံအရပ်တွင် ပါ၍ ဗုံးဆံနှင့်လုပ်သော ပန်းအိုး၊ ကုလားထိုင်၊ လမ်းညွှန်တိုင် စသော အသုံးအဆောင်များကို အဆန်းတကြယ် တွေ့နိုင်သည်။\nနွမ်ခီအောမြို့ (Nong Khiaw) သည် ခရီးသွားအများစု တည်းခိုသော နေရာဖြစ်သည်။ ဟိုတယ်၊ တည်းခိုခန်း၊ စားသောက်ဆိုင်များ ပေါများသည်။ ရှုရပ်ရှိပြီး တငြိမ်ငြိမ်စီးနေသော နမ်အိုမြစ်အလှကို ကြည့်နိုင်သည်။\nနွမ်ကူနှင့် လောင်ဖရာဘွမ်ပို့သော ကူးတို့\n၂၀၁၁ ခု၌ နမ်အိုမြစ်ပေါ်တွင် အမေရိကန်ဒေါ်လာ ၂ ဘီလီယံတန် ဆည်တခုဆောက်ရန် စီမံကိန်းအား လက်မှတ်ထိုးနိုင်ခဲ့ကြောင်း တရုတ်နိုင်ငံမှ စိနိုဟိုက်ဒရိုကုမ္ပဏီက ကြေညာသည်။\nအကြမ်းဖျဉ်းကြေညာချက်အရ ၂၀၁၈ ခုအပြီး တည်ဆောက်မည်ဖြစ်ပြီး ဆောက်ရောင်းလွှဲစနစ် (B.O.T.) ဖြင့် သွားကာ ၂၀၂၆ ခုတွင် လာအိုသို့ လွှဲပေးမည်ဟု သိရသည်။ \nစိနိုဟိုက်ဒရိုသည် ၂၀၀၉ ခုကလည်း နမ်ခုံမြစ်ပေါ်တွင် ဆည် ၂ ခုဆောက်ရန် အခွင့်ရခဲ့သည်။  ဤဆည်ပြီးပါကလည်း နမ်အိုမြစ်ပေါ်တွင် နောက် ၄ ခုဆောက်ရန် သဘောတူညီမှု ရထားပြီဖြစ်သည်။ \nဆည်ဧရိယာနှင့် ရေလွှမ်းမည့်ဧရိယာတွင် ပါသော ကျေးရွာများကို ရွေ့ပြောင်းစေခဲ့သည်။ သို့သော် ထိုဆည်ကြောင့် လာအိုမြောက်ဘက်စွန်းရှိ ဖိုးတံတင်း (Phou Den Din) တောင်တန်းသို့ သွားနိုင်မည် မဟုတ်တော့။ အမျိုးသားဇီဝမျိုးကွဲစောင့်ရှောက်တော (National Biodiversity Conservation Area) ရှိသော ထိုတောင်တန်းတွင် အာရှဆင်၊ ကျား၊ ဝက်ဝံနက်၊ ခြင်္သေ့ စသော ရှားပါးတိရိစ္ဆာန်များ ကျက်စားရာဖြစ်သည်။ ထိုတောင်တန်းသို့ အဓိကသွားလမ်းမှာ နမ်အိုမြစ်ပေါ်ရှိ ရေလမ်းမှ ဖြစ်၍ ခရီးသွားလုပ်ငန်းကို ထိခိုက်စေနိုင်ကြောင်း ထောက်ပြသူများလည်း ရှိသည်။ မြစ်အတွင်းရှိ ငါးမျိုးစိတ် ၈၄ မျိုးတို့ လျော့ပါးနိုင်ခြေလည်း ရှိသည်။\n၂၀၁၈ ခု၊ ဇူလိုင်လ ၂၃ ရက်တွင် ရှီနမ်နွိုင်မြစ် (Xe Namnoy) ပေါ်မှ ဆည်ကျိုးကာ အတ္တပူရ် (Attapeu) ပြည်နယ်တွင် ရေလွှမ်းသည်။ လူ ၁၉ ယောက်သေပြီး ရာနှင့်ချီ ပျောက်ဆုံးသည်။  ထိုဖြစ်ရပ်ပြီးနောက် နမ်အိုမြစ်ပေါ်မှ ဆောက်လက်စ စီမံကိန်းကို ကန့်ကွက်သူများ ရှိလာသည်။\nနမ်အိုမြစ်တွင် ဆောက်နေသော ဆည်လုပ်ငန်းခွင်\n↑ ၁.၀ ၁.၁ Shannon Tiezzi (2 Aug 2018) "China and Laos' Dam Disaster". The Diplomat.\n↑ (18 Aug 2009) "Sinohydro Signs Deal to Build2Hydro Plants in Laos". Hydro Review.\n↑ (11 Aug 2018) "The Collapse of Xe-Pian Xe-Namnoy Hydropower Project, Lao PDR". Environmental Justice Atlas.\n"https://my.wikipedia.org/w/index.php?title=နမ်အိုမြစ်&oldid=492948" မှ ရယူရန်\nဤစာမျက်နှာကို ၁၈ နိုဝင်ဘာ ၂၀၁၉၊ ၁၀:၂၀ အချိန်တွင် နောက်ဆုံး ပြင်ဆင်ခဲ့သည်။


နိုင်ငံတော်၏အတိုင်ပင်ခံပုဂ္ဂိုလ် ဒေါ်အောင်ဆန်းစုကြည် ဖိလစ်ပိုင်သမ္မတနိုင်ငံ နိုင်ငံခြားရေးဝန်ကြီးဌာန ဝန်ကြီး H.E. Mr. Teodoro L. Locsin, Jr. အား လက်ခံတွေ့ဆုံ | NLD\nHome Appointment နိုင်ငံတော်၏အတိုင်ပင်ခံပုဂ္ဂိုလ် ဒေါ်အောင်ဆန်းစုကြည် ဖိလစ်ပိုင်သမ္မတနိုင်ငံ နိုင်ငံခြားရေးဝန်ကြီးဌာန ဝန်ကြီး H.E. Mr. Teodoro L. Locsin, Jr. အား လက်ခံတွေ့ဆုံ\nPosted By: mygate wayon: မေ 23, 2019 In: AppointmentNo Comments\nနိုင်ငံတော်၏အတိုင်ပင်ခံပုဂ္ဂိုလ် ဒေါ်အောင်ဆန်းစုကြည်သည် တတိယအကြိမ်မြောက် မြန်မာ-ဖိလစ်ပိုင် နှစ်နိုင်ငံပူးပေါင်းဆောင်ရွက်ရေးဆိုင်ရာ ပူးတွဲကော်မရှင်အစည်းအဝေး တက်ရောက် ရန်နှင့် မြန်မာနိုင်ငံသို့ တရားဝင်ချစ်ကြည်ရေးခရီးစဉ် ရောက်ရှိနေသော ဖိလစ်ပိုင်သမ္မတနိုင်ငံ၊ နိုင်ငံခြားရေးဝန်ကြီးဌာန၊ ဝန်ကြီး H.E. Mr. Teodoro L. Locsin, Jr.အား ယနေ့ မွန်းလွဲ(၃) နာရီတွင် နိုင်ငံခြားရေးဝန်ကြီးဌာန၌ လက်ခံတွေ့ဆုံသည်။\nတွေ့ဆုံစဉ် မြန်မာ-ဖိလစ်ပိုင်နှစ်နိုင်ငံဆက်ဆံရေးနှင့်ပူးပေါင်းဆောင်ရွက်မှု မြှင့်တင်ရေး ကိစ္စရပ်များကို ဆွေးနွေးခဲ့ကြသည်။ ထို့ပြင်နှစ်နိုင်ငံအကျိုးစီးပွားဖြစ်ထွန်းရေးအတွက် ပူးပေါင်း ဆောင်ရွက်မှု မြှင့်တင်ရေး၊ ဒေသတွင်းနှင့် နိုင်ငံတကာအသိုင်းအဝိုင်း၌ အပြန်အလှန် အကူအညီပေးရေးကိစ္စရပ် များကိုလည်း အမြင်ချင်းဖလှယ်ဆွေးနွေးခဲ့ကြသည်။\nအစည်းအဝေးသို့ အပြည်ပြည်ဆိုင်ရာပူးပေါင်းဆောင်ရွက်ရေးဝန်ကြီးဌာန ပြည်ထောင်စု ဝန်ကြီးဦးကျော်တင်နှင့် နိုင်ငံခြားရေးဝန်ကြီးဌာနမှ အဆင့်မြင့်အရာရှိကြီးများ၊ မြန်မာနိုင်ငံဆိုင်ရာ ဖိလစ်ပိုင်သံအမတ်ကြီးနှင့် ဖိလစ်ပိုင်အဆင့်မြင့်အရာရှိကြီးများ တက်ရောက်ခဲ့ကြသည်။\nနိုငျငံတျော၏အတိုငျပငျခံပုဂ်ဂိုလျ ဒျေါအောငျဆနျးစုကွညျ ဖိလဈပိုငျ သမ်မတနိုငျငံ နိုငျငံခွားရေးဝနျကွီးဌာန ဝနျကွီး H.E. Mr. Teodoro L. Locsin, Jr. အား လကျခံတှဆေုံ့\nနိုငျငံတျော၏အတိုငျပငျခံပုဂ်ဂိုလျ ဒျေါအောငျဆနျးစုကွညျသညျ တတိယအကွိမျမွောကျ မွနျမာ-ဖိလဈပိုငျနှဈနိုငျငံပူးပေါငျးဆောငျရှကျရေးဆိုငျရာ ပူးတှဲကျောမရှငျအစညျးအဝေး တကျရောကျ ရနျနှငျ့ မွနျမာနိုငျငံသို့ တရားဝငျခဈြကွညျရေးခရီးစဉျ ရောကျရှိနသေော ဖိလဈပိုငျသမ်မတနိုငျငံ၊ နိုငျငံခွားရေးဝနျကွီးဌာန၊ ဝနျကွီး H.E. Mr. Teodoro L. Locsin, Jr. အား ယနေ့ မှနျးလှဲ(၃) နာရီတှငျ နိုငျငံခွားရေးဝနျကွီးဌာန၌ လကျခံတှဆေုံ့သညျ။\nတှဆေုံ့စဉျ မွနျမာ-ဖိလဈပိုငျနှဈနိုငျငံဆကျဆံရေးနှငျ့ပူးပေါငျးဆောငျရှကျမှု မွှငျ့တငျရေး ကိစ်စရပျမြားကို ဆှေးနှေးခဲ့ကွသညျ။ ထို့ပွငျနှဈနိုငျငံအကြိုးစီးပှားဖွဈထှနျးရေးအတှကျ ပူးပေါငျး ဆောငျရှကျမှုမွှငျ့တငျရေး၊ ဒသေတှငျးနှငျ့ နိုငျငံတကာအသိုငျးအဝိုငျး၌ အပွနျအလှနျ အကူအညီ ပေးရေးကိစ်စရပျ မြားကိုလညျး အမွငျခငျြးဖလှယျဆှေးနှေးခဲ့ကွသညျ။\nအစညျးအဝေးသို့ အပွညျပွညျဆိုငျရာပူးပေါငျးဆောငျရှကျရေးဝနျကွီးဌာန ပွညျထောငျစု ဝနျကွီးဦးကြျောတငျနှငျ့ နိုငျငံခွားရေးဝနျကွီးဌာနမှ အဆငျ့မွငျ့အရာရှိကွီးမြား၊ မွနျမာနိုငျငံဆိုငျရာ ဖိလဈပိုငျသံအမတျကွီးနှငျ့ ဖိလဈပိုငျအဆငျ့မွငျ့အရာရှိကွီးမြား တကျရောကျခဲ့ကွသညျ။\nနိုင်ငံတော်၏အတိုင်ပင်ခံပုဂ္ဂိုလ် ဒေါ်အောင်ဆန်းစုကြည် မြန်မာနိုင်ငံဆိုင်ရာ လာအိုသံအမတ်ကြီးအား လက်ခံတွေ့ဆုံ


၁။ သုံးစွဲသည့် အကောင့်များ\n၂။ သင်ခန်းစာများလေ့လာခြင်းနှင့် ဝန်ဆောင်မှုများကို အသုံးပြုခြင်း\n၃။ သင်တန်းကြေးပေးချေမှုနှင့် Refund ပြန်လည်ထုတ်ယူခြင်း\n၄။ Waso Learn ၏အခွင့်အရေးများ\n၅။ သတ်မှတ်ချက်များကို ပြင်ဆင်ခြင်း\nWaso Learn Mobile Applications မှကြိုဆိုပါသည်။\nWaso Learn Mobile Application များမှ ပေးအပ်လျက်ရှိသော သင်ခန်းစာနှင့်ဝန်ဆောင်မှုများသည် Strategy First Education Group Ltd. ၏ လက်အောက်ခံဖြစ်သော Waso Full Moon Company Limited (Company Registration – 113533323) မှ ဝန်ဆောင်မှု ပေးနေခြင်းဖြစ်သည်။\nကျွန်တော်တို့၏ Platform နှင့် ဝန်ဆောင်မှုများကို ကျောင်းသား/သူများနှင့် ဆရာ၊ ဆရာမ များအားလုံး အသုံးပြုနေသောအချိန်တွင် လုံခြုံစိတ်ချမှုရှိစေရန်အတွက် စည်းကမ်းများကို ချမှတ်ထားပါသည်။ ဤစည်းကမ်းချက်များသည် Waso Learn ၏ Website, Waso Learn Mobile Applications (iOS/Android), API များ နှင့်အခြားသက်ဆိုင်သည့် ဝန်ဆောင်မှု အားလုံး၏ အသုံးပြုမှုအပေါ်တွင် သက်ရောက်မှုရှိမည်ဖြစ်သည်။\nWaso Learn ကို အသုံးပြုရန်နှင့် သင်ခန်းစာများသင်ယူရန်အတွက် အကောင့်တစ်ခု လိုအပ်ပါသည်။ သင့်အကောင့်နှင့်သက်ဆိုင်သည့် လုပ်ဆောင်ချက်များအားလုံးသည် သင့်တာဝန်ဖြစ်သောကြောင့် သင့်အကောင့် Password ကို လုံခြုံသည့်နေရာတွင် သိမ်းထားသင့်ပါသည်။\nသင့်အကောင့်ကို တခြား တစ်စုံတစ်‌ယောက်က ဝင်ရောက်အသုံးပြုနေသည်ဟု သံသယရှိပါက ကျွန်တော်တို့၏ Support Team ကို ဆက်သွယ်အကြောင်းကြားနိုင်ပါသည်။\nအကောင့်ဖွင့်လှစ်ရာတွင် အချက်အလက်များ၊ ဖုန်းနံပါတ်၊ လိပ်စာများ အားလုံးကို မှန်ကန်စွာဖြည့်သွင်း ပေးရပါမည်။\nသင့်အကောင့်အား အခြားတစ်စုံတစ်ယောက်ကို အသုံးပြုခွင့်ပေးပြီး ထိခိုက် နစ်နာစေမှုများ ဖြစ်ပေါ် လာပါက သင်၏တာဝန်သာဖြစ်သည်။\nထို့ကြောင့် သင့်အကောင့် Password ကိုအထူးဂရုစိုက်သင့်ပါသည်။ သင့်အကောင့်အား အခြားတစ်ယောက်ကို လွှဲပြောင်းပေးခြင်း၊ အခြားတစ်ယောက်၏ အကောင့်ကို ခွင့်ပြုချက် မရပဲ အသုံးပြုခြင်းမပြုရ။\nကျွန်တော်တို့ထံဆက်သွယ်ပြီး အကောင့်တစ်ခုကို ဝင်ရောက်အသုံးပြုခွင့်တောင်းသည့် အခါတွင်လည်း အကောင့်၏ Login Credentials များကို ဖော်ပြနိုင်ခြင်းမရှိပါက Login ဝင်ရန် အချက်အလက်များကို မျှဝေပေးမည်မဟုတ်ပါ။ အကောင့်ပိုင်ရှင် ကွယ်လွန်သွားပါက ၎င်းအကောင့်ကို ပိတ်သိမ်း သွားမည်ဖြစ်သည်။\nအတန်းအလိုက် ပေးသွင်းထားသော အခကြေးငွေသည် Waso Learn Mobile Application မှ ထိုအတန်းအတွက် သင်ခန်းစာများကို ဝင်ရောက်ကြည့်ရှုလေ့လာခွင့် လိုင်စင်ကိုရရှိခြင်းဖြစ်သည်။ သင်တန်းများကို သူတစ်ပါးသို့ လွဲပြောင်းပေးအပ်ခြင်း၊ ပြန်လည်ရောင်းချခြင်းများ မပြုလုပ်ရ။\nကျွန်တော်တို့၏ ရုံးတွင် Policy များကြောင့် သင်တန်းကို ရုပ်သိမ်းရန် လိုအပ်သည့် အခြေအနေမှအပ သင့်ကို ကန့်သတ်လိုင်စင်ပေးထားခြင်းဖြစ်သည်။\nကျောင်းသားတစ်ယောက်အနေဖြင့် သင်တန်းတစ်ခုကို အခမဲ့ ဖြစ်စေ၊ အခကြေးငွေပေး၍ဖြစ်စေ အပ်နှံသည့် အခါတွင် သင်သည် Waso Learn ၏ Platform/Service များမှ ဝင်ရောက်ကြည့်ရှုလေ့လာခွင့် လိုင်စင်ကို ရရှိခြင်းဖြစ်ပြီး Waso Learn သည် သင်ခန်းစာများ၏ License ပိုင်ရှင်ဖြစ်ပါသည်။ အတန်းများကို ကြည့်ရှုနိုင်ရန် လိုင်စင်ငှားရမ်းခြင်းသာဖြစ်ပြီး အပြီး ရောင်းချလိုက်ခြင်းမဟုတ်ပါ။\n၎င်းလိုင်စင်ဖြင့် မိမိ၏အကောင့် Information ကို တခြားတစ်ယောက်သို့ ပြန်လည် ရောင်းချပြီး ဝေမျှခြင်း၊ တရားမဝင် Download လုပ်ပြီး Torrent Sites တွေမှာ တင်ခြင်း စသည်တို့ကို ပြုလုပ်ခွင့် မပေးပါ။ သင်ခန်းစာနှင့် သက်ဆိုင်သော Video များ၊ Pdf file များကို သင်တန်းတက်သူ မဟုတ်သူများသို့ ဖြန့်ဝေခြင်းမပြုရ။\nကျွန်တော်တို့၏ Waso Learn မှ ပေးအပ်သည့်ဝန်ဆောင်မှုများသည် ကျောင်းသားတစ်ယောက်အနေဖြင့် သက်ဆိုင်ရာ အခကြေးငွေများ ပေးချေထားသော သင်တန်းများနှင့် သက်ဆိုင်သော သင်ခန်းစာများကို တားမြစ်ချက်များနှင့်အညီ ကြည့်ရှုလေ့လာ ခြင်းများ ပြုလုပ်ရန်အတွက် Limited, Non-exclusive နှင့် Non-transferable လိုင်စင်ကို ကိုယ်ပိုင်အသုံးပြုရန်၊ ပြန်လည်ရောင်းချရန်မဟုတ်ဘဲ လေ့လာနိုင်ရန်အတွက်သာ ခွင့်ပြုပေးထားခြင်းဖြစ်သည်။\nထို သင်ခန်းစာများကို အခြားအကြောင်းအရာများအတွက် အသုံးပြုခြင်းကို ပြင်းပြင်းထန်ထန် ကန့်ကွက်သည်။ သင်ခန်းစာများကို အပြည့်အဝဖြစ်စေ၊ တစ်စိတ်တစ်ပိုင်းပင်ဖြစ်စေ ပြန်လည်ဖြန့်ဝေခြင်း၊ ထုတ်လွှင့်ခြင်း၊ ရောင်းချခြင်း၊ ငှားယူငှားရမ်းခြင်း၊ ပြုပြင်ပြောင်းလဲခြင်း၊ Derivative Works များဖန်တီးခြင်း၊ လိုင်စင်ခွဲများ ပြန်လည်ရောင်းချခြင်းစသည့်တို့ကို Waso Learn မှ တာဝန်ရှိ ကိုယ်စားလှယ်တစ်ယောက်ယောက်၏ စာဖြင့် သဘောတူရေးသားထားသော ခွင့်ပြုချက်မပါဘဲ ပြုလုပ်ခွင့် လုံးဝ (လုံးဝ) မရှိပါ။\nဤအချက်သည် ကျွန်တော်တို့၏ မည်သည့် API များမှမဆို Access ပြုလုပ်နိုင်သော သင်ခန်းစာများနှင့် Content များ အားလုံးအပေါ်တွင် သက်ရောက်မှု ရှိသည်။\nWaso Learn အနေဖြင့် သင့်ကို အသုံးပြုခွင့်ပေးထားသည့်လိုင်စင်ကို ကျွန်တော်တို့၏ဆုံးဖြတ်ချက် (သို့) Legal/Policy အကြောင်းရင်းကြောင့် သင်ခန်းစာများအားပိတ်ပင်ရမည့် အခြေအနေမျိုးတွင် ပြန်လည်သိမ်းယူနိုင် သည့် အခွင့်အရေးရှိသည်။\nသင်တန်းကြေးပေးသွင်းသည့်အခါတွင် တရားဝင်သည့် ငွေပေးချေခြင်းနည်းလမ်းကို အသုံးပြုရန် သဘောတူ ပါသည်။\nအကယ်၍ အပ်နှံထားသော အတန်းကို စိတ်ကျေနပ်မှုမရှိခဲ့ပါက ငွေပေးချေပြီး (၇) ရက်အတွင်း သင်တန်းကြေးကို ပြန်လည်ထုတ်ယူခွင့် (Refund) ကို Waso Learn မှ စီစဉ်ပေးမည်ဖြစ်သည်။\n၃.၁  စျေးနှုန်းသတ်မှတ်ခြင်း\nWaso Learn မှ အတန်းများ၏ စျေးနှုန်းများကို Waso Learn ၏ Pricing and Promotions Policy ပေါ်တွင် ပါဝင်သည့် အချက်အလက်များကို အခြေခံပြီး ဆုံးဖြတ်ထားခြင်းဖြစ်သည်။\nတစ်ချို့သောအခြေအနေများတွင် Waso Learn ၏ Website ပေါ်တွင် ရောင်းချထားသော စျေးနှုန်းများသည် Mobile Applications များပေါ်တွင် ရောင်းချသော စျေးများနှင့် ကွဲပြားမှုများရှိနိုင်ပါသည်။ (Mobile Platform Provider များ၏ စျေးနှုန်းသတ်မှတ်သည့်စနစ်နှင့် ရောင်းအား မြင့်တင်ခြင်းများ လုပ်ဆောင်သည့် Policy များအရဖြစ်သည်။)\nကျွန်တော်တို့အနေဖြင့် သင်တန်းများကို အထူးနှုန်းထားများဖြင့် အပ်နှံစေခြင်းများကို အခါအားလျော်စွာ လုပ်ဆောင်သွားမည်ဖြစ်ပြီး တချို့သော သင်တန်းများကို သတ်မှတ်ထားသော အချိန်အတွင်းတွင်သာ အထူးစျေးနှုန်းများဖြင့် ရနိုင်မည်ဖြစ်သည်။\nအပ်နှံမည့်အတန်းအတွက် ကျသင့်ငွေပေးချေမှုကို Debit/Credit Card (သို့မဟုတ်) အခြားသော ငွေပေးချေခြင်း ဝန်ဆောင်မှုများ (KBZ Pay, Wave Money, Mobile Banking) မှ တဆင့် ပြုလုပ်ရပါမည်။\nWaso Learn သည် Third Party Payment Processing Partner များနှင့် လက်တွဲပြီး အဆင်ပြေဆုံးစေရန်နှင့် ငွေကြေးအချက်အလက်များ မပေါက်ကြားအောင် ဆောင်ရွက်လျက်ရှိပါသည်။\nကျသင့်ငွေကို ပေးချေသည့်အခါတွင် သုံး၍မရသော/ခွင့်ပြုချက်မရှိသော ငွေကြေးပေးချေမှုများကို အသုံးပြုနိုင်မည် မဟုတ်ပါ။ အကယ်၍ ငွေပေးချေခြင်းကို ပြီးမြောက်အောင်မြင်ခြင်းမရှိသော်လည်း သင်တန်းများကို တက်ရောက်ခွင့် ရရှိနေပါက Waso Learn မှ ငွေပေးချေရန် အကြောင်းကြားစာရရှိပြီး ၁၀ ရက်အတွင်း ပေးချေရမည်။ ငွေပေးချေမှုကို မရရှိပါက သင်ခန်းစာများ ဆက်လက်သင်ယူခွင့်ကို Waso Learn မှ ပိတ်ပိုင်ခွင့်ရှိပါသည်။\n၃.၃ သင်တန်းကြေးပြန်လည်ထုတ်ယူခြင်း (Refund)\nအကယ်၍ အပ်နှံထားသောအတန်းသည် သင့်မျှော်လင့်ချက်နှင့် ကိုက်ညီမှုမရှိပါက ငွေသွင်းပြီး (၇) ရက်အတွင်း သင်တန်းကြေးကို ပြန်လည်ထုတ်ယူရန် တောင်းဆိုနိုင်ပါသည်။ သင်တန်းကြေး ပြန်လည်ထုတ်ယူရာတွင် အတန်း အပ်နှံချိန်တွင် အသုံးပြုထားသည့် နည်းလမ်းပေါ်မူတည်ပြီး Refund ကို စီစဉ်ပေးသွားမည်ဖြစ်သည်။\nအကယ်၍ အာမခံရက် (၇) ရက်ကျော်သွားသော အတန်းများအတွက် သင်တန်းကြေးများကို ပြန်လည်ထုတ်ယူခွင့် ပြုမည်မဟုတ်ပါ။\nWaso Learn ၏ Website မှ လက်ရှိနှင့် အနာဂတ်တွင် လုပ်ဆောင်မည့် Application များ၊ ဝန်ဆောင်မှုများ၊ Logo များ၊ API/Code များနှင့် ဆရာ/ဆရာမများ၊ ဝန်ထမ်းများမှ ဖန်တီးထုတ်လုပ်ထားသော သင်ခန်းစာများအပါအဝင် Waso Learn ၏ Platform နှင့် ဝန်ဆောင်မှုအားလုံးသည် Waso Learn ၏ ကိုယ်ပိုင် ပိုင်ဆိုင်မှုပင်ဖြစ်သည်။ သို့ဖြစ်၍ အထက်ဖော်ပြပါ အကြောင်းအရာများကို ခွင့်ပြုချက်မရှိဘဲ အသုံးပြုခြင်းများ မပြုလုပ်ရ။\nအထက်ဖော်ပြပါ အကြောင်းအရာများ အားလုံးသည် Waso Learn ၏ မူပိုင်ဖြစ်ပြီး အကျိုးစီးပွားအားလုံးသည် Waso Learn နှင့် သက်ဆိုင်သော Licensor များ၏ သီးသန့်ပိုင်ဆိုင်မှုအဖြစ် ဆက်လက်ကျန်ရှိသွားမည်ဖြစ်သည်။ Waso Learn ၏ Platforms နှင့်ဝန်ဆောင်မှုများသည် မူပိုင်ခွင့်၊ ကုန်အမှတ်တံဆိပ်နှင့် အခြားသော မြန်မာနိုင်ငံ၏ ဥပဒေများနှင့် ကာကွယ်မှုများ ပြုလုပ်ထားပါသည်။\nWaso Learn ၏ အမည်နှင့် အခြားအမှတ်တံဆိပ် အမှတ်အသားများ၊ Logo များ၊ Domain နာမည်များနှင့် အခြားထင်ရှားသော အမှတ်တံဆိပ်ဆိုင်ရာ အချက်အလက် များ အားလုံးကို အသုံးပြုခွင့်မရှိပါ။\nWaso Learn ၏ သင်ခန်းစာများ၊ ဝန်ဆောင်မှုများအတွက် Feedback များ၊ အကြံပေးချက်များကို လွတ်လပ်စွာ ပြုလုပ်နိုင်ပြီး Waso Learn အနေဖြင့်လည်း လိုအပ်သော ပြုပြင်မှုများကို လုပ်ဆောင်သွားမည်ဖြစ်သည်။ Waso Learn ၏ Platform နှင့် Service များ အသုံးပြုနေချိန်တွင် အောက်ဖော်ပြပါအချက်များကို လုံးဝ မပြုလုပ်ရ။\n• Platform စနစ်များ၏ လုံခြုံရေးအားနည်းချက်များကို ရှာဖွေစမ်းသပ်ခြင်း၊ စနစ်ကို ကျော်လွှားခြင်း၊ ပိတ်ပစ်ခြင်းနှင့် ဝင်ရောက်နှောက်ယှက်ခြင်းများ မပြုလုပ်ရ။\n• Waso Learn Platform/Services များပေါ်များမှ နည်းပညာဆိုင်ရာ Source Code နှင့် သင်ခန်းစာများ ကူးယူခြင်း၊ ပြုပြင်ခြင်း၊ Derivate Work များဖန်တီးခြင်း၊ Reverse Engineering နှင့် Reverse Assembly ပြုလုပ်၍ ရှာဖွေခြင်း မပြုလုပ်ရ။\n• ပြင်ပဝန်ဆောင်မှုများကို အသုံးပြုပြီး ပြုပြင်ပြောင်းလဲထားသော၊ လှည့်ဖြားထားသော၊ False-Source Identifying (ဥပမာ - Waso Learn မှ ပေးပို့သော email ကဲ့သို့ ရေးသားထားပြီး) Information များပေးပို့ခြင်း၊ Platform/Services များကို Virus များပို့ခြင်း၊ Overloading၊ Flooding၊ Spamming (သို့မဟုတ်) Mail Bombing စသည့် မလိုအပ်သည့် ဝန်ထုပ်ဝန်ပိုးများ၊ Waso Learn ၏ အင်တာနက်နှင့် ဝန်ဆောင်မှုများကို ဝန်ပိစေသည့် နည်းလမ်းများဖြင့် Waso Learn အသုံးပြုသူများကို နှောက်ယှက် ဖျက်စီးခြင်း/ကြိုးစားခြင်းများမပြုလုပ်ရ။\nWaso Learn အနေဖြင့် သတ်မှတ်ချက်များကို လိုအပ်ချိန်တွင် လိုသလို ပြောင်းလဲဖြည့်စွက် ပိုင်ခွင့်ရှိသည်။ (ဥပမာ - Features အသစ်များထည့်သွင်းခြင်း)။ သတ်မှတ်ချက်တစ်ခုခုကို ပြောင်းလဲပြင်ဆင်ချက်များ ပြုလုပ်ပါက အကောင့်ဖွင့်ထားသော email (သို့မဟုတ်) Waso Learn Service များမှတဆင့် အကြောင်းကြား အသိပေး မည်ဖြစ်သည်။\nပြုပြင်ပြောင်းလဲလိုက်သော သတ်မှတ်ချက်များသည် အခြားသော နေ့စွဲသတ်မှတ်ချက် ပါရှိသည့် ပြောင်းလဲမှုမှ အပ စတင်ထုတ်ပြန်သည့်နေ့မှစတင်ပြီး အသက်ဝင်မည်ဖြစ်သည်။ တရားဝင် အသက်ဝင်သည့်နေ့မှ စပြီး Waso Learn ၏ ဝန်ဆောင်မှုများကို ဆက်လက်အသုံးပြုပါက ထိုပြောင်းလဲချက်များကို သဘောတူသည်ဟု သတ်မှတ်သည်။\nWaso Learn ကိုဆက်သွယ်နိုင်သည့်အကောင်းဆုံးနည်းလမ်းမှာ Waso Learn ၏ Official Facebook Page မှဖြစ်ပြီး info@wasolearn.com မှတစ်ဆင့်လည်း ဆက်သွယ်ခြင်းပြုလုပ်နိုင်သည်။\nWaso Learn App ကို အသုံးပြုရာတွင် အသုံးပြုသူ၏ ဖုန်းနံပါတ်၊ နေရပ်လိပ်စာ၊ အမည် နှင့် မွေးသက္ကရာဇ် ဆိုင်ရာအချက်အလက်များကို App အတွင်းဖြည့်သွင်းရန် တောင်းခံထားပါသည်။ ထိုအချက်အလက်များကို Waso Learn အသုံးပြုသူများအတွက် ပိုမိုကောင်းမွန်သော ဝန်ဆောင်မှုပေးရန် နှင့် Strategy First Education Group (SFEG) အောက်ရှိလုပ်ငန်းခွဲများအားလုံးတွင် မျှဝေသုံးစွဲသွားမည်ဖြစ်ပါသည်။ Strategy First Education Group (SFEG) မှလွဲ၍ ပြင်ပအဖွဲ့အစည်းများသို့ အသုံးပြုသူ၏ အချက်အလက်များကို မျှဝေသုံးစွဲသွားမည်မဟုတ်ပါ။\nWaso Learn Website\nNo. 9A, Baho Road,San Chaung Township, Yangon.\n09 – 266805001 ~ 5004


ရွာ စုပေါင်း အလှု | The Mandalay Gazette-Myanmar/Burma News Media Forum Network\nPosts Tagged "ရွာ စုပေါင်း အလှု"\t45\nComments By Postကိုရီးယားဇာတ်လမ်းတွဲတွေက ရတဲ့ အတွေး - ခရီးသည်ကြီး - natureဆက်သွယ်မှု ဧရိယာပြင်ပမှာ - သော်ဇင် (လွိုင်ကော်) - Mobile13နယ်မြေခံ စစ်တပ် ရဲ တို့ ငွေကြေး လာဘ်ယူကာ ပိုင်ရှင်မဲ့ ပစ္စည်းလုပ်ပစ်တော့မဲ့ ကုလားနဲ့ နွား သစ် မှောင်ခို ကိစ္စ - ခရီးသည်ကြီး - ကမ်ဘာကျော် ရတနာ ဒေါက်တာ အံဇာကြီးကျီးအာသီးနှင့်တူသော နိုင်ငံတကာအဆင့်မှီ - ခရီးသည်ကြီး - TNAငါ ရဲ့ ငါ မဟုတ်တဲ့ ကဗျာ - ခရီးသည်ကြီး - ကမ်ဘာကျော် ရတနာ ဒေါက်တာ အံဇာကြီးအဆိပ်ခတ်အဖွဲ့ကြီး မိလာပြီဗျ… ဘာလုပ်သင့်လဲပြောပြ… သတ်ပစ်…. သတ်ပစ် - TheWinner Getprize - Ko chogyiစံနစ်နဲ့ တိုင်းပြည်ကိုပြင်ချင်ရင် စနစ်ကို တပြည်လုံးလေ့ကျင့်ပါဝင်ရမည်။ - Ko chogyi - MaMaကျွန်တော့်စိတ်ဓာတ် - ခရီးသည်ကြီး - ကမ်ဘာကျော် ရတနာ ဒေါက်တာ အံဇာကြီးလူပါး ပုလင်းကွဲရှ - Ko chogyi - Ma Maရခိုင်မင်္ဂလာဆောင် .... (1) - TheWinner Getprize - ကိုရင်စည်သူကဘာကျော်ကြီးရဲ့ ကဘာကျော်ကဘာ .. အဲ .. ကဗျာ - Ko chogyi - ကမ်ဘာကျော် ရတနာ ဒေါက်တာ အံဇာကြီးမျက်နှာကြီးရာ ဟင်းဖတ်ပါ အသစ်အဟောင်းပြဿနာ - ခရီးသည်ကြီး - ကိုရင်စည်သူPassport လျှောက်မယ်ဆိုရင် - TheWinner Getprize - ကိုရင်စည်သူအတ္တဆန် - ခရီးသည်ကြီး - uncle gyiမပြောင်းလဲခြင်းလမ်းကလေး - ကမ်ဘာကျော် ရတနာ ဒေါက်တာ အံဇာကြီး - rain pricessကား ဒုက္ခ - ကမ်ဘာကျော် ရတနာ ဒေါက်တာ အံဇာကြီး - Mobile13နံရိုးကြံမဆိုင် မြီးရှေ easy cook - ကမ်ဘာကျော် ရတနာ ဒေါက်တာ အံဇာကြီး - ဦးကြောင်ကြီး“ခေါင်းမာမနေဘဲ ပြောင်းလိုက်ကြရအောင်ပါ” - ကမ်ဘာကျော် ရတနာ ဒေါက်တာ အံဇာကြီး - TNAဘားလမ်းက ပြန်ဖို့ ဘက်စ်ကားခ မရှိတဲ့ နေ့က - ကမ်ဘာကျော် ရတနာ ဒေါက်တာ အံဇာကြီး - Mobile13``တစ်ခါက အင်းယားရယ်´´ - ကမ်ဘာကျော် ရတနာ ဒေါက်တာ အံဇာကြီး - ခင် ခတွံတေးအလှူ.... - ကမ်ဘာကျော် ရတနာ ဒေါက်တာ အံဇာကြီး - kyaw hteikဘင်္ဂါလီ ကြေးမုံဂျီးနှင့် Patriot ကြောင်ကြီး အပိုင်း၂ ဇာတ်သိမ်း - ကမ်ဘာကျော် ရတနာ ဒေါက်တာ အံဇာကြီး - phoe choမော်ဒယ်လ် တဲ့လားကွယ် - Mလုလင် - ကမ်ဘာကျော် ရတနာ ဒေါက်တာ အံဇာကြီးယုံလား? - uncle gyi - KZပိတောက်ပန်းတွေကြူကြူဝေတို့အညာမြေပန်းတွေ - TNA - မောင် ပေ``ကျန်းမာရေးအတွက် အရက် နဲ့ အုန်းသီး(အုန်းရည်) အသုံးဝင်ပုံ´´ - KZ - TNAသူ - ရွှေ ကြည် - KZနောက်တစ်ခါါါါါါါါါါါါါါါါါါါါါ လာပြန်ပြီဟေ့ - Shwe Ei - Shwe Eiမိမိ ကိုယ် မိမိ ခိုးယူပေါင်းသင်းကြသူများ...။ - အရီးခင်လတ် - KZဖိုင်နယ်ပွဲ မှာ ပိုင်ရှယ်ဆွဲ (၂၅၇၄) - မောင် ပေ - မဟာရာဇာ အံစာတုံးEast West Dental\tPACE\tWestern Union\tCategory\tArts & Humanities


10% Off On Best Room Available Room Rates\n10% Off On Best Room Available Room Rates အသေးစိတ်\nပိတ်ရက်တွေမှာ အိမ်မှာလည်း မနေချင်ဘူး…. သက်တောင့် သက်သာလည်း ဖြစ်ချင်တယ်…. တကယ့် ခရီးသွားနေတဲ့ ခံစားချက်မျိုးလည်း ရချင်တယ်ဆိုရင် ဘယ်လို လုပ်ကြမလဲ ?\nFacilities အပြည့် နဲ့ ဟိုတယ်ကောင်းကောင်းတစ်ခုမှာ သွားရောက်ပြီးတော့ ဇိမ်ကျကျ နဲ့ အပန်းဖြေလိုက်မယ်ဆိုရင်ရော\nဒီလိုမျိုး အတွေးတစ်ထပ်တည်း ကျနေတဲ့ Traveler တွေအတွက် Swimming Pool, Gym, Spa အစရှိတဲ့ အမိုက်စား Facilities တွေ နဲ့ ရန်ကုန်မြို့က အကြီးဆုံး Hotel တစ်ခုအပါအဝင်ဖြစ်တဲ့ Grand Mercure Yangon Golden Empire မှာ B&F Clubcard နဲ့ ဆိုရင် Room Rates အတွက် 10% Off ပရိုမိုးရှင်း ရှိနေပါပြီ….\nGrand Mercure Golden Empire Hotel မှာ မည်သည့် အခန်းဈေးနူန်းကိုမဆို 10% Off ပရိုမိုးရှင်းကို ရယူဖို့ အတွက်ဆိုရင်တော့ Hotel Booking တင်တဲ့အခါ B&F Clubcard ကိုပြသပြီးတော့ အခန်းဈေးနူန်းအတွက် 10% Off ရယူနိုင်ပါတယ်….\nပရိုမိုးရှင်း အကြောင်းအရာ နဲ့ ပတ်သက်ပြီး အသေးစိတ်သိရှိလိုတယ်ဆိုရင်တော့ ဖုန်းနံပါတ် 09 895711240 , 09 895711236 ကိုဆက်သွယ်စုံစမ်းမေးမြန်းနိုင်ပါတယ်...\nPromotions Periods - 18.March.2020 To 18.Sep.2020\nDiscounts are not valid in conjunction with other promotions, discounts or special events.\nCard should be presented upon makingareservation or prior to settlement of the bill.\nCardholder must present the card together withavaild ID, if needed.\nClubCard must be present in settling the bill. Otherwise the discount will not be given.


ထူးခြားဖြစ်စဉ် Archives - Page4of 115 - Myanmar Fire Services Department\nမကွေးတိုင်းဒေသကြီး၊ မကွေးမြို့နယ်၊ စိုးကောမင်းရပ်ကွက်၊ ဗိုလ်ချုပ်လမ်းနှင့် လမ်းမတော်(၁)လမ်းထောင့်၊ ဟိုတယ်နှင့် ခ ....\neditor | Sep 3, 2020 | News, ထူးခြားဖြစ်စဉ်, ရှာဖွေကယ်ဆယ်ရေးသတင်း\n၂.၉.၂၀၂၀ ရက်နေ့၊ ၀၉ ၃၀ အချိန်ခန့်၊ မကွေးတိုင်းဒေသကြီး၊ မကွေးမြို့နယ်၊ စိုးကောမင်းရပ်ကွက်၊ ဗိုလ်ချုပ်လမ်းနှင့် လမ်းမတော်(၁)လမ်းထောင့်၊ ဟိုတယ်နှင့် ခရီးသွားလာရေးညွှန်ကြားမှုဦးစီးဌာနဝင်းအတွင်းရှိ လုံးပတ်(၆) ပေခန့်၊ အမြင့်(၈၀)ပေခန့်ရှိ စိန်ပန်းပင်သည်...\nရန်ကုန်တိုင်းဒေသကြီး၊ ဒဂုံမြို့သစ်(အရှေ့ပိုင်း)မြို့နယ်၊ အမှတ်(၁)ရပ်ကွက်၊ သီးသန့်(၂)လမ်းတွင် သစ်ပင်လဲကျမှုသတင်း\n၂.၉.၂၀၂၀ ရက်နေ့၊ ၁၁ ၀၀ အချိန်ခန့်၊ ရန်ကုန်တိုင်းဒေသကြီး၊ ဒဂုံမြို့သစ်(အရှေ့ပိုင်း)မြို့နယ်၊ အမှတ်(၁)ရပ်ကွက်၊ သီးသန့်(၂)လမ်းတွင် လုံးပတ်(၃)ပေခွဲခန့်၊ အမြင့်(၂၀)ပေခန့်ရှိ ကုက္ကိုပင်သည် မြေပွပြီး အမြစ်မခိုင်သဖြင့် အိမ်ပေါ်သို့ လဲကျမှုဖြစ်ပွားကြောင်း ၁၁ ၂၅...\nမန္တလေးတိုင်းဒေသကြီး၊ နွားထိုးကြီးမြို့နယ်၊ မြင်းခြံ-မြစ်သား ရေဝန်းကားလမ်း၊ မိုင်တိုင်အမှတ် (၁၈/၇)နှင့် (၁၉/၀)ကြားတ� ....\n၂.၉.၂၀၂၀ ရက်နေ့၊ ၂၁ ၁၅ အချိန်ခန့်၊ မန္တလေးတိုင်းဒေသကြီး၊ နွားထိုးကြီးမြို့နယ်၊ မြင်းခြံ-မြစ်သား ရေဝန်းကားလမ်း၊ မိုင်တိုင်အမှတ် (၁၈/၇)နှင့် (၁၉/၀)ကြား ဆောက်လုပ်ရေးရုံး အနီး ယာဉ်မောင်း ဦးဝင်းမြင့်ဦး မောင်းနှင်သည့် Chenglong အမျိုးအစား (အဖြူရောင်)ယာဉ်သည် မောင်းနှင်လာစဉ်...\nနေပြည်တော်၊ ဒက္ခိဏသီရိမြို့နယ်၊ ရန်ကုန်-မန္တလေးဘက်ခြမ်း၊ မိုင်တိုင်အမှတ် (၁၈၆/၃)နှင့် (၁၈၆/၄)ကြားတွင် ယာဉ်တိမ်းမှော� ....\n၂.၉.၂၀၂၀ ရက်နေ့၊ ၁၀ ၀၀ အချိန်ခန့်၊ နေပြည်တော်၊ ဒက္ခိဏသီရိမြို့နယ်၊ ရန်ကုန်-မန္တလေးဘက်ခြမ်း၊ မိုင်တိုင်အမှတ် (၁၈၆/၃)နှင့် (၁၈၆/၄)ကြားတွင် ယာဉ်မောင်း ထက်အောင် မောင်းနှင်သည့် Alphard အမျိုးအစား (အဖြူရောင်)ယာဉ်သည် အရှိန်မထိန်းဘဲ လမ်းယာဘက် မြေသားလမ်းပေါ်တွင်...\nTree fallen beside the entryway of Southwest Regional Military Headquarters, No(11) Quarter, Pathein Township, Ayarwaddy Region\neditor | Sep 2, 2020 | News, ထူးခြားဖြစ်စဉ်, ရှာဖွေကယ်ဆယ်ရေးသတင်း\n1.9.2020 at about 19:45 – A Malaysia Padauk Tree ( in girth of 10 feets and in height 25 feets) fell down due to the heavy rain and strong winds beside the entryway of Southwest Regional Military Headquarters, No(11) Quarter, Pathein Township, Ayarwaddy Region....\nTree fallen at the corner of Yangon-Pyay Road and Tarpon Road, Minquat(3) Quarter, Paungte Township, Bago Region\n1.9.2020 at about 15:00 – A Peacock Flower Tree fell down at the milepost of (143/3), the corner of Yangon-Pyay Road and Tarpon Road, Minquat (3) Quarter, Paungte Township, Bago Region. According to the report- 8 Fire Services Personnel of Paungte Township Fire...\nPage4of 115« « Previous...23456...102030...Next »\nမွန်ပြည်နယ်၊ မုဒုံမြို့နယ်၊ ကျိုက်ကာကျေးရွာတွင် ရာဘာခြံမီးလောင်မှုသတင်း\nမန္တလေးတိုင်းဒေသကြီး၊ ပြည်ကြီးတံခွန်မြို့နယ်၊ တံခွန်တိုင်ဈေးတန်းရပ်၊ ရောင်ခြည်ဦးလမ်းတွင် ခေါက်ဆွဲဆိုင်မီးလောင� ....\nနေပြည်တော်၊ ဒကိ္ခဏသီရိမြို့နယ်၊ ရန်ကုန်-နေပြည်တော်အမြန်လမ်းမကြီး၊ မိုင်တိုင်အမှတ်(၁၉၃/၄)နှင့်(၁၉၃/၅) အကြားတွင် ယာဉ� ....\nရန်ကုန်တိုင်းဒေသကြီး၊ အနောက်ပိုင်းခရိုင်၊ ဒဂုံမြို့နယ်၊ ပြည်(အရှေ့)ရပ်ကွက်၊ ဓမ္မစေတီလမ်းတွင် သစ်ပင်လဲကျမှုသတင်း\nမွန်ပြည်နယ်၊ ရေးမြို့၊ ရန်ကြီးအောင်ရပ်ကွက်၊ ကမ်းနားဈေးလမ်းတွင် ယာဉ်(၁)စီး ရေးမြစ်ထဲသို့ ထိုးကျမှုသတင်း


.:: IT WEB CRAZY BOY ::.: Any Video Converter\nကဲ ဒီနေ့တော့ Flash Song ဝါသနာရှင်တွေ အတွက် လိုအပ်မယ်လို့ ထင်တဲ့ ဆော့ဝဲလ်လေး တစ်ခု\nကွန်ပျူတာ တစ်လုံးမှာ ရှိထားသင့်တဲ့ ဆော့ဝဲလ်လေး လည်း ဖြစ်ပါတယ်။ ကျွန်တော် အရင်တုန်းကတော့\nဒီ Flash Song တွေအကြောင်း စိတ်မဝင်စားခင်ကတည်းကပေါ့နော်..ဒီဆော့ဝဲလ်လေးကို သုံးခဲ့ပါတယ်။\nVideo သီချင်းတွေကနေ MP3 လိုချင်လို့ပါ။ သုံးရတာ လွယ်ကူပြီး တော်တော်လေး အဆင်ပြေပါတယ်။\nခုနောက်ပိုင်း Flash Song လုပ်တာ ဝါသနာ ပါလာတော့ Total Video Converter လေး ဒေါင်းပြီး သုံး\nပါတယ်။ သူက Mp3 ဆိုဒ်ချုံ့ဖို့ ဆိုပြီးတော့ပါ။ပြီးတော့ ဖိုင် အမျိုးအစား တော်တော်များများကိုလည်း\nပြောင်းပေးနိုင်တာ တွေ့ရပါတယ်။ ဒါပေမယ့် မနေ့က Video သီချင်းခွေထဲက သီချင်း တစ်ပုဒ်ကို\nMP3 လိုချင်လို့ ပြောင်းတဲ့ အခါမှာ အဆင်မပြေခဲ့ပါဘူး။ ဒါနဲ့ အရင်တုန်းက သုံးခဲ့တဲ့ ဆော့ဝဲလ်လေးနဲ့\nပြန်သုံးကြည့်လိုက်တဲ့အခါ အကုန် အဆင်ပြေသွားပါတယ်။ နောက်ပြီး သူက MP3 ကို ဖိုင်ဆိုဒ်ပါ ချုံ့လို့\nရတယ်ဆိုတာ ထပ်ပြီးတော့ သိလိုက်ရပါတယ်။ သူကတော့ သူကတော့ Any Video Converter ပါပဲ။\nပြောင်းလို့ရတဲ့ ဖော်မက်တွေကလည်း တော်တော်စုံပါတယ်။ ပြောင်းနည်းလေးကတော့.....\n(1) အပေါ် ဘယ်ဘက်ဒေါင့်က Add Video ကို ကလစ်ပြီး ဗီဒီယိုဖိုင်တခု ထည့်သွင်းပါ။\n(2)အပေါ် ညာဘက်ဒေါင့်က Profile မှာ ကိုယ်ပြောင်းချင်တဲ့ အမျိုးအစား ရွေးပါ။\n(3) Audio Bitrate မှာ 64 ကိုပြောင်းလိုက်ပါ။ အဲဒါက ဖိုင်ဆိုဒ် ချုံ့တာဖြစ်ပါတယ်။\n(4)Add Video ဘေးက Convert ကို ကလစ်ပါ။\nဒါကတော့ MP4 Video ဖိုင်ကို MP3 ပြောင်းလိုက်တာ ပြီးစီးသွားတဲ့ အကြောင်းပါ။\nပြောင်းပြီးသွားတဲ့ဖိုင်တွေက My Document > Any Video Converter ဖိုလ်ဒါထဲမှာ ရှိနေပါမယ်။\nဒါမှ မသိသေးဘူးဆိုရင်လည်း သူ Message Box တက်တဲ့အခါ အဲဒီမှာ Yes ကိုသာ နှိပ်ကြည့်လိုက်ပေါ့။\nအပေါ်က ပုံမှာပါ ပါတယ်။ သေချာလေး ကြည့်ပြီး လုပ်လိုက်ပါ။ ဘာမှ မခက်ပါဘူး။\nဒီအောက်ကပုံကတော့ ကျွန်တော် ပြောင်းလိုက်တဲ့ ဗွီဒီယိုဖိုင်ရဲ့ ဆိုဒ်နဲ့ ပြောင်းပြီး MP3 ဖိုင်ဆိုဒ်ပါ။\nကြိုက်တယ် ။ သုံးချင်တယ်ဆိုရင် ဒီအောက်မှာ ဒေါင်းလိုက်ပါ။\nအားလုံး အဆင်ပြေပါစေလို့ ဆုတောင်းပေးလိုက်ပါတယ်....\nPosted by Thurainlin at 00:24


မြန်မာနိုင်ငံ ဘာသာပြန်စာပေအသင်း – H2Oupdatenews\noungmarine11@outlook.com 23/09/2019\tNo Comments\n၁၉၄၇ ခုနှစ်၊ ဇွန်လ ၆ ရက်နေ့တွင် ဒုတိယကမ္ဘာစစ်ကြောင့် ပြာပုံအတိဖြစ်ခဲ့ရသော မြန်မာနိုင်ငံအား ပြန်လည်ထူထောင်ရန် အမျိုးသားခေါင်းဆောင်ကြီး ဗိုလ်ချုပ်အောင်ဆန်း ဦးဆောင်ပြီး ကွန်ဖရင့်တရပ်ကို ဤအဆောက်အအုံ၌ ကျင်းပခဲ့၍ စီမံကိန်းများ ချမှတ်ခဲ့သည်။ ထိုစီမံကိန်းများသည် ဆိုရန်တိုဗီလာ စီမံကိန်းအဖြစ် သမိုင်းတွင်ရစ်သည်။\nမြန်မာနိုင်ငံဘာသာပြန် စာပေအသင်းကို ၁၉၄၇ ခုနှစ် ဩဂုတ်လ ၂၆ ရက်နေ့တွင် ဖွဲ့စည်းခဲ့လေသည်။ ပြည်ထောင်စုသားတိုင်း အသိပညာ တိုးပွားစေမည့် ဘာသာခြားဖြင့် ရေးသားထားသည့် စာအုပ်စာတမ်းများကို ဘာသာပြန်ရန်၊ ပြည်ထောင်စု တိုင်းရင်းသား ဘာသာဖြင့် ရေးသားထားသည့် စာအုပ်စာတမ်းများကို နိုင်ငံခြားဘာသာသို့ ပြန်ဆိုရန်၊ မြန်မာမှုအရပ်ရပ်ကို စူးစမ်းရှာဖွေရန်၊ စာအုပ်စာတမ်း အရပ်ရပ်ကို ပုံနှိပ်ဖြန့်ချိရန် စသော ရည်ရွယ်ချက်များ ပါဝင်သည့် အသင်းဖွဲ့စည်းပုံ အခြေခံဥပဒေတစ်ရပ်ကို ရေးဆွဲခဲ့ကြလေသည်။ အသင်းကိုစီမံအုပ်ချုပ်ရန် အုပ်ချုပ်မှုကောင်စီအဖွဲ့ကိုလည်း ဖွဲ့စည်းခဲ့လေသည်။ အုပ်ချုပ်မှုကောင်စီအဖွဲ့၏ ဥက္ကဋ္ဌမှာ ထိုစဉ်က ဝန်ကြီးချုပ် ဦးနုဖြစ်သည်။ ဘာသာပြန် စာပေအသင်း ဖွဲ့စည်းပုံအရ အသင်းတခုလုံးကို တာဝန်ခံအုပ်ချုပ်သူမှာ အုပ်ချုပ်မှု ဒါရိုက်တာ (Managing Director) ဦးစံထွား (မြို့မ ကျောင်းဆရာကြီး၊ ၁၉၂၀ ရန်ကုန် တက္ကသိုလ် သပိတ်မှောက် ကျောင်းသားကြီး) ဖြစ်သည်။ ဆရာကြီး ဦးစံထွား ၏ လက်အောက်၌ အုပ်ချုပ်ရေးနှင့် ဘဏ္ဍာရေးဌာနများ ရှိသည်။ လက်ထောက် အုပ်ချုပ်ရေး အရာရှိ ဦးလှမောင်နှင့် ဒေါ်မိမိကြီး တို့က ဦးစံထွားအား ကူညီကြသည်။ ဘဏ္ဍာရေးဌာန အကြီးအကဲမှာ ဦးစောမောင် ဖြစ်သည်။\nစာပေဗိမာန် ဖွဲ့စည်းပုံတွင် အုပ်ချုပ်ရေးနှင့် ဘဏ္ဍာရေးဌာနတို့ အပြင် အဓိက လုပ်ငန်းကြီးများ ဖြစ်ကြသော စာတည်းဌာနများ၊ မဂ္ဂဇင်းထုတ်ဝေရေးဌာန၊ စွယ်စုံကျမ်း ပြုစုရေးဌာန၊ ကျောင်းသုံးစာအုပ် ထုတ်လုပ်ရေး ဌာန၊ သုတေသန ဌာန၊ ရုံးပြင်လုပ်ငန်း ဌာန၊ စာကြည့်တိုက် ဟူ၍ ဌာနများ ပါဝင်သည်။စာတည်း ဌာနမှာလည်း အထွေထွေ ဝိဇ္ဇာဌာနနှင့် သိပ္ပံဌာန ဟူ၍ ရှိသည်။ အထွေထွေ ဝိဇ္ဇာသိပ္ပံ ဌာန အကြီးအကဲမှာ စာတည်း ဦးမြတ်စိုး B.Sc. (Hons.) ဖြစ်သည်။ စွယ်စုံကျမ်း ပြုစုရေး ဌာန အကြီးအကဲ စာတည်း ဦးဒိုး (မဟာဝိဇ္ဇာ) ဖြစ်သည်။ စာပေဗိမာန် မဂ္ဂဇင်း ထုတ်ဝေရေးဌာန အကြီးအကဲမှာ စာတည်း ဦးတင်မောင် (တက္ကသိုလ်ထင်ကြီး) ဖြစ်သည်။ သုတေသနဌာန အကြီးအကဲမှာ ဗိုလ်ဗကို B.A. (Hons.) B.L., M.A. (Yale) ဖြစ်သည်။ ဗိုလ်ဗကိုသည် ၁၉၅၅ ခုနှစ်လောက်က ရုပ်ရှင်မင်းသား မဖြစ်သေး။ ရုပ်ရှင်နယ်၌ ခြေချရန် ပြင်ဆင်နေသည်ကို ယူဆရသည်။ ရုံးလုပ်ငန်း အရာရှိမှာ ဦးတင် (ဒဂုန်ရွှေမျှား) ဖြစ်သည်။ ၁၉၄၈ ခုနှစ်ဦးတွင် ဂျပ်ဆင်ကောလိပ်ဝင်းအတွင်းရှိ အိမ်တစ်ဆောင်ကို အသင်းတိုက်အဖြစ် ယာယီ ဖွင့်လှစ်ခဲ့ပြီးလျှင် ဒုတိယ စာတည်းမှူးတစ်ဦး၊ စာတည်းနှစ်ဦး၊ လက်ထောက် စာတည်းခြောက်ဦး၊ စာပြု ၂၄ ဦးတို့ဖြင့် စာပြုလုပ်ငန်း၊ စာတည်း လုပ်ငန်းတို့ကို စတင် ဆောင်ရွက်ခဲ့လေသည်။ ၁၉၄၈ ခုနှစ် မေလတွင် ရန်ကုန်မြို့ ပြည်လမ်းပေါ်ရှိ ဆိုရန်တိုဗီလာ အဆောက်အအုံသို့ အသင်းတိုက်ကို ရွှေ့ပြောင်းခဲ့လေသည်။ ဆိုရန်တိုဗီလာ အမည်ကိုလည်း စာပေဗိမာန်ဟူ၍ မှည့်ခေါ် ခဲ့သည်။ အမှောင်ခွင်း၍ အလင်းဆောင်အံ့ဟူသော အသင်းဆောင်ပုဒ်ကိုလည်း သတ်မှတ်ခဲ့ကြလေသည်။ ထိုအချိန်က မြန်မာနိုင်ငံ ဘာသာပြန် စာပေအသင်း၌ပြုစု တည်းဖြတ်မှု လုပ်ငန်းများအဖြစ် လူထုအလင်းစာစဉ် လုပ်ငန်း၊ လူထုအိတ်ဆောင် စာစဉ် လုပ်ငန်း၊ လူထုတက္ကသိုလ်စာစဉ် လုပ်ငန်းဟူ၍ လုပ်ငန်းသုံးရပ်ကိုသာ ဆောင်ရွက်ခဲ့ကြ လေသည်။ လူထုအလင်းစာစဉ် လုပ်ငန်းမှာ ကမ္ဘာ့ယဉ်ကျေးမှု အရပ်ရပ်၊ ကမ္ဘာ့စာပေ ဗဟုသုတ အဖုံဖုံတို့ကို မြန်မာစာ ဖတ်တတ်သူတိုင်း ရယူနိုင်ရန် လွယ်ကူ ရှင်းလင်းစွာ မြန်မာပြန်ဆိုပြုစု ရေးသားရမည့် လုပ်ငန်းဖြစ်သည်။ လူထုအိတ်ဆောင် စာစဉ်လုပ်ငန်းမှာ လောလောဆယ် ပေါ်ပေါက်နေသည့် မြန်မာ့အခြေအနေ၊ ကမ္ဘာ့ အခြေအနေတို့ကို ပြည်သူ လူထုအဖို့ ဆင်ခြင်သုံးသပ်နိုင်ရန် အရေးပေါ် ထုတ်ဝေဖြန့်ချိရမည့် လုပ်ငန်းဖြစ်သည်။\nလူထုတက္ကသိုလ် စာစဉ် လုပ်ငန်းမှာကား အခြေခံပညာ ရှိပြီးသူတိုင်း တက္ကသိုလ်ပညာ အရပ်ရပ်တို့ကို အလုပ်မပျက်၊ အိမ်မကွာ ဖတ်ရှုလေ့လာနိုင်စေရန် ပြုစုရေးသား ထုတ်ဝေရမည့် လုပ်ငန်းဖြစ်သည်။ ထိုလုပ်ငန်းများ အပြင် မြန်မာနိုင်ငံ ဘာသာပြန်စာပေအသင်းတွင် ပြည်သူ လူထုအား သိပ္ပံပညာ အကြံ ဉာဏ်ပေးရန် အလို့ငှါ သိပ္ပံစာစဉ်လုပ်ငန်းဟူ၍ ရှိခဲ့သည်။ စာသင်ကျောင်းနှင့် တက္ကသိုလ်တို့တွင် ဆိုင်ရာ ဘာသာရပ်များကို မြန်မာ ဘာသာဖြင့် သင်ကြားပို့ချနိုင်ရန် ကျောင်းသုံးစာအုပ် ဘာသာပြန်ဆို ပြုစုရေးလုပ်ငန်းဟူ၍ ရှိလေသည်။ ထိုပြုစု တည်းဖြတ်မှု လုပ်ငန်း အသီးအသီးတို့ကို ဝိဇ္ဇာဌာနနှင့် သိပ္ပံဌာနဟူ၍ ဌာနနှစ်ခု ခွဲလျက် ဆောင်ရွက်ခဲ့လေသည်။\nပြည်ထောင်စု မြန်မာနိုင်ငံသည် လွတ်လပ်သော နိုင်ငံတစ်ခု ဖြစ်ပါလျက် စွယ်စုံကျမ်းဟူ၍ တစ်စောင်တစ်ဖွဲ့မျှ မရှိခြင်းမှာ တိုင်းကြီး ပြည်ကြီးတို့၏ ဂုဏ်အင်္ဂါတစ်ရပ် ချို့ငဲ့လျက်ရှိကြောင်းကို အုပ်ချုပ်မှုကောင်စီက သတိပြုမိခဲ့လေသည်။ ထိုကြောင့် ၁၉၄၈ ခုနှစ် မေလ၌ပင် ရုပ်ပုံ၊ ဓာတ်ပုံ၊ မြေပုံပေါင်း မြောက်မြားစွာ ပါဝင်သော သရုပ်ပြ စွယ်စုံကျမ်းကြီး တစ်စောင် ပြုစုရန် ဆုံးဖြတ်ခဲ့ ကြလေသည်။ ဦးစွာ၌ ဆာဂျွန်ဟမ္မာတန် တည်းဖြတ်သော သရုပ်ပြ စွယ်စုံကျမ်းသစ် ဆယ်တွဲကို တိုက်ရိုက် ဘာသာပြန်ယူရန် စီမံခဲ့လေသည်။ သို့သော် ၁၉၄၉ ခုနှစ် ဖေဖော်ဝါရီလတွင် တိုက်ရိုက်ဘာသာပြန်ဆိုခြင်းကို ရပ်စဲပြီးနောက် စွယ်စုံကျမ်း အစောင်စောင်တို့နှင့် ညှိနှိုင်း၍လည်းကောင်း၊ မြန်မာမှု အကြောင်းရပ်များကို ဖြည့်စွက်၍ လည်းကောင်း ပြုစုရေးသားခဲ့လေသည်။ မြန်မာ့စွယ်စုံကျမ်းအတွက် ဝိဇ္ဇာပညာဆိုင်ရာ အကြောင်းရပ်နှင့် မြန်မာမှုအကြောင်း ရပ်တို့ကို ဝိဇ္ဇာဌာနကလည်းကောင်း တာဝန်ယူ ပြုစုခဲ့ကြသည်။\nစွယ်စုံကျမ်း တစ်စောင်တစ်ဖွဲ့ ပြုစုရသည့် လုပ်ငန်းမှာ ကျယ်ဝန်းလှသည်။ ထိုကြောင့် ဗဟုသုတစုံအကြောင်းရပ်ပေါင်း ၄…ဝဝဝ ကျော်၊ စာမျက်နှာပေါင်း ၇…ဝဝဝ ကျော်ပါဝင်မည့် စွယ်စုံကျမ်း ပြုစုရေးလုပ်ငန်းကို ကိုယ်ဖိရင်ဖိ၊ ဆောင်ရွက်နိုင်ရန် ၁၉၄၉ ခုနှစ်တွင် စွယ်စုံဌာနခွဲဟူ၍ သီးခြားဌာနတစ်ခု ဖွင့်ခဲ့လေသည်။ စွယ်စုံဌာနခွဲတွင် ဝိဇ္ဇာဌာနနှင့် သိပ္ပံဌာနတို့မှ ပြုစုပေး ပို့သော စာမူများတွင် စိစစ်၍၊ ဝေါဟာရ အသံလှယ်ညှိခြင်း၊ သတ်ပုံ သတ်ညွှန်း ညှိခြင်း၊ ဗဟုသုတ စစ်တမ်းနှင့် ဖတ်ချင်ဖွယ်ရာ အဖြာဖြာ အခန်းတို့ကို ပြုစုခြင်း၊ စာမူဆိုင်ရာ ရုပ်ပုံ၊ ဓာတ်ပုံ၊ မြေပုံများ ရှာဖွေခြင်း၊ ခေါင်းစည်းအတွက် စာသား၊ ရုပ်ပုံအတွက် စာသား ရေးသားခြင်းစသည့် လုပ်ငန်းတို့ကို ဆောင်ရွက်ရလေသည်။\nထိုသို့ အဆင့်ဆင့် ပြင်ဆင်ပြီးသော စာမူနှင့် ရုပ်ပုံဓာတ်ပုံတို့ကို ဗိလတ်ရှိ ဟေဇယ်ဝပ်ဆင် ဗိုင်းနေလီမိတက် ပုံနှိပ် တိုက်သို့ပို့၍ ပုံနှိပ်ခြင်း ကိစ္စကိုလည်း စွယ်စုံဌာနခွဲက တာဝန်ယူ ဆောင်ရွက်ရသည်။မြန်မာ့စွယ်စုံကျမ်းကို ကအကြောင်းရပ်မှ အကြောင်းကြောင်းအရပ်အထိ ကျမ်းအတွဲ ၁၄ တွဲ ပုံနှိပ်ထုတ်ဝေရန် ခန့်မှန်းထားလေသည်။ ယခုအထိ စွယ်စုံကျမ်း အတွဲ ၁ (၁၉၅၄)၊ အတွဲ ၂ (၁၉၅၅)၊ အတွဲ ၃ (၁၉၅၆)၊ အတွဲ ၄ (၁၉၆ဝ)နှင့် အတွဲ ၅ (၁၉၆၁)တို့ကို ဗိလတ်တွင် ပုံနှိပ်၍ ပြည်သူလူထု လက်သို့ ဖြန့်ချိထုတ်ဝေခဲ့ပြီးလျှင် အတွဲ ၆ (၁၉၆၂)၊ အတွဲ ၇ (၁၉၆၃)၊ အတွဲ ၈ (၁၉၆၃)၊ အတွဲ ၉ (၁၉၆၄)နှင့် ဤအတွဲ ၁ဝ တို့ကို မြန်မာနိုင်ငံ (စာပေဗိမာန် ပုံနှိပ်တိုက်)၌ ပုံနှိပ်ဖြန့်ချိခဲ့သည်။ ကျန်အတွဲများကို ဆက်တိုက် ထုတ်ဝေသွားနိုင်ရန် အားသွန် ကြိုးပမ်းလျက် ရှိသည်။\nထိုသို့ မြန်မာ့စွယ်စုံကျမ်းတွဲများ ဆက်တိုက် ထုတ်ဝေသွားနိုင်ရန် အတွက်လည်း ၁၉၅၇ ခုနှစ်တွင် အထွေထွေ ဝိဇ္ဇာဌာနနှင့် စွယ်စုံဌာနခွဲတို့ကို မြန်မာ့စွယ်စုံဌာန အဖြစ် ပူးပေါင်း လိုက်လေသည်။ မျက်မှောက်ခေတ်တွင် သိပ္ပံပညာဘက်၌ အံ့ဩလောက် အောင် တိုးတက်လျက် ရှိသဖြင့် ခေတ်နှင့် ရင်ပေါင်တန်း လိုက်နိုင်ရန် လူတိုင်း သိပ္ပံပညာကို တီးမိခေါက်မိဖို့ လိုအပ်လေသည်။ ထိုအချက်ကို ဂရုပြုမိသော အုပ်ချုပ်မှုကောင်စီက အထွေထွေ သိပ္ပံဌာနမှ သိပ္ပံစာစဉ် အမည်ဖြင့် လူထုအား သိပ္ပံပညာ အသိဉာဏ် ပေးသော စာအုပ်ငယ်များကို တာဝန်ယူ ပြန်ဆိုစေခဲ့လေသည်။ ၁၉၅၁ ခုနှစ် ကုန်ခါနီးတွင် နှစ်ငါးဆယ်စာစဉ်ဟူ၍ ၁၉ဝဝ ပြည့်နှစ်မှ ၁၉၅ဝ ပြည့်နှစ်အထိ နှစ်ပေါင်း ၅ဝ အတွင်း ကမ္ဘာပေါ်တွင် အဖြစ်အပျက် ဟူသမျှကို ရုပ်ပုံဓာတ်ပုံတို့နှင့်တကွ မှတ်တမ်းတင်ထားသော စာစဉ်ကို ပုံနှိပ် ထုတ်ဝေရန် အထွေထွေ သိပ္ပံဌာနနှင့် အထွေထွေ ဝိဇ္ဇာဌာနအား တာဝန် ပေးအပ်ခဲ့လေသည်။ ထိုစာစဉ်တို့ကို နယ်သာလန် နိုင်ငံ၌ ပုံနှိပ်သည်။\n၁၉၅၇ ခုနှစ်တွင် အထွေထွေ သိပ္ပံဌာနကို လူထုသိပ္ပံဌာနဟူ၍ အမည်ပြောင်းပြီးလျှင် သိပ္ပံစွယ်စုံကျမ်းတစ် စောင်ကို လူထုသိပ္ပံအမည်ဖြင့် အုပ်တွဲ ၃ဝ ကျော် ပြုစုထုတ်ဝေရန် တာဝန်ပေးခဲ့သည်။ ထိုကျမ်းသည်လည်း မြန်မာစွယ်စုံကျမ်း ကဲ့သို့ပင် အရေးကြီးသော ကျမ်းဖြစ်ပေသည်။\nနိုင်ငံတော် အစိုးရ၏ ဘဝသစ် ဖန်တီးမှု\nပညာရေးစီမံကိန်းတွင် ကျောင်းသုံးစာအုပ် ပြဿနာတစ်ရပ် ဖြစ်သည့် အားလျော်စွာ ပညာရေးဝန်ကြီးဌာနသည် ၁၉၅၂ ခုနှစ် အောက်တိုဘာလတွင် ကျောင်းသုံး စာအုပ်ထုတ်လုပ်မှု ညွှန်ကြားရေး ဝန်ကြီးဌာနကို ဖွင့်ခဲ့လေသည်။ ထိုနှစ်မှာပင် ဘာသာပြန် စာပေအသင်း၌လည်း ရိုးရိုး စာသင်ကျောင်းနှင့် သက်မွေးမှု ကျောင်းများအတွက် ကျောင်းသုံး စာအုပ်များ ထုတ်ဝေရန် ကျောင်းသုံးစာအုပ် ဌာနကို ဖွင့်ခဲ့လေသည်။ သူငယ်တန်းမှ တက္ကသိုလ်အထိ ဘာသာရပ် များကို မြန်မာဘာသာဖြင့် သင်ကြားပိုချနိုင်ရန် ကြိုးပမ်းရာ၌ အကြီးဆုံး ပြဿနာမှာ ကျောင်းသုံး စာအုပ်များ အလုံ အလောက် ရရှိရေးပင်ဖြစ်သည်။\nထိုကြောင့် ဘာသာပြန် စာပေအသင်းနှင့် အစိုးရ ပညာရေး ဌာန၊ ကျောင်းသုံးစာအုပ် ထုတ်လုပ်မှု ညွှန်ကြားရေးဝန်ဌာနတို့ တွဲဘက်၍ ကျောင်းသုံးစာအုပ်များ ဘာသာပြန်ဆို ပြုစုရေးကို ဆောင်ရွက်ခဲ့ကြလေသည်။ ကျောင်းသုံးစာအုပ် ဌာနသည် ပြင်ပ ပညာရှင်များနှင့် တိုက်ရိုက် ဆက်သွယ်ကာ သက်မွေးမှု ပညာစာအုပ်များကိုလည်း ထုတ်ဝေခဲ့လေသည်။ယခုအခါ စာသင်ကျောင်းများနှင့် သက်မွေးမှုကျောင်းတို့တွင် စာပေဗိမာန်ထုတ် ကျောင်းသုံးစာအုပ်များကို သုံးစွဲလျက် ရှိကြောင်း တွေ့မြင်နေရလေပြီ။\nပြည်ထောင်စုသားတို့တွင် ကာယ ဗလ၊ ဉာဏ ဗလ၊ ဘောဂဗလ၊ စာရိတ္တဗလ၊ မိတ္တဗလ တည်းဟူသော ဗလငါးတန်နှင့် စပ်လျဉ်း၍ အကျိုးဖြစ်ထွန်းစေမည့် အကြံဉာဏ်ကောင်းများကို မှတ်ယူ ကျင့်သုံးနိုင်စေရန် ဟူသော စေတနာဖြင့် စာပေဗိမာန် မဂ္ဂဇင်းကိုလည်း ထုတ်ဝေခဲ့လေသည်။ မဂ္ဂဇင်းဌာနကို ၁၉၅၁ ခုနှစ် ဒီဇင်ဘာလတွင် စတင်ဖွင့် ပြီးလျှင် ပထမဦးဆုံး စာပေဗိမာန် လစဉ်မဂ္ဂဇင်းကို ၁၉၅၂ ခုနှစ် ဇွန်လ၌ ထုတ်ဝေဖြန့်ချိခဲ့လေ သည်။ ထိုမဂ္ဂဇင်းတွင် လူတန်းစား အမျိုးမျိုးနှင့် ဆီလျော်မည့် ဗဟုသုတဆိုင်ရာ ပညာရပ်အမျိုးမျိုး ပါဝင်သော ဆောင်းပါး များကို အထူးစိစစ် ရွေးချယ်ထည့်သွင်းခဲ့လေသည်။ အထက်ဖော်ပြပါ စာတည်းဌာန လေးဌာနအပြင် ပြည်သူ့လက်စွဲစာစဉ် ဌာနသစ်တစ်ခုကို တိုးချဲ့ခဲ့လေသည်။ ထိုဌာန၏ လုပ်ငန်းမှာ နိုင်ငံတော်အတွင်းရှိ စာတတ်စ လူကြီးလူငယ်တို့နှင့် သင့်လျော်သော စာအုပ်များကို ထုတ်ဝေရန်နှင့် ထိုပုဂ္ဂိုလ်တို့ စာဖတ် ဝါသနာရင့်သန် လာစေခြင်းဖြင့် စာဖတ်ပရိသတ်နယ်ကို ချဲ့ထွင်ရန် ဖြစ်လေသည်။ ယင်းဌာနသည် အဖတ်ရအလွယ်ဆုံး စာအုပ်ငယ်များကို အပေါဆုံး ဈေးနှုန်းဖြင့် ထုတ်ဝေ ဖြန့်ချိရန် ရည်ရွယ်သည်။\n၁၉၅၉ ခုနှစ်တွင် မဂ္ဂဇင်းထုတ်ဝေခြင်းကို ရပ်ဆိုင်းထားပြီးလျှင် ပြည်သူ့လက်စွဲ စာစဉ်များကို အဆက်မပြတ် ပုံနှိပ်ထုတ်ဝေလျက် ရှိလေသည်။ ထိုသို့ ဌာနအသီးအသီးခွဲ၍ လူထုအား ပညာဗဟုသုတတိုးပွားစေမည့် စာပေလုပ်ငန်းကို ဆောင်ရွက် ကြရာ၌ အရေးအကြီးဆုံးအချက်မှာ အသင်းကြီး၏ ရည်ရွယ်ချက်မူကို တိကျစွာ လိုက်နာရမည် ဖြစ်လေသည်။ ထိုကြောင့် စာပြုစာတည်း လုပ်ငန်း အရပ်ရပ်တို့ကို (ညွှန်ကြား) ထိန်းသိမ်းရန် စီမံကိန်း အဖွဲ့ဟူ၍လည်းကောင်း၊ မြန်မာ့စွယ်စုံကျမ်း စီစဉ်ရေးအဖွဲ့၊ လူထုသိပ္ပံကျမ်း စီစဉ်ရေးအဖွဲ့၊ နိုင်ငံသမိုင်း အကြံပေးအဖွဲ့၊ ကျောင်းသုံးစာအုပ်အဖွဲ့၊ မဂ္ဂဇင်းအကြံပေးအဖွဲ့ ဟူ၍ လည်းကောင်း ကျွမ်းကျင်သူ ပညာရှင်များ ပါဝင်သော အကြံပေးအဖွဲ့များ ဖွဲ့စည်းထားရှိလေသည်။ ပုံနှိပ်ထုတ်လုပ်ရေးအကြံပေးအဖွဲ့၊ အရောင်းဌာန အကြံပေးအဖွဲ့၊ ငွေစာရင်းဌာန အကြံပေးအဖွဲ့ စသည်ဖြင့် အသင်းကြီး၏ လုပ်ငန်းကျယ်ပြန့် လာသည်နှင့်အမျှ လုပ်ငန်းဆိုင်ရာ အကြံပေးအဖွဲ့များကိုလည်း တိုးချဲ့ဖွဲ့စည်းခဲ့လေ သည်။\nစာအုပ်စာတမ်းများကို ပြုစုရာ၌ အကြောင်းရပ်ဆိုင်ရာ အချက်အလက် အထောက်အထား သေချာရမည်၊ စုံလင်ရမည်။ စာပေဗိမာန်ကဲ့သို့ စာပေကို ကျယ်ကျယ် ပြန့်ပြန့် ထုတ်ဝေဖြန့်ချိသော ဌာနမျိုးတွင် ထုတ်နုတ်ကိုးကားနိုင်သည့် ရည်ညွှန်းစာကြည့်တိုက် ရှိရမည်ဖြစ်သည်။ ထိုကြောင့် စာတည်းဌာန စာကြည့်တိုက်ကို အသင်းတည်ထောင်စကပင် ဖွင့်ခဲ့လေသည်။ စာတည်း ဌာနစာကြည့်တိုက်သည် စာအုပ်ကို ပြင်ပသို့ ငှားရမ်းခြင်းမပြု၊ ရုံးတွင်း၌သာ အသုံးပြုရသည့် ရည်ညွှန်းစာကြည့်တိုက် သက်သက်ဖြစ်ပေသည်။ တစ်ဖန် စာပေ ပြုစုရာ၌လည်းကောင်း၊ ဘာသာပြန်ရာ၌လည်းကောင်း ဝေါဟာရနှင့် အသံလှယ် စကားလုံးများ အညီအညွတ် ရှိရန်လိုအပ်လေသည်။ ထိုကြောင့် ၁၉၅ဝ ပြည့်နှစ်မှစ၍ ဝေါဟာရဘဏ် လုပ်ငန်းကို စတင်ခဲ့လေသည်။ ယင်းလုပ်ငန်းအတွက် ဌာနသီးခြား ဖွင့်၍ ပညာရပ်အမျိုးမျိုးမှ ဝေါဟာရများကို စုဆောင်းခြင်း၊ ဘာသာစကား ကျွမ်းကျင်သူ၊ ပညာရပ်ဆိုင်ရာ ကျွမ်းကျင်သူ၊ ပညာရှင် ပုဂ္ဂိုလ်များပါဝင်သော သုခမိန် အစည်းအဝေးများ၌ တင်ပြ၍အဆုံးအဖြတ် ယူခြင်း၊ ပညာရပ် အလိုက်ခွဲ၍ ကပ်ပြားတင်ခြင်း အစရှိသော လုပ်ငန်းတို့ကို ဆောင်ရွက်ရလေသည်။စာပေဗိမာန် ဝေါဟာရဘဏ်သည် အသင်းအကျိုးတစ်ခုတည်း အတွက် သက်သက်မဟုတ်ဘဲ တိုင်းပြည်အကျိုးအတွက်လည်း ဖြစ်ပေသည်။\nတစ်ဖန် ၁၉၅၅ ခုနှစ် ဇူလိုင်လတွင် သုတေသနဌာနဟူ၍ ဌာနသစ်တစ်ခုတိုး၍ ဖွင့်ခဲ့လေသည်။ ထိုဌာန၏ လုပ်ငန်းမှာ ဘာသာပြန် စာပေအသင်းထုတ် စာအုပ်များသည် စာဖတ်သူ စာဖတ်လိုသူတို့အား ပညာပေးရာတွင် မည်မျှအောင်မြင် ထိရောက်သည်ကို အကဲဖြတ် လေ့လာရန်နှင့် မြန်မာနိုင်ငံတွင် စာအုပ်ထုတ်ဝေမှု၌ အထိရောက်ဆုံး အခြေခံမူ တစ်ရပ်ကို စာအုပ်ထုတ်လုပ်ငန်း ဆောင်ရွက်နေသူတိုင်းအတွက် စူးစမ်းလေ့လာရန် ဖြစ်လေသည်။သုတေသနဌာနသည် စာပေဗိမာန်ထုတ် စာအုပ်များကိုသာမက ပြင်ပပုံနှိပ်တိုက်တို့မှ ထုတ်သော စာအုပ်များကိုပါ ကျေးလက်တောရွာရှိ လူထုအား ဖတ်ရှုစေပြီးလျှင် ယင်းတို့၏ ထင်မြင်ယူဆပုံ၊ နားလည် သဘောပေါက်ပုံတို့ကို စနစ်တကျ လေ့လာသည်။ သာမန်အားဖြင့် မြန်မာနိုင်ငံ ဘာသာပြန်စာပေအသင်းကို ဘာသာပြန် လုပ်ငန်းချည်းသက်သက် ဆောင်ရွက်နေသော အသင်းဟု အများကပင် ယူဆကြသည်။ ထိုသို့ကား မဟုတ်ချေ။ လူထု၏ပညာရေး တိုးပွားကောင်းမွန်လာမှုနှင့် ပညာတတ် အဆင့်အတန်း မြင့်တက်လာမှုကို ရှေးရှု၍ မြန်မာစာပေနှင့် မြန်မာအနုပညာရပ်များကို စူစမ်းရှာဖွေရန်၊ သို့မဟုတ် စူးစမ်းရှာဖွေမှုကို အားပေးရန်ဟူသော အချက်သည် ဘာသာပြန်စာပေအသင်း၏ ရည်ရွယ်ချက် တစ်ရပ်ဖြစ်သည်။ ယင်းအချက်ကို အသင်း၏ အခြေခံဖွဲ့စည်းအုပ်ချုပ်ပုံ ဥပဒေတွင် အတိအလင်းဖော် ပြပါရှိလေသည်။ ထိုကြောင့် ဘာသာပြန် စာပေအသင်းသည် မြန်မာစာပေ ထိန်းသိမ်းပျိုးထောင်မှု၊ မြန်မာ့ယဉ်ကျေးမှု ထိန်းသိမ်း စောင့်ရှောက်မှုတို့ကိုလည်း အားပေး ဆောင်ရွက်ခဲ့ခြင်း ဖြစ်သည်။\nစာပေဗိမာန်သည် ပြည်သူလူထုအား ပညာမျက်စိပေးရန် ရည်ရွယ်ချက်ဖြင့် တည်ဆောက်ထားသော အဖွဲ့အစည်း တစ်ရပ်ဖြစ်ရာ၊ ပြည်သူလူထုအား မြန်မာ့စာပေအမြင်မျက်စိ၊ မြန်မာ့ယဉ်ကျေးမှု အမြင်မျက်စိ ရှိအောင် ဆောင်ရွက်ပေးဖို့ တာဝန်ရှိလေသည်။ ဤသည်ပင် မြန်မာ့စာပေ၊ မြန်မာယဉ်ကျေးမှုကို ထိန်းသိမ်းသည် မည်ပေသည်။ သို့ဖြစ်၍ ဘာသာပြန်စာပေ အသင်းတည်ထောင်စ ကနဦးကပင် စာပေ ပြုစုထုတ်ဝေမှု လုပ်ငန်းနှင့်အတူ စာပေဗိမာန်ဆုဟူ၍ စာပေဆုတစ်ရပ် တီထွင်ချီးမြှင့်မှု လုပ်ငန်းကိုလည်း စီစဉ်ခဲ့လေသည်။\nစာပေဗိမာန်ဆုကို ခုနှစ်မျိုးခွဲ၍ ချီးမြှင့်ခဲ့လေသည်။ ထိုဆုခုနှစ်မျိုးမှာ ကာလပေါ်ဝတ္ထုဆု၊ သုတပဒေသာဆု၊ ဝတ္တုတိုပေါင်းချုပ်ဆု၊ ကဗျာပေါင်းချုပ်ဆုနှင့်ပြဇာတ်ဆုတို့ဖြစ်သည်။ ထိုဆုများကို ချီးမြှင့်ရန် ပြက္ခဒိန်နှစ် တစ်နှစ် အတွင်း ထုတ်ဝေသမျှ စာအုပ်စာတမ်းများကို အသင်းမှ စာပေဗိမာန်ဆု ရွေးချယ်ရေးအဖွဲ့သို့ တင်ပြရသည်။ထိုဆုရွေးချယ်ရေး အဖွဲ့က ဆုချီးမြှင့်ထိုက်သည့် စာအုပ်အသီးအသီးကို ရွေးချယ်လေသည်။ ဆုငွေများမှာ ကာလပေါ်ဝတ္ထုဆုအတွက် ကျပ်ငွေ ၁…ဝဝဝ၊ ဘာသာပြန်ဆုအတွက် ကျပ်ငွေ ၇၅ဝ၊ စာပဒေသာဆုအတွက် ကျပ်ငွေ ၁…ဝဝဝ၊ သုတ ပဒေသာဆုအတွက် ကျပ်ငွေ ၁…ဝဝဝ၊ ကဗျာ ပေါင်းချုပ်ဆုအတွက် ကျပ်ငွေ ၁…ဝဝဝနှင့် ပြဇာတ်ဆုအတွက် ကျပ်ငွေ ၁…ဝဝဝ အသီးအသီး ဖြစ်သည်။ ကာလပေါ်ဝတ္ထုဆုကို ၁၉၄၉ ခုနှစ်မှစ၍ ချီးမြှင့်ခဲ့လေသည်။ ( စာပေဗိမာန်ဆုရ စာအုပ်များ — ။)\nထိုသို့ စာပေဆုများ ချီးမြှင့်သည့်အပြင် မြန်မာ့ယဉ်ကျေးမှု ဟောပြောပွဲများကိုလည်း စာပေဗိမာန်က ဦးဆောင် ကျင်းပခဲ့လေသည်။ မြန်မာ့ရိုးရာ ယဉ်ကျေးမှုအနုပညာရပ်များ မတိမ်ကော မပျောက်ပျက်စေရန်လည်းကောင်း၊ ထိုယဉ်ကျေးမှု အနုပညာရပ်များကို စူးစမ်း ရှာဖွေစုဆောင်းကြသော ပညာရှင်တို့ကို ချီးမြှင့် အားပေးရန်လည်းကောင်း၊ ထိုပညာရှင်တို့က တိုင်းပြည်လူထုအား ပညာအမွေပေးနိုင်ခဲ့စေရန် လည်းကောင်း ၁၉၅၃ ခုနှစ်မှစ၍ စာပေဗိမာန် ယဉ်ကျေးမှု ဟောပြောပွဲများကို စတင်ကျင်းပခဲ့လေသည်။ ထိုဟောပြောပွဲများကို ပြည်လမ်း စာပေဗိမာန်ဝင်းအတွင်းရှိ လေဟာပြင် ဇာတ်ခုံတွင် ကျင်းပဟောပြောခဲ့သည်။ ဟောပြောချက်များကိုလည်း ယဉ်ကျေးမှုစာစဉ်အမည်ဖြင့် ပုံနှိပ် ထုတ်ဝေခဲ့လေသည်။ ထိုပြင် မြန်မာ့ယဉ်ကျေးမှု၏ တစ်စိတ်တစ်ဒေသဖြစ်သော မြန်မာ့ဇာတ်သဘင်ကပွဲများကိုလည်း စီစဉ်ကျင်းပခဲ့လေသည်။ ထိုကပွဲများတွင် ယဉ်ကျေးမှုဝန်ကြီးဌာန၊ ရန်ကုန်မြို့ ပန်တျာကျောင်း၊ မန္တလေးမြို့ ပန်တျာကျောင်းစသော အနုပညာ အဖွဲတို့မှ မြန်မာ့ သဘင်အနုပညာစွမ်းကို ဖော်ထုတ် ကပြခဲ့ ကြလေသည်။ နိုင်ငံခြားမှ မြန်မာနိုင်ငံသို့ လာရောက်သော ဇာတ်သဘင် အဖွဲ့များကိုလည်း စာပေဗိမာန် လေဟာပြင် ဇာတ်ခုံ၌ ကပြစေခဲ့လေသည်။\nစာပေဗိမာန်သည် အထက်ကဖော်ပြခဲ့သည့်အတိုင်း မြန်မာ့ယဉ်ကျေးမှုကို ထိန်းသိမ်းပေးရုံကာမျှဖြင့် ကျေနပ်နှစ်သိမ့်၍ မနေဘဲ ပျိုးထောင်မှုလုပ်ငန်းများကိုလည်း စီစဉ်ဆောင်ရွက်ခဲ့လေသည်။ ဤသို့ဖြင့် သင်တန်းများ ဖွင့်လှစ်ပေးခြင်းသည် ပျိုးထောင်မှုလုပ်ငန်းတွင် အကျုံးဝင်လျက် ရှိပေသည်။ စာကြည့်တိုက်သည် တိုင်းပြည် လူထုသို့ ပညာပေးရာ၌ အရေးပါ အရာရောက်၍ မရှိမဖြစ်သော အဖွဲ့အစည်း ဖြစ်လေသည်။ စာပေဗိမာန်မှ ပြုစု ဖြန့်ချိသည့် ပညာပေး စာအုပ်စာတမ်းများ သည်လည်း စာကြည့်တိုက်မှ တစ်ဆင့် လူထုလက်သို့ ရောက်ရှိနိုင်မည်ဖြစ်သည်။ သို့ဖြစ်၍ စာကြည့်တိုက်များတွင် စည်းကမ်း စနစ် ကျနသော စီမံအုပ်ချုပ်မှု တည်ထွန်းစေရန် ရည်ရွယ်ချက်ဖြင့် စာကြည့်တိုက် သင်တန်းများကို စာပေဗိမာန်က ကြီးမှူးဖွင့်လှစ်ခဲ့လေသည်။ ယခုအခါ နိုင်ငံနှင့်အဝန်း စာဖတ်သူ ဦးရေတိုးပွားများပြား လာသည့်နှင့်အမျှ စာအုပ် စာတမ်းများကို ရိုက်နှိပ် ထုတ်ဝေသော ပုံနှိပ်တိုက်များလည်း ပေါ်ပေါက်ခဲ့လေသည်။ သို့ရာတွင် ပုံနှိပ်တိုက်တို့၌ ကျွမ်းကျင်သူ ပုံနှိပ်အလုပ်သမား ရှားပါးကြောင်း သိရှိရသောကြောင့် ၁၉၅၄-၅၅ ခုနှစ်အတွင်း စာပေဗိမာန်က စာပုံနှိပ်သင်တန်းများကို ဖွင့်လှစ် ပို့ချခဲ့လေသည်။ သင်တန်းများကို စာစီသင်တန်း၊ စက်ရိုက်သင်တန်း၊ စာအုပ်ချုပ်သင်တန်း၊ ဗလောက်သင်တန်းဟူ၍ သင်တန်းလေးမျိုးခွဲလျက် သင်ကြားပေခဲ့လေသည်။\nထိုနောက် စာပေဗိမာန်ထုတ် စာအုပ်စာတမ်းများကို တတ်နိုင်သရွေ့ အသုံးပြုကာ ပညာလိုလားသည့် အမျိုးသား အမျိုးသမီးတို့ကို ကျေးဇူးရှိစေမည့် ခေတ်မီပညာရပ်များ သင်ကြားပို့ချရန် ဟူသော ရည်ရွယ်ချက်ဖြင့် ပညာပြန့်ပွားရေး သင်တန်းများကိုလည်း ဖွင့်လှစ်ခဲ့လေသည်။ ထိုသင်တန်းများတွင် လူမှုရေး အခြေအနေပြောင်းလဲ တိုးတက်သည်နှင့်အမျှ ယင်းအခြေအနေနှင့် လိုက်လျောစွာ ကျင့်သုံးစေနိုင်ရန် ကမ္ဘာ့ရေးရာ၊ ဘောဂဗေဒ၊ စိတ်ပညာနှင့် လူမှုရေးရာ၊အုပ်ချုပ်မှုပညာ၊ သိပ္ပံပညာနှင့် လူ့လောက စသော အထွေထွေ ဗဟုသုတတို့ကို သင်ကြားပို့ချပေးလေသည်။ ထိုမျှသာမကသေး ဗဟုသုတဖြစ်စေသော စာအုပ်များကို ဈေးအသက်သာဆုံးနှုန်းဖြင့် စာပေဝါသနာပါသူများထံသို့ ရောက်စေရန် အဓိကအားဖြင့် ရည်ရွယ်လျက် ၁၉၆ဝ ပြည့်နှစ် ဇူလိုင် ၁ ရက်နေ့မှအစပြု၍ စာပေဗိမာန်စာအုပ် အသင်းကို တည်ထောင်ခဲ့သည်။ စာအုပ် အသင်းဝင်များသည် တစ်နှစ်လုံးအတွက် ငွေတစ်ဆယ်ထည့်ရုံမျှဖြင့် လစဉ်နောက်ဆုံးထုတ် ငါးမူးတန် ပြည်သူ့လက်စွဲ စာအုပ်နှစ်အုပ်၊ လေးလတစ်ကြိမ် တစ်ကျပ်တန်ပြည်သူ့လက်စွဲ နောက်ဆုံးထုတ်တစ်အုပ် စုစုပေါင်း တစ်ဆယ့်ငါးကျပ် တန်ဖိုးရှိသော စာအုပ်များကို အိမ်တိုင်ယာရောက် ရရှိ၍၊ ထိုစာအုပ်များ စာအုပ်ဆိုင်များသို့ မရောက်မီ ဦးဦးဖျားဖျား ဖတ်ရသည့် အခွင့်အရေးရရှိသည်။ ထိုပြင် အခါအားလျော်စွာ စာပေဗိမာန်မှ ထုတ်ဝေဖြန့်ချိသည့် အချို့ စာအုပ်များကိုလည်း မေတ္တာလက်ဆောင်အဖြစ် ရရှိသည်။ ၁၉၆၆ ခုနှစ်အထိ စာအုပ်အသင်းဝင်ပေါင်းမှာ ၄၈၁ဝ ဖြစ်၏။ သတင်းစာသည် တိုင်းပြည်ကို ရှေ့ဆောင်သည့် အဖွဲ့အစည်း ဖြစ်ပေသည်။ ထိုကြောင့်ပင် သတင်းစာကို တိုင်းပြည်၏ စတုတ္ထမဏ္ဍိုင်ဟု ဆိုကြခြင်းဖြစ်သည်။ စာပေဗိမာန်သည် သတင်းစာ လောကကို တိုင်းပြည်၏ အားကိုးအားထား ဖြစ်စေလိုသည့် ဆန္ဒဖြင့် မြန်မာနိုင်ငံသတင်းစာ ဆရာများ အသင်းနှင့် ပူးတွဲ၍ သတင်းစာ သင်တန်းကို ဖွင့်လှစ်ခဲ့လေသည်။ ပထမအကြိမ် သတင်းစာ သင်တန်းကို ၁၉၅၆-၅၇ ခုနှစ်အတွင်းက ဖွင့်ခဲ့လေသည်။ ထိုသင်တန်းများတွင် သတင်း ထောက်လှမ်းနည်း၊ သတင်း တည်းဖြတ်နည်း၊ သတင်းစာဆိုင်ရာ ဥပဒေ၊ ပုံပြ သရုပ်ဖော်နည်း၊ ကြော်ငြာလုပ်ငန်း၊ ကမ္ဘာ့ သတင်းစာသမိုင်း စသည့် ပညာရပ်များကို ပို့ချပေးခဲ့လေသည်။ ဈေးနှုန်းသတင်း ယူနည်း၊ ရဲနှင့်သတင်းစာ ဆက်ဆံရေး ပညာတို့ကိုလည်း သင်ကြား ပို့ချခဲ့သည်။\nတစ်ဖန် လူထုအတွက် ပညာရှာမီးရာ ခေတ်မီပြည်သူ့ စာကြည့်တိုက် တစ်တိုက်လည်း ရှိအပ်သည်ဟု ယူဆသဖြင့် မြန်မာနိုင်ငံ ဘာသာပြန် စာပေ အသင်းအုပ်ချုပ်မှုကောင်စီက စာပေဗိမာန် ပြည်သူ့ စာကြည့်တိုက်ကို ဖွင့်လှစ်ရန် ဆုံးဖြတ်ခဲ့ လေသည်။ ထိုကြောင့် စာပေဗိမာန် ပြည်သူ့စာကြည့်တိုက်ကို ၁၉၅၆ ခုနှစ် မတ်လ အတွင်းက ဖွင့်လှစ်ခဲ့လေသည်။ ပြည့်သူ့ စာကြည့်တိုက်တွင် ပြည်သူလူထု တစ်ရပ်လုံးမှ လူကြီး လူရွယ် လူလတ်ပိုင်းတို့သာမက ကလေးသူငယ်များ စာဖတ်အလေ့ အထနှင့် အခြေခံဗဟုသုတရင့်သန်စေရန် ဟူသောရည်ရွယ်ချက်ဖြင့် ကလေးရိပ်သာ ကလေး စာကြည့်တိုက်တို့ကိုလည်း ဖွင့်လှစ်ခဲ့လေသည်။ ပြည်သူ့ စာကြည့်တိုက်နှင့် ကလေးစာကြည့်တိုက်တွင် စာအုပ်များ ထားရှိရန်အတွက် အနည်းဆုံး ငွေကျပ် ၂ဝ…ဝဝဝ အထိ အသုံးပြုရန် အသင်းကောင်စီမှ ခွင့်ပြုခဲ့လေသည်။ စာပေဗိမာန် ပြည်သူ့စာကြည့်တိုက် လုပ်ငန်းတွင် ကလေးရိပ်သာမှာ စိတ်ဝင်စားဖွယ် အကောင်းဆုံးဖြစ်ပေသည်။ ကလေးသူငယ်တို့၏ တီထွင်လိုစိတ်၊ သိလိုစိတ်၊ တတ်လိုစိတ်ကို စာပေပညာဖြင့် ပြုစု ပျိုးထောင်ပေးရန် လိုပေသည်။ ကလေးသူငယ်တို့၏ ပင်ကိုယ်ဝါသနာ စရိုက်အလိုက်တိုးတက် ကြီးပွားခြင်း လမ်းစကို ခေတ်မီနည်းများဖြင့်လည်း ဖော်ထုတ် ပေးရန် လိုပေသည်။ ကလေး သူငယ်တို့၏ အပေါင်းအဖော်စိတ်၊ ကူညီယိုင်းပင်းလိုစိတ်၊ ပူးပေါင်း ဆောင်ရွက်လိုစိတ်တို့ကို စုပေါင်းညီညာစွာ ပြုလုပ်ခြင်းဖြင့်လည်း ဖော်ထုတ်ပေးရန် လိုပေသည်။ ထိုရည်ရွယ်ချက်များဖြင့် ကလေးရိပ်သာကို ဖွင့်လှစ်ထားခဲ့ခြင်း ဖြစ်လေသည်။\nစာပေဗိမာန်ထုတ် စာအုပ်များအနက် မြန်မာ့စွယ်စုံကျမ်းအချို့ကို အင်္ဂလန်၌လည်းကောင်း၊ နှစ်ငါးဆယ်စာစဉ် စာအုပ်နှင့်လူထုသိပ္ပံ ကျမ်းတို့ကို နယ်သာလန်နိုင်ငံ၌လည်းကောင်း ပုံနှိပ်လေသည်။ ကျန်စာအုပ်များကို မြန်မာနိုင်ငံတွင် အထူးသဖြင့် စာပေဗိမာန်ပုံနှိပ်ဌာန၌ ရိုက်နှိပ်ခဲ့လေသည်။ စာအုပ်စာတမ်း ပြုစုထုတ်ဝေရာ၌ ရေးသားပြုစုအပ်သော ပညာနှင့် သင့်လျော်အောင် စာအုပ်ထုတ်လုပ်မှု၌ သပ်ယပ်ဖို့ လိုပေသည်။ စာဖတ်သူ၏ စိတ်ကို ဆွဲဆောင်နိုင်ရပေမည်။\n၁၉၄၇ ခုနှစ်တွင် ဘာသာပြန် စာပေအသင်းကို စတင်တည်ထောင်ပြီးနောက် ၁၉၄၈ ခုနှစ်မှစ၍ စာအုပ်များကို ပုံနှိပ်ထုတ်ဝေခဲ့သည်။ သို့ရာတွင် စာပေဗိမာန်၌ ပုံနှိပ်စက်မရှိခဲ့ချေ။ စာအုပ်များကို ပြင်ပပုံနှိပ်တိုက်များတွင် အပ်နှံ၍ ရိုက်နှိပ်ခဲ့ရလေသည်။အသင်းပိုင် ခေတ်မီပုံနှိပ်ဌာနတစ်ခု တည်ထောင်ရန် ရည်မှန်းချက်ရှိသည့် အလျောက် ၁၉၄၉-၅ဝပြည့်နှစ် အတွင်းက တစ်ပတ်ရစ် စက်ကြီးနှစ်လုံးနှင့် စက်ကလေးတစ်လုံးကိုဝယ်ယူ၍ စာပေဗိမာန် ပုံနှိပ်ဌာနကို တည်ထောင်ခဲ့လေသည်။ ၁၉၅၁ ခုနှစ်တွင် ဂျပန်နိုင်ငံမှ ချန်ဒလာပုံနှိပ်စက် သုံးလုံးကို မှာကြား ဝယ်ယူခဲ့လေသည်။\n၁၉၅၂ ခုနှစ်သို့ ရောက်သောအခါ တီ စီ အေ ထောက်ပံ့မှု အစီအစဉ်အရ ရှစ်သိန်းကျော်တန် ပုံနှိပ်လုပ်ငန်းဆိုင်ရာ စက်ပစ္စည်းကိရိယာများကို အမေရိကန် အစိုးရထံမှ ရရှိခဲ့လေသည်။ တီ စီ အေ သည် စက်ကိရိယာရရှိရေး၊ ပုံနှိပ်လုပ်ငန်း ပညာတော်သင်များအတွက် ပညာသင်စရိတ် ထောက်ပံ့ရေးနှင့် လိုအပ်သော အကြံဉာဏ်ပေးရန် ပုံနှိပ်ဘက် ပါရဂူတစ်ဦး ရရှိရေးတို့ကို ဆောင်ရွက်ပေးခဲ့လေသည်။ ထိုကြောင့် မြန်မာနိုင်ငံတွင် မပေါ်ပေါက်ဘူးသေးသည့် ပထမဦးဆုံးတီထွင်အောင်မြင်ခဲ့သော မိုနိုစာစီစက်၊မိုနိုစာစီသွန်းစက်တစ်လုံး၊ မိုနိုဆူပါကာစတာတစ်လုံး မီလီတုံးလုံးစက် တစ်လုံး၊ အခြားစာပုံနှိပ်စက် နှစ်လုံး၊ ခေါက်စက်တစ်လုံး၊ နန်းချုပ်စက်တစ်လုံး၊ ကြိုးချုပ်စက်တစ်လုံး၊ အဖုံး လုပ်စက်တစ်လုံးနှင့် စာစီဌာနဆိုင်ရာ ပစ္စည်းကိရိယာတို့ကို ရရှိခဲ့လေသည်။ ပုံနှိပ်ဘက် ပါရဂူတစ်ဦးကိုလည်း ရရှိခဲ့လေသည်။ ပုံနှိပ်လုပ်ငန်း ပညာတော်သင်များကိုလည်း အင်္ဂလန်နိုင်ငံနှင့် အမေရိကန် ပြည်ထောင်စုနိုင်ငံတို့သို့ စေလွှတ်ခဲ့ရလေသည်။ တီ စီ အေမှ ပေးအပ်သော စက်များအပြင် မိုနိုစာစီစက်တစ်လုံး၊မိုနိုစာစီသွန်းစက် နှစ်လုံးနှင့် ကယ်လီ ၃ စက်ကြီး တစ်လုံး၊ မီလီဗာတီကယ် ၅ဝ တစ်လုံး၊ မီလီ-၄၆ နှစ်ရောင်ရိုက်စက်ကြီးတစ်လုံးကို အသင်းမှ ထပ်မံ ဝယ်ယူခဲ့လေသည်။ ဗလောက်ဌာနတစ်ခုကိုလည်း ဖွင့်ခဲ့သည်။\n၁၉၅၆ခုနှစ်တွင် ကုလသမဂ္ဂယူနက်စကိုအဖွဲ့၏ အထောက်အပံ့ဖြင့် ရောက်ရှိလာသော စာအုပ် ထုတ်လုပ်ရေး ပါရဂူ၏ အကြံပေးချက်အရ စာအုပ် ထုတ်လုပ်မှုဌာနဟူ၍ စာမူတစ်ခုမှ စာအုပ်တစ်အုပ်အဖြစ်သို့ ရောက်သည်အထိ ဆောင်ရွက် ရသော ဌာနတစ်ခုကို ဖွဲ့စည်းခဲ့လေသည်။ ထုတ်လုပ်မှုဌာနအောက်တွင် စက်ရုံဌာနခွဲ၊ ပန်းချီနှင့်သရုပ်ဖော်ဌာနခွဲ၊ တန်ဖိုးတွက် ဌာနခွဲဟူ၍ သီးခြားဌာနခွဲများ ရှိလေသည်။ စက်ရုံဌာနခွဲတွင် လက်စာစီစက်စာစီဌာနစိတ်၊ ဗလောက်ဌာနစိတ်၊စက်ရိုက်ဌာနစိတ်၊စာအုပ်ချုပ် ဌာနစိတ် စသည်ဖြင့် ဌာနစိတ် အသီးသီးရှိသည်။ စက်ရုံဌာနခွဲသည် စာမူကို စာအုပ်အဖြစ်သို့ရောက်အောင် ဆောင်ရွက်ပေးရသော ဌာနခွဲဖြစ်သည်။ စက်ရုံဌာနခွဲကို စက်ရုံမှူးက အုပ်ချုပ်ရလေသည်။ ပန်းချီနှင့် သရုပ်ဖော်ဌာနခွဲသည် စာမူကို စာအုပ်အဖြစ်ပုံနှိပ် ထုတ်ဝေရာ၌ ထိုစာအုပ်ကို မျက်စိပသာဒရှိအောင်၊ ဖတ်သူ၏ စိတ်ကိုဆွဲဆောင်နိုင်အောင်၊ ဖတ်ရှုရာတွင် လွယ်ကူစေအောင် တန်ဆာဆင်ရသောဌာန ဖြစ်လေသည်။ ထိုသို့ စာအုပ်ကို တန်ဆာဆင်ရာ၌ သရုပ်ဖော်ရုပ်ပုံ၊ ဓာတ်ပုံများ ထည့်သွင်းရသည်။ ထိုပြင် ဆိုင်ရာရုပ်ပုံ၊ ဓာတ်ပုံကို စာအုပ်နှင့် သင့်လျော်အောင် အထားအသို ပြင်ဆင်မှုတို့ကိုလည်း ပြုလုပ်ရလေသည်။ စက်ရုံဌာနခွဲ၊ ပန်းချီနှင့် သရုပ်ဖော်ဌာနခွဲတို့က စာမူကိုစာအုပ်အဖြစ်သို့ ရိုက်နှိပ်ပေးရုံဖြင့် လုပ်ငန်းပြီးဆုံးပြီဟု မဆိုနိုင်သေးချေ။ ထိုစာအုပ်ကို ဖြန့်ချိရောင်းချ ရပေဦးမည်။ ထိုကြောင့် စာအုပ်တန်ဖိုးကို သတ်မှတ်ရမည်။ စာအုပ်တစ်အုပ်ကို တန်ဖိုး သတ်မှတ်နိုင်ရန် ကနဦးကပင် စာအုပ်အပေါ် ကုန်ကျမည့် စရိတ်ကို တွက်ချက်ခဲ့မှ ဖြစ်နိုင်သည်။ ထိုကြောင့် ထုတ်လုပ်မှုဌာနတွင် တန်ဖိုးတွက် ဌာနခွဲတစ်ခု ထားရှိရလေသည်။\nစာပေဗိမာန်သည် စာအုပ်စာတမ်း အရပ်ရပ်ကို ပုံနှိပ်ဖြန့်ချိရန်ဟူသော ရည်ရွယ်ချက်ဖြင့်လည်း တည်ထောင်ခဲ့သော အဖွဲ့ဖြစ်ကြောင်း အထက်က ဖော်ပြခဲ့ပေပြီ။ ထိုကြောင့် စာပေဗိမာန်ထုတ် စာအုပ်စာတမ်း မှန်သမျှကို အရောင်းဌာနက တာဝန်ယူ၍ ဖြန့်ချိရောင်းချလေသည်။ အရောင်းဌာနတွင် စာအုပ်များကို တိုက်ရိုက်ရောင်းချသောဌာန၊ အစိုးရသွင်း ဌာန၊ အရစ်ကျ ရောင်းဌာနဟူ၍ သီးသန့်ဌာနများ ပါဝင်လေသည်။ တိုက်ရိုက် အရောင်းဌာနသည် အစိုးရဌာနများမှတစ်ပါး အခြားသူများသို့ လက်လီလက်ကား ရောင်းချသော ဌာနဖြစ် လေသည်။ လက်လီရောင်းချခြင်းကို ယခင်က ရန်ကုန်မြို့ကုန်သည်လမ်းရှိ စာပေဗိမာန်တိုက်သစ် စာအုပ်ရောင်းခန်းတွင် လည်းကောင်း၊ ပြည်လမ်း စာပေဗိမာန်တွင်လည်းကောင်း၊ စာပေဗိမာန်စာအုပ်မော်တော်ယာဉ်ဖြင့်လည်းကောင်း ရောင်းချခဲ့ လေသည်။ ၁၉၄၆ ခုနှစ်၌မူကား ကုန်သည်လမ်းရှိ စာပေဗိမာန် စာအုပ်ရောင်းခန်း တစ်ခုတည်း၌ စာအုပ်များကို နေ့စဉ် လက်လီ ရောင်းချခဲ့လေသည်။ လက်ကား ရောင်းချရာ၌ နယ်ကိုယ်စာလှယ်နှင့် ရန်ကုန်ကိုယ်စားလှယ်တို့သို့ ရောင်းချခြင်း ဖြစ်သည်။ ကိုယ်စား လှယ် ဟူရာ၌လည်း အထူးကိုယ်စားလှယ်နှင့် သာမန် ကိုယ်စားလှယ်ဟူ၍ နှစ်မျိုးနှစ်စား ရှိလေသည်။ သာမန် ကိုယ်စားလှယ်သည် အခြားစာအုပ် ကိုယ်စားလှယ်များ ရရှိသော အခွင့်အရေးမျိုးကိုသာရရှိသည်။ အထူးကိုယ်စားလှယ်များမှာမူကား စာပေဗိမာန်မှ တီထွင်ထားသော မရောင်းရပြန်သွင်းစနစ် နည်းဖြင့် ဆက်သွယ် နိုင်ခွင့်ရှိလေသည်။\nစာပေဗိမာန်ထုတ် ပညာပေး စာအုပ်များကို (၁) အစိုးရပြန်ကြားရေးဌာန၊ (၂)အစိုးရပညာရေးဌာန၊ (၃) လူမှုဝန်ထမ်းဌာနတို့က ဝယ်ယူ၍ စာကြည့်တိုက်များ၊ လူထုရိပ်သာ အဖွဲ့အစည်းများ၊ အစိုးရ ကျောင်းများ၊ ဘုန်းတော်ကြီး ကျောင်းများသို့ ဖြန့်ချိခဲ့လေသည်။ အရစ်ကျ အရောင်းဌာနသည် စာပေဗိမာန်ထုတ် စာအုပ်များအနက် မြန်မာ့စွယ်စုံကျမ်း၊ နှစ်ငါးဆယ်စာစဉ်၊ လူထု သိပ္ပံကျမ်းကဲ့သို့သော အတွဲလိုက်ထုတ်သည့် စာအုပ်များကို လူထုက လစဉ်ငွေကို အရစ်ကျပေးသွင်း၍ ဝယ်ယူဖတ်ရှုနိုင်အောင် စီစဉ်ဆောင်ရွက်ပေးသောဌာနဖြစ်သည်။ ဤကဲ့သို့ အရင်းအနှီးကြီးမားစွာ မြှုပ်နှံတည်ထောင်ခဲ့ရသော အဖွဲ့အစည်းကြီးသည် မပျက်မစီး တည်ရှိနေရန် အရေး ကြီးပေသည်။ သို့ရာတွင် စာပေဗိမာန် (ဘာသာပြန်စာပေအသင်း)၏ ဝင်ငွေမှာ သိသိသာသာကြီး လျော့နည်းလာခဲ့လေရာ၊ အခြေအနေမှာ အစိုးရဌာနများက ယခင်ကကဲ့သို့ ထောက်ပံ့ခြင်းအားဖြင့် မကူညီပါက ဤအသင်း၏ လုပ်ငန်းများသည် ရှေ့ဆက်ရန် အထူးခက်ခဲလာသည်ကို တွေ့ရလေသည်။ ထိုကြောင့် တော်လှန်ရေး အစိုးရ၏ ဝါဒလမ်းစဉ်နှင့် ကိုက်ညီစေရန် လည်းကောင်း၊ ဤကဲ့သို့တိုင်းပြည် ဘဏ္ဍာဖြင့် အရင်းကြီးစွာ မတည်ထားရသော လုပ်ငန်းကြီး တစ်ခုမပျောက်ကွယ်စေရန် လည်းကောင်း တော်လှန်ရေး အစိုးရကပင် ဆက်လက်ထိန်းသိမ်းသွားရန် ဆုံးဖြတ်ပြီးနောက် ၁၉၆၃ခုနှစ် ဩဂုတ်လ ၂၂ ရက်နေ့တွင် မြန်မာနိုင်ငံ ဘာသာပြန် စာပေအသင်း (စာပေဗိမာန်) ကို ဖျက်သိမ်းကာ ပြည်ထောင်စု မြန်မာနိုင်ငံ စာပေဗိမာန်အုပ်ချုပ်ရေးအဖွဲ့ ဟူ၍ အဖွဲ့သစ်ကို ပြန်ကြားရေးဌာန လက်အောက်တွင် ပြန်လည်ဖွဲ့စည်းလိုက်လေသည်။ အဖွဲ့၏ တာဝန်များမှာလည်း ပြတ်သားလာခဲ့သည်။\nစာပေဗိမာန် အုပ်ချုပ်ရေး အဖွဲ့၏ အဓိက တာဝန်ဝတ္တရားများမှာ ပြည်ထောင်စု မြန်မာနိုင်ငံသား အားလုံးအတွက် ပညာဗဟုသုတ တိုးပွားစေရန်၊ နိုင်ငံခြား စာပေများမှ ကောင်းနိုးရာရာတို့ကို သုတေသန ပြု၍ စာပေအဖြစ် ပြုစုရန်၊ ပြုစုပြီး စာပေတို့ကို မြန်မာဘာသာသို့လည်းကောင်း၊ တိုင်းရင်းဘာသာ တစ်ခုခုသို့လည်းကောင်း ပြန်ဆို၍ စာအုပ် စာတမ်းအဖြစ် ပုံနှိပ်ရန်၊ ထိုပြင် အစိုးရ၏ မူဝါဒနှင့် ကိုက်ညီသည့် အစိုးရအသိအမှတ်ပြု ကျောင်းသုံးစာအုပ်များကို ပုံနှိပ်၍ ပြည်သူလူထုအတွက် ဈေးအသက်သာဆုံးနှုန်းထားဖြင့် ရောင်းချဖြန့်ချိရန်တို့ဖြစ်သည်။ ဦးစွာ၌ ပြန်ကြားရေးဌာန ဒု-အတွင်းဝန် ပြန်ကြားရေးဌာနခွဲ ညွှန်ကြားရေးဝန်နှင့် စာပေဗိမာန် အုပ်ချုပ်ရေးမှူးတို့ ပါဝင်သော ယာယီထိန်းသိမ်းရေး ကော်မတီက စာပေဗိမာန် အုပ်ချုပ်မှုနှင့် လုပ်ငန်းအရပ်ရပ်တို့ကို လွှဲပြောင်းထိန်းသိမ်း ဆောင်ရွက်ခဲ့လေသည်။ ၁၉၅၆ ခုနှစ် နိုဝင်ဘာလ ၆ ရက်နေ့မှအစပြု၍ စာပေဗိမာန် အုပ်ချုပ်ရေးအဖွဲ့ကို ဖွဲ့စည်းခဲ့ရာ ထိုအဖွဲ့တွင် အဖွဲ့ဝင် ကိုးဦးပါဝင်၍ ပြည်ထောင်စု မြန်မာ နိုင်ငံတော်လှန်းရေး အစိုးရအဖွဲ့ ပြန်ကြားရေး ဌာနတာဝန်ခံက သဘာပတိအဖြစ် ဆောင်ရွက်ပြီးလျှင် စာပေဗိမာန် အုပ်ချုပ် ရေးမှူးက အဖွဲ့၏ အတွင်းရေးမှူးအဖြစ် ဆောင်ရွက်လေသည်။\nPrevious Previous post: ဘာသာပွနျစာပနှေီးနှောဖလှယျပှဲ စာတမျးမြား၊ ဘာသာပွနျစာပေ ၊ ဦးသိနျး ( ဇဝန)\nNext Next post: အမေရိကန်လေတပ် Area 51 အား လူအင်အား အလွန်အကျွံဖြင့် ၀င်ရောက်စီးနင်းရန် ကြံစည်မှု ပျက်ပြား


May Nyane: မြသီလာ အလွမ်းပြေ(၃၈)\nဆရာမရေ ဇင်းမယ်ဆိုတဲ့မြို့လေးကို ရောက်ဖူးချင်သွားပါပြီ။ လွမ်းသူဆိုတဲ့ ၀တ္ထုလင့်လေး မေ့ကျန်ခဲ့တယ်ထင်ပါတယ်။\nရပ်မယ်ဆိုတော့လည်း မချင့်မရဲဖြစ်ရပြန်ပါတယ်။ ဆက်ရေးပါလို့တောင်းဆိုချင်ပေမယ့် နာကျင်စေမယ်ဆိုတဲ့အသိနဲ့ အားနာမိပြန်တယ်။ ဆရာမရေ အတိုင်းအတာတစ်ခုအထိ ဝေမျှပေးတာကိုပဲ ကျေးဇူးတင်ရတော့မှာပါပဲ..\nGHRE ရဲ့စာသင်ကျောင်းတွေ ရှိတဲ့နေရာက ဖန်းင (Phang-nga) မှာပါ။ ဖူးခက်မှာ မဟုတ်ပါဘူး။ ဖန်းငက ဖူးခက်ရဲ့အပေါ် မြောက်ဖက်ပိုကျတဲ့ ပြည်နယ်တခုပါ။ ဖူးခက်မှာ အဲဒီလို မြန်မာ စာသင်ကျောင်းတွေ ကောင်းကောင်း မရှိသေးပါဘူး။ အမှတ်မှားမှာ စိုးလို့သတိပေးတာပါ။\nဖြစ်နိုင်ရင် မရပ်ပါနဲ့ ဆက်ဖတ်ချင်လို့ပါ။\nBrain drain, brain dry ပြီးရင်တော့ brain die ပါပဲအမရေ့၊ ထွက်လာကာစ ကာလတွေမှာ ဖြစ်ခဲ့ရတဲ့ အမရဲ့စိတ်သောက၊ အကျပ်အတည်းကို ခံစားလို့ရပါတယ်၊ ပတ်ဝန်းကျင်နဲ့ အသားမကျခင်မှာ ဒီလိုကြိုဆိုမှုတွေက ခိုးလို့ခုလု ဖြစ်စေမှာ အမှန်ပါပဲ၊\nဇင်းမယ်မှာ ရခဲ့တဲ့ ငြိမ်းချမ်းတဲ့ အချိန်တွေနဲ့ အေးအေးလူလူ ရှိလှတဲ့ ဓါတ်ပုံတွေက ဖတ်ရတာ (အနည်းငယ်) အမောပြောစေ ပါတယ်၊\nBtw…၃၈ ရဲ့အဆုံးသတ်ပုံကြောင့် ၃၉ အတွက် လည်ပင်းပိုရှည်ရသလို တပြိုင်တည်းမှာပဲ ကြိုလည်းမောနေ မိတယ်ဗျာ...။ :)\nရွာသားလေး.. ကို Boyz, ညီလင်းသစ်...\nမောစရာတွေ များလို့ မရေးချင်ဘူးဆိုတာထက် အဝေးရောက်ဗမာတွေရဲ့ ခံစားချက်တွေက သိပ်မကွာတာမို့လို့ မရေးချင်တော့တာပါ..\n၃၉နဲ့ ၄၀မှာ တတ်နိုင်သလောက် ထည့်သွားပါ့မယ်..။\nကျမ သိပါတယ်..ဒါကြောင့် ဖူးကက်နားက ရွာလေးတွေလို့ ပြောထားတာပါ.. ကျောင်းတွေက ၉ကျောင်းရှိပြီး ဖန်င တရွာတည်းမှာ မဟုတ်ပါ..။ ၃၉မှာ ရေးပါဦးမယ်..။\nဆရာမရေ...အပိုင်း ၃၈ ရဲ့အဆုံးကိုဖတ်ပြီး အပိုင်း ၃၉ အတွက်ကြိုပြီးမောမိတယ် ။ ကိုယ်တိုင်ကြုံခဲ့ရတဲ့သူက ပြန်မတွေးချင်တာတွေများများလာလို့ ဆက်မရေးချင်တော့ဘူးဆိုတာ ဟုတ်မှာပါ ။ စာဖတ်တဲ့သူက ဖတ်ရုံလေးဖတ်ရတာတောင်မှ သက်ပျင်းမောချမိတယ်။ ဆရာမ အမြဲတန်း အေးအေးချမ်းချမ်း ပျော်ပျော်ရွှင်ရွှင်နေနိုင်ပါစေ ။\nမေငြိမ်းက ဘယ်တုန်းက နိုင်ငံရေးနဲ့ ပတ်သက်ဖူးလို့ ဒီလို ထွက်လာရတာလဲ.. တဲ့။ ကျမ တခါမှ မစဉ်းစားမိဖူးတဲ့ မေးခွန်းပါပဲ တဲ့..\nဆရာမ ရေးထားတာ ဖတ်ပြီး နိုင်ငံရေးလုပ်နေတာလို့ ခေါင်းစဉ်မတပ်ဘဲ ရင်ထဲမှာ နိုင်ငံအတွက် အမြဲတမ်း ရှိတဲ့ သာမန်လူတွေ အများကြီး နိုင်ငံနဲ့ အ၀ှမ်း ရှိနေတာ ကို မမေ့မလျော့ သတိရနေမိပါတယ်။ ထောင်ကျမှ တောခို မှ နိုင်ငံရေးလုပ်တာလို့ ထင်မိရင် ဘောင်ခတ်လိုက်သလို ဖြစ်သွားတတ်လို့ပါ။ ကိုယ်တတ်နိုင်သလောက် လုပ်နေတဲ့ မြန်မာပြည်ထဲကလူတွေကို တန်ဖိုးထားမိပါတယ်။\nရိုးသားတဲ့စာကို ဖတ်လိုက်ရပြီလို့ ခံစားမိပါတယ်။\nနိုင်ငံရေးမှာပါဝင်ပတ်သက်ဖို့၊ ဖောက်ပြန်လွဲမှားနေတဲ့ စနစ်တခုကို တော်လှန်ဆန့်ကျင်ဖို့ဟာ မတရားမှုကိုရွံ့မုန်းတဲ့၊ ယုံကြည့်ရာအတွက်ရဲရဲရင့်ရင့်လုပ်ဆောင်ဝံ့တဲ့ နှလုံးသားတခုရှိဖို့ပဲ လိုပါတယ်။\nဆရာမရေ...ဖတ်လို.ကောင်းနေတုန်း ရပ်လိုက်တော့မယ်ဆိုတော. နှမြောမိတာတော. အမှန်ပါ..ဒီအကြောင်းတွေမရေးတော့ရင်တောင် အားတဲ့အခါတော့ စာတွေဆက်ရေးပါအုံးနော်...\nမ ရေ… နှလုံးသားနဲ့ ရေးရတာမို့တပိုင်းပြီးတိုင်း မောကျန်နေမယ့် မ ရဲ့ စိတ်ပင်ပန်းမှုတွေကို ကိုယ်ချင်းစာမိပါတယ်… ဒါကြောင့် ဆက်ဖတ်ချင်မိပေမယ့် မ နှလုံးသားတွေ နွမ်းရိနေမှာ စိုးလို့မပူဆာရက်တော့ပါဘူး… ဇင်းမယ်မြို့ လေးက ချစ်စရာကောင်းလိုက်တာ မ ရယ်… အခြေအနေအကြောင်းကြောင်းကြောင့် ကိုယ့်တိုင်းပြည်နဲ့ ခွဲနေကြရပေမယ့် ကိုယ့်တိုင်းပြည်နဲ့ဆင်တူရိုးမှား အငွေ့ အသက်လေးတွေရှိတဲ့နေရာဆို ပိုပျော်နေမိတာကိုက ကြီးမားတဲ့သံယောဇဉ်ကို ပြနေတာပဲမိုလား… မ ရေ… ပွင့်လင်းရိုးသားတဲ့ မ ရဲ့ စိတ်ကလေးကို သိပ်သဘောကျမိပါတယ်… နောက်ဆုံးအပိုင်းမှာ မြသီလာရဲ့ ဇာတ်လိုက်လေးတွေရဲ့ လက်ရှိပုံ ဝေေ၀ဆာဆာနဲ့ဇာတ်သိမ်းပေးနော်…\nအမရေ မိုးရွာပြီးရင်တော့ နေသာစမြဲပါ။ အေးချမ်းပါစေနော်။ တချိန်တည်းမှာပဲ ညီမတို့နိုင်ငံတော်ကြီးမှာ မိုးမုန်တိုင်းတွေလွင့်စင်ပြီး နေသာတဲ့နေ့ကိုရောက်ပါစေလို့ ဆုတောင်းရတော့မှာပဲ။\nမျက်စိထဲမှာ မြင်ယော လွမ်းဆွတ် သွားပါသည်။\nAma, Please continue as much as you can.\nSayama- I want to encourage you to keep writting your story because that is your experience how you struggle in part of your life which would be memorable for your generations.That is not only your reflection alone, it also reflection of the education system in our country. Your post is unvaluable to read. Keep going sayama, don't stop it.\nI visit your village and read article likeadiary.\nမဟာဝိဇ္ဇာအတန်း ကျောင်းသားတွေကို ဘာမဂ္ဂဇင်း ဖတ်လာသလဲဆိုတာကို မေးတော့ ဂမ္ဘီရ ဆိုတာလေးကို တွေ့မိတော့ ပြုံးမိပါတယ်။ ဆိုးလိုက်တဲ့ ကလေးတွေနော်။ ဆရာမကို စိတ်ညစ်အောင် လုပ်တာပဲ။\nအစ်မရဲ့ ဘ၀ရဲ့ အမှတ်တရလေးတွေကို ဆက်ရေးပါဗျာ။ မရပ်ပါနဲ့အုံးလားဗျာ။\nမြသီလာကို အပိုင်း ၄၀ ပြီးရင် ရပ်တော့မယ်ဆိုတော့လဲ စိတ်မကောင်း...\nဆက်ရေးပါ လို့ တောင်းဆိုရအောင်ကလဲ\nဆရာမကို နောက်ထပ် စိတ်မပင်ပန်းစေချင်တော့တာက ရင်ထဲက စေတနာအမှန်...\nဘယ်လိုပဲဖြစ်ဖြစ် စိတ်ထဲမှာ ဆန္ဒရှိလာလို့ ဆက်ရေးချင်စိတ်ရှိလာတဲ့ အချိန်မှာ ဆက်ရေးပေးပါလေ.. နော်...။ မျှော်နေပါ့မယ်...။